                             Titel og Indhold

                                ISLAND
                            I FRISTATSTIDEN

                                  AF
                         VALTÝR GUÐMUNDSSON

                       MED 23 BILLEDER OG 1 KORT

                VED UDVALGET FOR FOLKEOPLYSNINGS FREMME

                              KØBENHAVN
                     I KOMMISSION HOS G. E. C. GAD
                                 1924

               »Folkelæsning« Nr. 338, Aargang 1924.

             Kbhvn. - Nielsen & Lydiche (Axel Simmelkiær)
  __________________________________________________________________

Förord till den elektroniska utgåvan

Digitaliserad i november 2009 av Kalle.

                                  Forord

FORORD.

Det er Hensigten, at den her foreliggende Bog, som er skrevet paa
Opfordring af »Udvalget for Folkeoplysnings Fremme«, skulde kunne tjene
til Afløsning af afdøde Dr. C. Rosenbergs kendte Skrift: »Træk af Livet
paa Island i Fristats-Tiden« (1871, »Folkelæsning« Nr. 41). Det var jo
for sin Tid en fortræffelig Bog, mens den nu efter et halvt Hundrede
Aars Forløb ganske naturligt er blevet i høj Grad forældet. Men da en
fornøden grundig Omarbejdelse vilde have berøvet den sit ejendommelige
Forfatterpræg, maatte man foretrække at skrive en helt ny Bog.

Da imidlertid Udvalget har ønsket, at denne Bog skulde have en lignende
Karakter som Rosenbergs Skrift, har jeg været en Del bundet i Valget af
dens Indhold og ikke kunnet gøre den saa omfattende, som jeg havde
ønsket og oprindelig havde foreslaaet Udvalget. Jeg har dog søgt at
give de vigtigste Træk af Fristatens Historie og ganske særlig af de
islandske Kulturforhold i denne Periode, skønt jeg til min store
Beklagelse her har været nødt til at udelade adskilligt, som jeg kunde
have ønsket at medtage, f.Eks. Skildring af de islandske Næringsveje
(Kvægavl, Agerdyrkning, Skibsfart, Fiskeri, Haandværk o. s. v.), som
jeg kun har strejfet i § 11. Jeg kunde ogsaa have ønsket at give en
noget udførligere Skildring af Klædedragten, Forlystelser, Idrætslivet
(f. Eks. Boldspil, Hestekampe o. s. v.) samt af visse Sider af
Aandslivet (forskellige hedenske Forestillinger, Overtro, Litteraturen,
navnlig Digtningen o. s. v.). Men her maatte jeg af Hensyn til den mig
forud tilmaalte Plads indskrænke mig til det mindst mulige. Alligevel
trøster jeg mig med, at Bogen paa flere Felter vil

give noget mere, end man hidtil har haft Adgang til paa Dansk.

Jeg har inddelt Bogen i Paragraffer, hvad der har vist sig at være en
meget praktisk Foranstaltning. Thi netop herved har jeg kunnet spare
mig for en Mængde Forklaringer og Anmærkninger, idet jeg blot ved i
Parentes at anføre et Paragraftal har kunnet henvise til det Sted i
Bogen, hvor den fornødne Forklaring findes.

Med Hensyn til Behandlingen af Egennavne har jeg maaske ikke altid
været helt konsekvent. Men man har her ogsaa betydelige Vanskeligheder
at kæmpe med. Jeg har dog her gennemgaaende fulgt bestemte Principer.
At bruge de islandske Former i et populært dansk Skrift har jeg fundet
ugørligt, idet dette kun vilde føre til en forkert Udtale af Navnene og
besværliggøre Læsningen. Jeg har derfor, saa vidt muligt, søgt at give
Navnene en dansk Form, dels ved at bruge de danske Former, naar samme
Navn findes i begge Sprog, enten som Egennavn eller som Fællesnavn (f.
Eks. Hrafn = Ravn, Mörðr = Maar), dels ved at ændre lidt paa den
islandske Form, saa den fik et mere dansk Udseende og blev i bedre
Overensstemmelse med danske Sproglove (f. Eks. Skagafjörðr =
Skagefjord, Gellir = Gelle). Jeg har dog ment at burde beholde f (i
Stedet for v) i Navne som Olaf, Osvifsdatter o. s. v.), da f jo i
saadanne Tilfælde udtales som v, saa der i den Henseende ingen Forskel
bliver, hvad enten man skriver det ene eller det andet, medens Navnene
dog bedre genkendes i Islandsk, naar man skriver f. Jeg har ogsaa
beholdt -son som sidste Sammensætningsled i Fadernavne, f. Eks.
Olafsson (ikke Olafssøn), som jeg ikke mener kan volde nogen Ulempe, da
-son er saa velkendt, saa vel fra Svensk og Engelsk som endog i mange
danske Navne.

Med Hensyn til første Led i Fadernavne har jeg fulgt den Regel at
udelukke alle Bøjningsformer med Omlyd og bruge Nævneformen med
Tilføjelse af -s af alle Navne med stærk Bøjning (f. Eks. Olafs-son,
Høngs-son, Tords-son), medens Navne med svag Bøjning sammensættes med
Nævneformen uforandret (f. Eks. Gelle-son, Sturla-son), hvad der bedst
stemmer med dansk Sprogbrug (f. Eks. Arne-sen, isl. Árna-son).

﻿I enkelte Stednavne har jeg ombyttet -bæ-r med Biformen -by (f. Eks.
Kirkeby = Kirkjubær) og i andre Tilfælde ligefrem oversat dem, navnlig
hvor enten en korrekt Udtale af den islandske Form vilde falde
vanskelig, eller hvor Betydningen af Navnet spillede nogen Rolle for
Sammenhængen (Høgedal = Haukadalr, Helligfjæld = Helgafell), medens jeg
dog i saa Tilfælde ved kendte Navne har tilføjet den islandske Form i
Parentes. Jeg har her fulgt den samme Metode, som Islænderne selv
plejer at anvende i deres Behandling af fremmede Navne. De skriver jo
ikke København, Malmø, La Manche (Kanalen), United States, men derimod:
Kaupmannahöfn, Málmey, Ermarsund, Bandaríki.

Hvad der for mig har været Hovedsagen, er at Bogen kunde baade give et
lille Indblik i Islands ældre Historie og Kulturliv og tjene som
Hjælpemiddel ved Læsningen af de islandske Sagaer og andre Oldskrifter.
I den Hensigt har jeg forsynet Bogen med et udførligt Realregister,
hvor interesserede Læsere vil kunne finde de islandske Navne og Former,
idet de her i de fleste Tilfælde er tilføjet i Parentes.

Det var oprindelig Tanken, at Bogen, ligesom Rosenbergs Skrift, skulde
indeholde en Del Sagastykker, hvilket vilde have givet den et mere
populært Præg og kunnet virke ansporende til at gøre sig bekendt med
Fristatens Bogskat. Dette er imidlertid af forskellige Grunde — i hvert
Fald foreløbig — opgivet. Men herpaa vil der forhaabentlig senere blive
raadet Bod.

København, i Marts 1924.

Valtýr Guðmundsson.

                       Fortegnelse over Billederne

FORTEGNELSE OVER BILLEDERNE.

Side

1. Islands Rigsvaaben (med Landvætterne) 30

2. Tomt af et islandsk Gudehov 31

3. Altingsstedet ved Tingvoldsøen 39

4. Tværsnit over Altingsstedet 39

5. Nedstigning i Almindingskløften 40

6. Økseaafossen 43

7. Kort over Altingsstedet 44

8. Grundplan af en Gaard 67

9. Snit gennem Stuen 68

10. Snit gennem Stuen med Højsædessulerne 69

11. Grundplan af en Stue 71

12. Midtpartiet af en Stue i Perspektiv 73

13. Det indre af en finsk Badstue 79

14. Mandsdragter fra omtr. 875 83

15. Normannisk Krigerdragt fra omtr. 1066 84

16. Dansk Turbanfold fra 12. Aarh 85

17. Normannisk Krogfold 86

18. Fold med Hovedguld 87

19. Ugift Pige med Pandebaand fra omtr. 1240 88

20. Dagsmærker 90

21. En Kvinde opvarter sin Mand med Drikke, fra omtr. 1500 93

22. Islandsk Hestekamp 96

23. Vinteraften i en islandsk Badstue (Folkestue) 175

24. Kort over Island (bag i Bogen).

*

                        I. Opdagelse og Bebyggelse

﻿I. Opdagelse og Bebyggelse

1. Ingen forhistorisk Oldtid. Medens omtrent alle Landes Historie
begynder med en Oldtid, der er indhyllet i et næsten uigennemtrængeligt
Mørke, er dette ikke Tilfældet med Island. Dets Opdagelse og første
Bebyggelse falder indenfor den historiske Tidsgrænse, i en Tid, for
hvilken vi har paalidelige skriftlige Optegnelser, virkelig historiske
Dokumenter. Paa Island findes der ikke, som i det øvrige Norden, nogen
som helst Spor til en Sten- eller Bronzealder. Landet har i Aartusinder
ligget ubeboet hen, ukendt af noget Menneske. Mange har ganske vist
antaget, at det af forskellige klassiske Forfattere nævnte ultima Thule
maatte forstaas om Island, og af denne Mening var blandt andre de
ældste nordiske Historieskrivere, saa vel Islænderen Are Frode (ɔ: den
lærde) som Danskeren Sakse Grammatikus, den tyske Prælat Adam af Bremen
og den irske Munk Dicuilus. Men at dette er en Fejltagelse, er allerede
forlængst blevet bevist med saa gode Grunde, at det nu kan betragtes
som en ubestridelig Kendsgerning, at »ultima Thule« har intet som helst
med Island at gøre.

2. Den irske Opdagelse. Indtil henimod Slutningen af det 8. Aarhundrede
synes Island ikke athave været betraadt af nogen menneskelig Fod. Men
ved denne Tid blev det opdaget og besøgt af nogle Kelter, som dengang
boede paa Øerne ved Nord- og Vestkysten af Skotland. Herfra var enkelte
Eneboere allerede tidligere naaet til Shetland og Færøerne, hvor de
havde nedsat sig og boet i omtrent hundrede Aar, indtil de her blev
fortrængt af nordiske Vikinger. Omtrent ved samme Tid, som de blev
fortrængt fra Færøerne, ses de at have søgt længere mod Nord og at have
opdaget Island. Beretningen herom findes i et Skrift af den irske Munk
Dicuilus: De mensura orbis terræ (Om Jordklodens Størrelse), der er
skrevet omkr. 825. Her siger Dicuilus (K. 7), at nogle Gejstlige, som
han kendte, har for 30 Aar siden (795) fortalt ham, at de havde besøgt
en Ø, som han selv antager for de klassiske Forfatteres »ultima Thule«.
Disse Gejstlige havde opholdt sig paa Øen fra 1. Februar til 1. August,
og de fortalte, at ikke alene ved selve Sommersolhverv, men ogsaa baade
før og efter, var det, som om Solen kun skjulte sig bag en lav Bakke,
naar den gik ned om Aftenen, saa at det aldrig blev mørkt. Man kunde
derfor foretage sig hvad som helst, man ønskede, om det saa var at
pille Lus af sin Skjorte (!), ligesom Solen hele Tiden stod paa Himlen.
Og hvis man havde staaet oppe paa de høje Fjælde, vilde man maaske have
set Solen hele Natten. Saa vel denne Bemærkning som adskillige andre
angaaende Dagens Længde og Havets Temperatur synes at gøre det
utvivlsomt, at det Land, de har besøgt, har været Island. Om nu netop
disse Gejstlige, som fortalte Dicuilus herom, har været de første, der
besøgte Island, er derimod ikke sikkert. Maaske har de her truffet
enkelte Standsfæller, som allerede tidligere var kommet derhen, og som
havde opholdt sig der i kortere eller længere Tid. Herpaa synes

det at tyde, at Dicuilus Hjemmelsmænd er fuldstændig klare over, at
Island er en Ø, skønt det næppe er sandsynligt, at de ved en Omsejling
af Landet har kunnet forvisse sig herom. De har derfor sandsynligvis
faaet deres Kundskab herom af andre, der ved et længere Ophold havde
overbevist sig derom.

Men hvordan det end maatte forholde sig hermed, saa er det i hvert Fald
sikkert, at irske Munke eller Eneboere i Løbet af det 9. Aarh. har
taget fast Ophold paa Island, og at de befandt sig der, da Landet blev
opdaget af Nordboerne. Thi herom berettes der i forskellige islandske
Kilder. Saaledes skriver Islands ældste Historieskriver Are Frode (§
63): »Dengang var her kristne Folk, som Nordmændene kaldte Paper, men
som senere fortrak, fordi de ikke vilde bo her sammen med Hedninger.
Men de efterlod sig irske Bøger og Bjælder og Krumstave, hvoraf man
kunde slutte, at det var irske Folk.«

Minder om Papernes Bosættelse findes ogsaa endnu i det sydøstlige
Island (i det nuværende Øster- og Vester-Skaftafellssyssel) i
forskellige Stednavne som Papefjord, Papø, Papos, Paperbo (Pappýli) og
Irerbakke (Írskihóll), hvor der ogsaa findes enkelte Ruiner af Papernes
Bygninger. Navnet Paperbo findes dog ikke mere, men synes at have været
Navn paa en hel Egn, hvis Midtpunkt har været Gaarden Kirkeby
(Kirkjubær), hvor Paperne synes at have bygget en Kirke. Thi der
fortælles, at de først boede her og at der siden hvilede saa stor
Hellighed over denne Gaard, at ingen Hedning kunde bo eller trives der.
Den blev derfor ogsaa efter Papernes Bortrejse taget i Besiddelse af en
kristen Landnamsmand, og den synes hele Tiden at have været beboet af
kristne Mennesker lige indtil den almindelige Indførelse af
Kristendommen i Aaret 1000. Og senere blev der her,i Aaret 1186,
oprettet et Nonnekloster, af Benediktinerordenen, hvortil den
almindelige Tro paa Stedets Hellighed sikkert har været medvirkende.

3. Den nordiske Opdagelse. Uden at have nogen som helst Anelse om
Islands tidligere Opdagelse ved Irerne blev det for anden Gang, i
Aarene 860-865, opdaget af tre nordiske Vikinger, hver især uafhængig
af de andre. Og først denne Opdagelse blev af blivende Betydning.

Den første af disse Opdagere var en sjællandsk Bonde, Gardar
SvavarssonMan har tidligere ment, at Naddod var den første Opdager, men
det er nu ved en grundigere Undersøgelse af Kilderne blevet bevist, at
dette beror paa en Fejltagelse og at Gardar var den første.. Han var
Svensker af Fødsel, men havde bosat sig paa Sjælland, hvor han besad
flere Jordejendomme. Han blev paa en Rejse til Syderøerne (Hebriderne)
drevet ud af sin Kurs og kom til Østkysten af Island. Han omsejlede
derefter Landet, hvorved han fik Vished for, at det var en Ø, og han
gav det Navnet Gardarsholm. Han opholdt sig en Vinter paa Islands
Nordkyst og byggede der et Par Huse, hvorefter Stedet fik Navnet
Husavik (det nuværende Handelssted af samme Navn). Men den næste Sommer
sejlede han tilbage til Norge. Gardars Rejse maa have fundet Sted omkr.
860.

Omtrent ved samme Tid blev Island ogsaa opdaget af en norsk Viking,
Naddod, som dengang var bosat paa Færøerne. Han blev paa en Rejse fra
Norge til Færøerne af en voldsom Storm drevet langt mod Nordvest og kom
til Østkysten af Island. Her besteg han et højt Bjærg for at se, om han
kunde øjne Røg eller andre Tegn paa, at Landet var beboet. Men da han
intet saadant kunde opdage, forlod han Landet og sejlede allerede det
samme Efteraar tilbagetil Færøerne. Da han sejlede bort, faldt der
megen Sne paa Fjældene, og dette gav Anledning til, at han kaldte
Landet Sneland.

Islands tredje Opdager var en norsk Viking, Floke Glamsson eller
Vilgerdsson (som han hyppigst kaldes efter sin Moder), der synes at
være blevet ansporet til sin Rejse af de tidligere Opdageres
Meddelelser om det nye Land og have haft til Hensigt at bosætte sig
der, eftersom han og hans Folk medførte en Del Kvæg. Floke sejlede
(omtr. 865) ud fra Sydvestkysten af Norge (omtr. ved Haugesund), først
til Shetlandsøerne og derefter til Færøerne, hvorfra han sejlede til
Øster Horn, paa Sydøstkysten af Island. Floke havde, ifølge Sagnet,
inden sin Afrejse fra Norge foretaget et stort Blot (Ofring) og ofret
til tre Ravne, for at de skulde vise ham Vej. Da han havde sejlet et
Stykke fra Færøerne, slap han en af sine Ravne løs. Den fløj op i
Vejret og derpaa tilbage over Agterstævnen. Senere slap han en anden
løs. Den fløj op i Vejret og tilbage til Skibet. Til sidst slap han den
tredje løs. Den fløj fremad, og ad den Kant, hvor den fløj hen, fandt
han Island. Fra Øster Horn sejlede Floke Syd om Landet, forbi Reykjanæs
og Snefjældsnæs og ind i Bredefjorden paa Vestkysten, hvor han gik i
Land paa Bardestrand paa Nordsiden af Bredefjorden. Her overvintrede
han og opførte nogle Bygninger, hvis Ruiner endnu kan ses paa Stedet.
Men da Fjorden var fuld af Fisk og al Slags Fangst, forsømte Floke og
hans Folk af Iver for Fiskeriet at sørge for Høforraad til deres
Kreaturer, saa at hele deres Kvægbestand døde om Vinteren. Det følgende
Foraar var meget koldt. Da gik Floke op paa et højt Fjæld og saa Nord
for Bjærgene en Fjord fuld af Drivis. Dette gav Anledning til, at han
kaldte Landet ISLAND, hvilket Navn det siden

stedse har beholdt. Derefter lavede Floke sig til at sejle bort, men
forskellige Uheld tvang ham til at tilbringe endnu en Vinter paa
Island, denne Gang paa Sydvestkysten (i Borgarfjorden). Den følgende
Sommer sejlede han saa tilbage til Norge. Floke udtalte sig meget
ufordelagtigt om Landet, medens en af hans Ledsagere ved Navn Herjolf
fremhævede baade dets gode og dets daarlige Sider, og en anden, Torolf,
roste det i høje Toner og sagde, at der dryppede Smør af hvert Straa,
hvorefter han blev kaldet Torolf Smør. Nogle Aar senere flyttede dog
Floke til Island og bosatte sig her som Landnamsmand.

4. Islands første Bebyggelse. Nogle faa Aar efter Flokes Rejse begyndte
saa Islands Bebyggelse eller Landnam (Kolonisation), som derefter blev
fortsat i de følgende 60 Aar, saa at Landet omkr. 930 var blevet
bebygget i ganske den samme Udstrækning, som det er nu til Dags.

Islands første Landnamsmand (Nybygger, Kolonist) var Nordmanden Ingolf
Ørnsson, der sammen med sin nære Slægtning og Fostbroder, Hjørleif
Hrodmarsson, drog derhen paa to Skibe. Heraf landede det ene med Ingolf
ombord ved Forbjærget Ingolfshøfde paa Islands Sydkyst, medens Hjørleif
gik i Land ved et andet lidt vestligere beliggende Forbjærg, der fik
Navnet Hjørleifshøfde. Her tog han straks fat paa Opførelsen af to
store Huse, hvori han boede Vinteren over. Om Foraaret vilde Hjørleif
pløje og saa Korn, som han var vant til i Norge, og da han kun havde én
Okse, lod han sine irske Trælle trække Ploven. Dette harmedes de over,
og engang, da Hjørleif var sysselsat hjemme i Huset, foreslog en af
Trællene, ved Navn Dufthak, at de skulde dræbe Oksen og sige, at en
Skovbjørn havde taget

denDer fandtes ganske vist ingen Skovbjørne paa Island, men Trællene
troede naturligvis, at de maatte findes her, ligesom i Norge og de
fleste andre Steder.. Dette troede Hjørleif var sandt, og da han og
hans norske Folk spredte sig ad for at oplede Bjørnen, overfaldt
Trællene dem enkeltvis og dræbte dem. Efter at alle Mændene var dræbte,
løb Trællene til Husene og tog Kvinderne og alt Godset, samt
Skibsbaaden, og rømte til nogle Øer, som de saa udenfor Kysten, som
siden efter disse »Vestmænd« (Irer) fik Navnet Vestmannøerne. Her slog
de sig indtil videre ned. Kort efter fandt imidlertid to af Ingolfs
Trælle Hjørleifs Lig og meldte deres Herre denne sørgelige Tidende. Han
ilede straks afsted til Hjørleifshøfde, og da han saa sin Vens Lig,
udbrød han: »Ussel Skæbne timedes her en brav Mand, at Trælle skulde
blive hans Banemænd. Men saaledes gaar det jo alle dem, som ikke vil
blote« (ɔ: tilbede og ofre til Guderne). Hjørleif var nemlig en
Fritænker, medens Ingolf var meget religiøs. Efter at Liget var blevet
højlagt, gik Ingolf op paa Toppen af Forbjærget for at spejde ud over
Havet, og da han fik Øje paa Øerne udenfor Kysten, faldt det ham ind,
at Trællene maatte være taget derhen, eftersom Baaden var borte. Han
sejlede derfor derud for at søge efter dem og fandt dem just, som de
sad ved deres Maaltid. Trællene løb rædselsslagne hver i sin Retning,
men han indhentede dem og dræbte dem alle. Derefter tog Ingolf de
røvede Kvinder med tilbage til Hjørleifshøfde og opholdt sig her den
næste Vinter.

Ingolf havde overladt det til Skæbnen at bestemme, hvor han skulde
bosætte sig, idet han, da han først saa Land, kastede sine
Højsædessuler (§ 28),

som han havde taget med fra Norge, i Havet, og erklærede, at han der
vilde opslaa sin Bopæl, hvor de drev i Land. Efter tre Aars Søgen fandt
han dem drevet i Land paa Sydvestkysten, i det sydøstlige Hjørne af
Faksebugten, hvor han da straks bosatte sig. Den Gaard, han her
byggede, kaldte han Reykjarvik (nu Reykjavik) d.v.s. »Røgvig«, fordi
den laa ved en lille Vig i Nærheden af nogle varme Kilder, som der
stadig stod Damp op fra. Denne første Gaard paa Island er nu blevet til
en By paa 20,000 Mennesker, den største paa Island, Landets Hovedstad.

Ingolf tilegnede sig alt Land imellem Hvalfjorden og Ølfusaaen (se
Kortet bag i Bogen), altsaa hele den sydvestlige Halvø, en Strækning af
lignende Størrelse som Laaland. Det var hans »Landnam« (Koloni). Men i
dette Landnam gav han Land, ikke alene til sine frie Mænd og nogle
Trælle, som han tillige skænkede Friheden, men ogsaa til mange andre,
af hvilke nogle var Mænd af store og fornemme Slægter, der i hans Spor
søgte til Island. Alle disse blev da ogsaa Landnamsmænd og frie
Selvejere eller Bønder. Men Ingolf og hans Efterkommere blev dog hele
Bygdelagets Høvdinger, som holdt Fred inden Høvdingdømmet og forestod
den fælles Gudstjeneste. Ingolfs Søn Torstein fik senere oprettet et
Ting paa Kjalarnæs (lige overfor Reykjavik), der afholdtes hvert
Foraar, og hvor Bøndernes Stridigheder afgjordes. Dette Ting synes,
inden Altinget kom i Stand, endogsaa at have været søgt af Folk udenfor
Ingolfs Landnam og næsten at have været et almindeligt Ting for hele
Landet. Det er dog noget usikkert, hvorledes det forholder sig hermed.

I hvilket Aar Ingolfs Bosættelse fandt Sted, er noget omstridt. Man
plejer efter nogle Aarbøger og forskellige

Sagaers Beretninger at sætte Islands første Bebyggelse til Aaret 874.
Men dette maa være fejlagtigt, thi det stemmer ikke med den ældste og
største islandske Autoritet, Are Frodes (§ 63) Meddelelse, hvis
Vidnesbyrd har en ganske anderledes Vægt end de yngre Aarbogs- og
Sagaskriveres Meddelelser. Are sætter Landets første Bebyggelse til
Aaret 870. Hans klare og utvetydige Ord herom lyder saaledes:

»Island blev først bebygget fra Norge i Harald Haarfagres Regeringstid
.... i den Tid ...., da Ivar, Ragnar Lodbrogs Søn, lod Englændernes
Konge Edmund den Hellige dræbe; men det var 870 Aar efter Kristi
Fødsel, efter hvad der staar skrevet i dennes Saga. Ingolf hed en norsk
Mand, om hvem det troværdigt berettes, at han var den første, som drog
derfra til Island .... Saa siger ogsaa vise Mænd, at i Løbet af 60 Aar
blev Island fuldstændig bebygget, saa at dets Bebyggelse aldrig senere
har været større. Ved den Tid overtog Ravn Høngsson Lovsigemandsembedet
.... det var 60 Aar efter Kong Edmunds Drab.«

Are bestemmer saaledes det første Bebyggelsesaar paa to Maader, først
efter Kong Edmunds Dødsaar (870), og derpaa ved at regne 60 Aar tilbage
fra Lovsigemanden Ravn Høngssons Embedstiltrædelse, som man med fuld
Sikkerhed ved fandt Sted i Aaret 930. Her er saaledes al Tvivl
udelukket, hvad saa end de langt yngre Sagaskrivere og
Aarbogsforfattere siger, hvis Troværdighed i ingen Henseende kan
sammenlignes med Ares, der bygger paa de bedste og paalideligste
Kilder, gamle vise Mænds Udsagn, hvis Navne han udtrykkelig anfører.

Efter at Ingolf en Gang havde vist Vejen, kom der stadig flere og flere
Nybyggere til Island, dels fra Norge, dels fra de britiske Øer, hvorhen
de allerede tidligere var flyttet fra Norge. Denne

Indvandring gik saa rask for sig, at i Løbet af 60 Aar var omtrent alt
beboeligt Land paa Island optaget, eller taget i Besiddelse af
Landnamsmænd. Først blev Vestlandet fuldbygget, dernæst Nord- og
Sydlandet og sidst Østlandet.

5. Islands Naturforhold. Vi ved, at Islands Naturforhold i
Landnamstiden i alt væsentligt var de samme som i Nutiden. Til Trods
for Landets nordlige Beliggenhed mellem 63° 24' og 66° 33' n. Br. er
Klimaet langtfra saa raat, som man skulde vente, hvad der skyldes de
gunstige Havstrømninger. Dette gælder dog især for Syd- og Vestkysten,
som er omgivet af den varme Golfstrøm, medens Nord- og Østkysten er
udsat for Polarstrømmen. Som Følge heraf er Forskellen i Aarets
Middeltemperatur paa Syd- og Vestkysten, hvor den er 3-4° (om Vinteren
0 til -2°, om Sommeren 9-10°), og paa Nord- og Østkysten, hvor den er
1-2° (om Vinteren -2 til -4°, om Sommeren 6-7°), ikke ringe. Medens
Vinterens Temperatur saaledes maa siges at være forholdsvis mild, har
den lave Temperatur om Sommeren en meget ugunstig Indflydelse paa
Plantelivet. Hertil kommer, at Jordbundsforholdene langtfra er
gunstige. Det er nemlig hovedsagelig kun Kysterne og de Dale, der op
fra dem strækker sig ind i Landet, der er beboelige. Den allerstørste
Del af Landet optages af et Højland paa 1200-3500 Fod, hvorfra igen
vældige Jøkelgrupper paa 4000-6000 Fod hæver sig, af hvilke en enkelt,
Vatnajøklen, indtager et Fladerum af 150 Kvadratmil. Foruden Fjældene
og Jøklerne findes der vidt udstrakte Lavamarker og store Sandørkener,
der er blottede for al Plantevækst. Kun 1/15 Del af Landet kan betegnes
som Lavland, af hvilket det største Areal, paa 70 Kvadratmil, ligger
paa Sydkysten, og det næststørste, paa 20

Kvadrat﻿mil, paa Sydvestkysten. Hele det beboede Areal kan, Græsgangene
iberegnet, anslaas til 700 Kvadratmil, medens 1200 Kvadratmil er
ubeboede, hvoraf en Del dog kan benyttes som Sommergræsgange. Kun i det
lavere Kystland og i de Dale, der strækker sig op fra dette, findes der
en frodig Plantevækst. Her er saa vel Dalbunden som Fjældsiderne altid
beklædt med et smukt Græsdække, og paa enkelte Steder findes der
Kratskove, der som oftest bestaar af 3-8, undtagelsesvis af 20-30, Fod
høje Birketræer og ganske enkelte Rønnetræer, samt smaa Pilebuske
(Dværgpil) og Enebuske. Landet egner sig saaledes ikke til Kornavl, men
kun til Kvægavl, og ved Siden deraf lidt Havebrug, samt Jagt og
Fiskeri, saa vel i Floder og Indsøer som i Havet; af Fiskeriet kan
særlig Havfiskeriet give et overordentlig rigt Udbytte.

6. Undersøger man Brunkulslejerne paa Island, kan man se, at der her i
længst forsvundne Tider har vokset forskellige Arter af Fyrretræ, Eg,
Ahorn, Elletræer, Tulipantræer, Vinranker o.s.v. Dette viser, at
Landets Klima og Plantevækst engang har været af lignende Beskaffenhed,
som nu til Dags i Mellemamerika (i Meksiko og Florida). Men dette gaar
langt tilbage i den forhistoriske Tid, mange Aartusinder før Landet
blev betraadt af nogen menneskelig Fod, før den store Isperiode, der
ødelagde alt Planteliv i Nordeuropa. Disse Fund har derfor ikke den
mindste Betydning for Afgørelsen af det Spørgsmaal, hvorledes Landets
Tilstand har været i Landnamstiden. Holder vi os udelukkende til den
historiske Tid, saa kan det tilvisse ikke nægtes, at forskellige
Naturbegivenheder, som vulkanske Udbrud, Bjærgskred, Jordskælv og
lignende i visse Egne har forvoldt store Ødelæggelser. Men i det store
og

hele er Landets Naturforhold ikke undergaaet nogen anden væsentlig
Forandring, end at man i Landnamstiden havde vidt udstrakte Skove. Are
fortæller, at Landet dengang var »skovbevokset mellem Fjæld og Fjære
(Strand)«, og det samme fremhæves i mange andre Kilder, saa at det maa
antages at være rigtigt, skønt Træerne hverken var synderlig høje eller
tykke. Heri er der for øvrigt intet som helst unaturligt, da Skoven
Aarhundreder igennem havde faaet Lov til at udbrede sig og vokse i
Fred, uantastet af Mennesker og Kvæg. Denne Meddelelse bestyrkes ogsaa
derved, at Stednavnet Holt (ty. Holz) dels usammensat, dels i
Sammensætninger (Holtastaðir, Holtsfit, Holtsmúli, Holtakot, Holtasel
o.s.v.) i saa stort Antal findes i alle forskellige Landsdele. Derimod
er Holdepunkterne med Hensyn til Skovens Art mindre sikre. At man
ligesom nu har haft Birk, er givet, skønt Navnet Birk (Björk)
mærkværdig nok forholdsvis sjældent indgaar som Led i Stednavnene,
maaske fordi Birken var saa almindelig. Derimod findes der flere
Stednavne, der indeholder andre Træers Navne, som Pil og Pilebusk
(Víðidalr, Víðihólmr, Víðiker, Víðines, Víðiskógr, Víðivellir), Ene
(Einholt, Einifell), Rønnetræer (Reynifell, Reynihólar, Reynikelda,
Reynir, Reynisdalr, Reynisholt, Reynisnes, Reynistaðr, Reynisvatn,
Reynivellir), Ask (Asknes, Eskja, Eskifjörðr, Eskiholt, Eskilsey,
Eskifell, Eskiey), Asp (Asparvík, Espihóll), Fyr (Furufjörðr), Gran
(Grenivík, Grenitrésvík, Granastaðir?) og endog Eg (Eikibrekka,
Eikisík). En Del af disse Navne kan dog enten være mekanisk overført
fra Norge, eller stamme fra Drivtømmer, som man har fundet drevet i
Land paa disse Steder, hvad der ogsaa udtrykkelig fremhæves i en Saga
om Navnet Grenitrésnes. Og hvad endelig Navnene Eikibrekkaog Eikisík
angaar, som siges at stamme fra et Egetræ, der blev anvendt til en
Skibskøl, saa maa det bemærkes, at denne Meddelelse findes i en mindre
paalidelig Saga, og at Ordet eik (Eg) allerede i den gamle Litteratur
paa Island bruges om alle mulige Træer, vistnok fordi Eg var ukendt i
Landet.

At man i Landnamstiden dog har haft flere Slags Træer paa Island end nu
til Dags, er imidlertid højst sandsynligt. Thi de i den sidste Tid
foretagne Skovplantningsforsøg har tilfulde vist, at der intet er i
Vejen for, at forskellige andre Træer end de nævnte kan trives der.
Desuden har man for kort siden her fundet Spor af Aspen, som man
tidligere ikke troede fandtes der. Og skønt Træerne nok gennemgaaende
har været temmelig smaa, finder man dog Eksempler paa, at de undertiden
kunde være ret anselige. Det hedder saaledes om en af de prægtigste
Gaarde i hele Landet i det 10. Aarh., Hjarðarholt, at den blev bygget
af indenlandsk Tømmer, som for største Delen var hugget i Gaardens egen
Skov, medens en Del deraf dog var Drivtømmer. Der findes ogsaa flere
Eksempler paa, at man byggede Skibe af indenlandsk Tømmer.

7. Hvad der trak Folk til Island. Naar Islands Naturforhold i alt
væsentligt var de samme som nu, er det klart, at det hverken var dets
Frugtbarhed eller dets milde Klima, der bevirkede, at det blev saa
hurtigt bebygget. Det var forskellige andre Aarsager. Efter hvad der
angives i Oldskrifterne var Aarsagen undertiden den, at de Udvandrende
havde gjort sig umulige i deres gamle Hjemstavn, havde gjort sig
skyldige i en eller anden Lovovertrædelse, begaaet Drab eller deslige,
hvorfor de var blevet dømt til Landflygtighed. Dette var f. Eks.
Tilfældet med Landets to første Landnamsmænd, Ingolf

og Hjørleif. Og det samme var Tilfældet med mange andre. Undertiden var
det imidlertid det Ry, der gik af Landet. Thi naar de første Nybyggere
engang havde taget fast Ophold i Landet, var det dem selvfølgelig
magtpaaliggende at faa det koloniseret, og de søgte derfor paa deres
Besøg i Udlandet ved en fordelagtig Skildring af dette at bevæge saa
mange som muligt til at flytte derhen. De fremhævede særlig de fede
Græsgange, det rige Fiskeri, de udstrakte Skove, og ikke mindst den
store Frihed og Uafhængighed, hvori man her kunde leve. Naar man
saaledes kun fremhævede Landets gode Sider, kunde der nok siges en hel
Del fordelagtige Ting om det, uden at man egentlig behøvede at ty til
Overdrivelser, hvad dog sikkert enkelte har gjort. Torolf Smør har
næppe været den eneste, der i sin Skildring brugte temmelig stærke
Udtryk om Landets gode Egenskaber. Men bortset herfra maa man tage i
Betragtning, at skønt Landets Naturforhold i Grunden var omtrent de
samme som nu til Dags, saa er det meget naturligt, at det gjorde et
mere fordelagtigt Indtryk paa de første Landnamsmænd, end det nu vilde
gøre paa indvandrende Folk. Nu kender man jo af Erfaring mange af dets
daarlige Sider, som de fleste Landnamsmænd sikkert har været mere eller
mindre uvidende om, som f. Eks. Jordskælv, vulkanske Udbrud og deraf
følgende Ødelæggelser, Polarisens skadelige Indflydelse og mange andre
Ulykker, som jo ikke plejer at indtræffe hvert Aar, men kun engang
imellem, medens der kan gives kortere eller længere Perioder, uden at
noget saadant indtræffer. Og til de Tider kan man virkelig leve et
ganske behageligt Liv paa Island. For at kende Plager af den nævnte
Art, maa man have levet en længere Tid i Landet. Men en saadan Erfaring
kunde de første Landnamsmænd ikke have, og de fandt joingen, der kunde
fortælle dem herom. Paa den anden Side kan man let forstaa, at Landets
gode Egenskaber dengang traadte langt stærkere frem end nu. Det er jo
ganske naturligt, at saa vel Græsgangene som Skovene tog sig bedre ud
og udviste en større Frodighed i de første Nybyggeres Øjne end senere.
Thi Frodigheden maa selvfølgelig have været langt større ved
Nordmændenes Ankomst til Island, medens Landet laa ubeboet hen,
uantastet af Mennesker og Kvæg. Sandsynligheden taler saaledes for, at
man endnu den Dag i Dag her vilde have lige saa udstrakte Skove som i
selve Landnamstiden, dersom Landet hele Tiden havde været ubeboet. Det
er ikke Naturen, men for største Delen Menneskene og deres Husdyr, der
har ødelagt dem, hvorom der ogsaa foreligger talrige Vidnesbyrd i
Sagaerne. Jagt og Fiskeri maa ogsaa i selve Landnamstiden have givet et
langt større Udbytte end senere; thi, som det fremhæves i nogle Sagaer,
de vildtlevende Dyr saa vel i Havet som paa Landjorden var, fordi de
var vante til at leve uforstyrret af noget Menneske, saa trygge og
rolige, at det i Begyndelsen var langt lettere at fange dem end senere.
Drivtømmer fandtes ogsaa dengang i langt større Overflod end senere, da
dette gennem flere Aarhundreder, ja Aartusinder, var blevet ophobet paa
Stranden, uden at nogen menneskelig Haand havde rørt derved. Man kan
let forstaa, at de første Nybyggeres Beretninger om disse Herligheder
kunde have den Virkning at trække Folk til Landet. Men dette vilde dog
sikkert ikke have været tilstrækkeligt til at drage Folk derhen i Løbet
af saa kort en Tid, dersom der ikke hertil var kommet ogsaa andre
Grunde. Af saadanne anføres der ogsaa, foruden de allerede nævnte,
adskillige i Oldskrifterne. Om nogle Indvandrere hedder det, at det
blot var Rejselysten, der drev demderhen, medens andre siges at være
draget til Island, fordi de var blevet kede af Handelsrejser og
Vikingetog og længtes efter at sætte Bo, hvad der jo saa let lod sig
gøre paa Island, hvor man fik Jorden for ingenting. Adskillige siges at
være udvandret til Island, blot fordi de saa, at andre gjorde det, og
deraf sluttede, at der dog maatte være noget godt ved Landet, eller
ogsaa, fordi de blev opfordret og overtalt dertil af Slægtninge og
Venner, som tidligere var draget derhen. Om nogle hedder det endelig,
at de ingen Ro havde i deres Hjem, fordi man havde spaaet dem, at de
vilde komme til at bo paa Island og de selv troede paa Spaadommen og
mente, at dette var Skæbnens Bestemmelse, saa at de ikke vilde finde
deres Lykke andre Steder, saaledes som det f. Eks. fortælles om den
ansete Høvding, Kong Harald Haarfagres Ven, Ingimund den Gamle og hans
Fostbroder Grim.

Hvad der imidlertid fremfor noget andet gav Anledning til Folks
Udvandring til Island, var de politiske Forhold i Norge og den store
Omvæltning i det norske Statssamfund, der paa denne Tid fandt Sted. Thi
medens Norge hidtil havde været delt i mange Smaastater med en Mængde
Smaafyrster, opkastede nu en enkelt Fyrste, Kong Harald Haarfagre, sig
til Enehersker over hele Norge og indførte et nyt, hidtil ukendt,
Skattesystem, der vakte saa stærk Modvilje hos Landets Aristokrati, at
de foretrak at rømme Landet. Nogle udvandrede da mod Øst, til Sverige,
andre mod Vest, til de britiske Øer, til Færøerne og til Island. Og det
endte med, at den største Del af Udvandrerstrømmen gik til Island, dels
direkte fra Norge, dels efter et kortere eller længere Ophold paa de
britiske Øer. Man har i den islandske Landnamsbog (Bosættelsens
Historie) en Fortegnelseover godt og vel 400 af de fornemste
Landnamsmænd, der bosatte sig paa Island, og der fortælles her samtidig
om deres Slægt, hvor de bosatte sig, og i de fleste Tilfælde ogsaa,
hvorfra de kom. Efter disse Oplysninger synes omtr. 2/3 af
Landnamsmændene at være kommet direkte fra Norge, hovedsagelig fra
Norges Vestkyst, medens 1/3 kom fra de britiske Øer, hvoriblandt mange
af de fornemste og betydeligste.

Og der var ingen Mangel paa fornemt Blod hos Landnamsmændene. Mange af
dem nedstammede fra Smaafyrster, Herser eller Jarler, eller var endog
kongebaarne. Og for saa vidt de ikke tilhørte den egentlige
Høvdingeklasse, var de Storbønder, Medlemmer af den Godsejeradel, der i
Norge havde dannet sig paa Grundlag af den frie Jordbesiddelse. Den
berømte norske Historiker Professor Sars udtrykker sig i sin Udsigt
over den norske Historie herom paa følgende Maade:

»Landnamsmændene tilhørte det norske Hølds- og Hersearistokrati; de
udgjorde den ubøjeligste, mest stivnakkede Del af dette Aristokrati....
Man kan altsaa sige, at den Kreds af Ætter, der nedsatte sig paa
Island, var norsk fremfor nogen anden, la crême de la crême, den
ejendommeligst prægede Del af hele Folket.... Der har næppe fundets
noget Samfund, der i Forhold til sin Størrelse har haft saa mange store
Ætter, saa megen Højbyrdighed, saa meget fornemt Blod som det islandske
i de første Aarhundreder efter Landets Bebyggelse.«

8. Landnamsmændenes Nationalitet. Af Nationalitet var altsaa ifølge
Landnamsbogen den overvejende Del af Landnamsmændene Nordmænd, nogle
faa Svenskere, en enkelt Dansker og et vist Antal Kelter. Det keltiske
Element synes imidlertid at have været større, end man straks faar
Indtryk af ved at gennemlæse Landnamsbogen. Mange af deNordmænd, der
indvandrede fra de britiske Øer, havde boet der i længere Tid og havde
her indgaaet Ægteskaber, og nogle var endogsaa født der af norske og
keltiske Forældre. Desuden medbragte de til Island en Mængde keltiske
Trælle, hvis Navne kun for en Del findes i de skriftlige Kilder. Men de
keltiske Navnes Antal paa Island i Landnamstiden er dog ret betydeligt,
da mange Nordboere havde ladet sig døbe og havde ved Siden af deres
hedenske Navn faaet et keltisk Døbenavn, som i Kilderne ofte kun
optræder som Tilnavn. Andre, som stammede fra et blandet, norsk-keltisk
Ægteskab, havde kun et keltisk Navn, og enkelte var rene Kelter. Af
saadanne keltiske Personnavne skal her blot anføres nogle enkelte af de
mest bekendte (med de irske Former i Parentes), som f. Eks.: Bjólan
eller Bjóla (Beolán), Brjánn (Brian), Esja (Ésa), Feilan (Faelán),
Kjallakr (Cellach), Kjartan (Cheartach), Kormakr (Cormac), Melkorka
(Maelcurcaigh), Njáll (Níall) o.s.v. Hertil kommer ogsaa en Mængde
islandske Stednavne, som man straks kan se er af keltisk Oprindelse,
ligesom et ikke ubetydeligt Antal keltiske Ord er blevet optaget i det
islandske Sprog, af hvilke de fleste endnu bruges paa IslandAngaaende
en nærmere Redegørelse herfor og flere Eksempler henvises til min

Ogsaa med Angelsakser havde en Del Normænd under deres Ophold paa de
britiske Øer sluttet Ægteskaber; enkelte af Landnamsmændene bragte da
ogsaa med sig angelsaksiske Hustruer. Forskellige islandske
Personnavne, f. Eks. Arnaldr (Arnold), Friðmundr (Fredemund), Geirþjófr
(Gárþéow), Valþjófr(Wealþéow), Vilbaldr (Wilbeald) o.s.v. tyder
ogsaapaa angelsaksisk eller frankisk Afstamning; en Del islandske
Stednavne minder ligeledes om angelsaksisk eller frankisk Indflydelse.

Om en af Landnamsmændene fremhæves det, at hans Moder var flamsk,
ligesom den tyske Nationalitet ogsaa synes at have været repræsenteret
blandt Landnamsmændene, skønt dette ikke udtrykkelig fremhæves i
Landnamsbogen. Dette kan imidlertid sluttes af Personnavnet Saxi
(Sachse) og Stednavnet Saxahváll, som begge nævnes i Landnamsbogen,
ligesom en af Leif Erikssons Ledsagere paa hans Opdagelsesrejse til
Vinland siges at have været en Tysker, som længe havde opholdt sig hos
hans Fader Erik den Røde, og som havde opfostret Leif i hans Barndom
paa Island.

9. Landnamsmændenes Religion og Gudsdyrkelse. Den overvejende Del af
Landnamsmændene var Hedninger, saaledes alle de, der indvandrede
direkte fra Norge. Derimod havde mange af de Landnamsmænd, der kom fra
de britiske Øer, antaget Kristendommen, ligesom alle de, der var af
keltisk Afstamning, var kristne. Herom vidner ogsaa flere islandske
Stednavne fra selve Landnamstiden, der er sammensatte med Kirke,
Kristus og Kors (f. Eks. Kirkjubær, Kristnes, Krossá, Krossás,
Krossavík, Krosshólar o.s.v.). Om andre hedder det derimod, at de var
»gudløse« (Ateister) eller at de kun troede paa deres egen Styrke (trúa
á mátt sinn ok megin). Nogle af dem, der havde antaget Kristendommen,
var ogsaa kristne mere af Navn end af Gavn og paakaldte dels Kristus,
dels Tor, saaledes som Helge Magre, der »troede paa Kristus, men
paakaldte dog Tor paa Søtog og under alle vanskelige Forhold samt i
Anledning af alt, han lagde størst Vægt paa i sin Drift«. I de fleste
Familier fik Hedenskabet derfor igen Overhaandi andet eller tredje
Slægtled, saa at omtrent hele Landet snart blev hedensk. I nogle
Familier synes dog Kristendommen at have holdt sig gennem hele det 10.
Aarh., saa at der stadig fandtes i hvert Fald nogle kristne Mennesker i
Landet (§ 2).

De af de hedenske Guder, man paa Island mest dyrkede, var Tor, Frej og
Njord, af hvilke »den almægtige As« (Tor) var Hovedguden. Derimod
nævnes Odin saa godt som ikke i de islandske Familiesagaer, og hans
Dyrkelse er vist ikke naaet til Island. Han synes kun at have været
kendt af enkelte Skjalde, der færdedes meget ved fremmede Hoffer.
Valhalstroen fandtes vist heller ikke hos Almuen paa Island, skønt
Valhal dog nævnes i de yngre Sagaer. Man troede, at man efter Døden kom
til at bo i Bjærge og Høje, hvor man ved sin Død fik en festlig
Modtagelse af sine tidligere afdøde Slægtninge og Venner. Saaledes
fortælles der f. Eks. om Goden Torstein Torskefangers Død, at hans
Faarehyrde en Aften saa Bjærget Helligfjæld (som Torsteins Fader Torolf
Mosterbo havde indviet til Bolig for hele Slægten efter Døden) aabne
sig, og derinde i Fjældet saa han mægtige Langilde og hørte der
Bægerklang og stor og højrøstet Munterhed, hvor man bød Torstein
velkommen og sagde, at han skulde sidde i Højsædet lige overfor sin
Fader. Da Faarehyrden kom hjem om Aftenen, fortalte han Torsteins
Hustru om sit Syn, men først den næste Dag erfarede de, at Torstein var
druknet paa en Rotur.

For øvrigt finder man i Sagaerne talrige Spor af den gamle
Forfædredyrkelse bevaret. Ogsaa Skæbnetroen var meget stærkt udviklet.
Man troede, at Skæbnegudinderne (Nornerne) eller deres Stedfortrædere
kom til Stede ved hvert Menneskes Fødsel og bestemte Barnets Skæbne for
hele Livet.

Man troede ogsaa paa Skytsaander, saa vel for enkelte Personer og
Slægter som for hele Landet eller enkelte Egne. Hvert Menneske havde
sin egen Skytsaand, sin Fylgje, der fulgte det Livet igennem fra Vuggen
til Graven, og som stundom for andre Mennesker (som Forvarsel)
aabenbarede sig i en synlig Skikkelse, sædvanlig svarende til
vedkommende Menneskes særegne Karakter. Men hændte det, at en Mand saa
sin egen Fylgje, var det et sikkert Tegn paa hans snarlige Død.

Selve Landets Skytsaander kaldtes Landvætter og man lagde stor Vægt
paa, at de ikke blev krænket eller skræmt. Saaledes begyndte den
hedenske Lov Ulfljotsloven (§ 14) med den Bestemmelse, at man ikke
skulde sejle over Havet (fra Udlandet) med Skibe, der var forsynet med
Dragehoveder. Men saafremt dette skete, skulde man tage Hovedet bort,
før man fik Landet i Sigte, og ikke sejle ind til Kysten med »gabende
Hoveder og opspilede Snabler«, saa at Landvætterne blev skræmt derved.

Ejendommelig og særdeles oplysende for Folks Begreber om Landvætterne
er Snorre Sturlasons Fortælling om deres Optræden, dengang Danekongen
Harald Gormssøn vilde gøre et Krigstog til Island for at hævne de
Nidvers, som Islænderne havde digtet om ham. Da Kongen først vilde
skaffe sig nogen Underretning om Forholdene, bød han en troldkyndig
Mand at foretage en Heksefærd i Dyreskikkelse til Island og se, hvad
han kunde fortælle ham. Troldmanden tog saa derhen i en Hvals
Skikkelse. Da han kom til Island, saa han, at alle Bjærge og Bakker var
fulde af Landvætter, nogle større, andre mindre. Men da Troldmanden
naaede ud for Vopnafjord (paa Østlandet), kom der en vældig Drage ned
mod Kysten, fulgt af en Mængde Slanger, Padder og

Øgler, der udspyede Edder imod ham. Han svømmede da videre, indtil han
var ud for Øfjorden (paa Nordlandet). Der fløj imod ham en saa mægtig
Fugl, at Vingerne strakte sig til Fjældene paa begge Sider af Fjorden,
og med den fulgte en Mængde andre Fugle, store og smaa. Han svømmede
bort derfra til Vestlandet og stævnede ind i Bredefjorden. Der styrtede
løs paa ham en vældig Okse, som vadede ud i Søen og gav sig til at
udstøde frygtelige Brøl. Med den fulgte ogsaa en Mængde andre
Landvætter. Troldmanden svømmede da bort derfra til Sydlandet og vilde
gaa i Land paa Vikarskeid. Men der kom imod ham en Bjærgrise, med en
Jærnstav i Haanden; Risens Hoved ragede op over Fjældene, og med ham
fulgte mange andre Jætter. - Det er disse 4 Skytsaander (Landvætter),
der nu (siden Island i 1918 blev anerkendt som et selvstændigt
Kongerige) findes afbildet i det islandske Rigsvaaben (Fig. 1).

1. Islands Rigsvaaben (med Landvætterne).

Hedningernes Gudsdyrkelse bestod hovedsagelig i Ofringer paa et indviet
Offersted, som kaldtes Vi (Helligdom, jfr. Viborg, Helligdomsbjærg),
hvor der fandtes et Tempel, et større eller mindre. De større Templer
kaldtes Hov, de mindre Harg. Her nød enhver Gudernes Beskyttelse, og
kun vaabenløs turde man indtræde i Helligdommen. Den, der krænkede
Stedets Hellighed, betragtedes som »Varg i Vi« (Ulv i Helligdommen) og
straffedes med høje Straffe. Der findes

omtalt meget store Templer, af indtil 120 Fods Længde og 60 Fods
Bredde, og man har paa Island udgravet Grundvoldene af flere
Gudetempler, der giver nogen Forestilling om deres Plan (Fig. 2)
Templet bestod af tvende Dele, et større firkantet Langhus eller Hal og
et mindre Afhus eller »Guderum« med rundbuet Gavlvæg og et hvælvet
Kuppeltag, som kaldtes Huve. Langhuset (Hallen) var indrettet som en
Festsal, og her fandtes der mægtige Højsædessuler med udskaarne
Gudebilleder, og i dem var der anbragt Nagler, som kaldtes Gudenagler
(jfr. Romernes clavi sacri). I Afhuset, som var det »allerhelligste« og
hvortil antagelig kun Tempelpræsten havde Adgang, var der et Alter, som
var gjort med stor Kunstfærdighed og paa Overfladen beklædt med Jærn.
Paa dette Alter brændte der en hellig, evigbrændende Ild, som aldrig
maatte gaa ud, og rundt om Alteret stod Gudebillederne paa en
Forhøjning eller en høj Bænk.

2. Tomt af et islandsk Gudehov, 88 Fod langt og 51 bredt (Ljárskógar,
Vest-Island).

Paa Alteret henlaa ogsaa en hellig Ring, Alterringen, som Tempelpræsten
bestrøg med Blodet af de Dyr, han havde ofret, og som han skulde bære
paa sin Arm ved alle festlige Lejligheder og alle de offentlige Møder,
han selv skulde holde. Ved Alterringen skulde alle højtidelige Eder og
Tilsagn sværges. Det kaldtes Ringed eller Tempeled. Paa Alteret stod
endvidere en stor Kobberskaal, Offerskaalen, hvori man kom Blodet fra
Offerdyrene og de Mennesker, der dømtes til Ofring. Heri skulde
Tempelpræsten, der var iført røde Offerklæder, dyppe Offerkosten og med
denstænke Offerblodet paa Mennesker og Dyr, samt besmøre Gudebillederne
og Templets Vægge dermed. Ved Offerfesterne blev Kødet af Offerdyrene
kogt i store Kedler i Langhuset, hvorpaa det uddeltes som Offermad til
Forsamlingen eller Deltagerne i Offermaaltidet. Ved dette blev der
ogsaa drukket Mindeskaaler til Gudernes Ære af et af Tempelpræsten
særlig indviet Drikkehorn.

Tempelpræsten kaldtes Gode (Guds Tjener, af goð, Gud). Der findes ogsaa
omtalt kvindelige Tempelpræster, og en saadan Præstinde hed da Gydje
(»Tempelgydje« eller »Offergydje«).

10. Tilegnelsen af Land. Da Landnamstiden varede 60 Aar og
Landnamsmændene kom fra forskellige Steder og til forskellige Tider, i
større eller mindre Skarer, var Fremgangsmaaden ved at tilegne sig Land
eller tage det i Besiddelse ikke altid den samme. Medens Landet var saa
godt som ubeboet, valgte Føreren for hver Indvandrerflok saa meget
Land, som han selv ønskede til Beboelse for sig og sine Folk. Ved
Valget af sit Bosted lod han sig enten bestemme af Egnens Beskaffenhed
eller af forskellige Varsler, hvilke han opfattede som Vink eller
Anvisning fra Guderne. Det almindeligste i saa Henseende var, at
Landnamsmanden fra sit tidligere Hjem medbragte sine Højsædessuler (§
28), der paa Grund af de Gudebilleder, som sædvanlig var udskaarne paa
disse, betragtedes som en Slags Husguder, medens andre i samme Øjemed
medbragte deres udskaarne Sætstokke (§29). Naar Landnamsmanden saa
nærmede sig Landets Kyst, kastede han dem i Havet, for at de skulde
anvise ham det Sted, hvor han skulde opslaa sin Bopæl, idet han
besluttede at nedsætte sig der, hvor de drev i Land. Da der ofte kunde
hengaa flere (1-15) Aar, før han fandt dem, nedsattehan sig foreløbig
paa et andet Sted. Men saa snart han havde fundet sine Højsædessuler,
flyttede han altid derhen, hvor de var drevet i Land.

For at Landet kunde betragtes som Ens retmæssige Ejendom, maatte man
ved Tilegnelsen af dette anvende visse Ceremonier, hvad der kaldies at
»hellige sig Landet« (helga sér land). Denne Ceremoni bestod i Regelen
deri, at man indviede det paagældende Stykke Land ved at »gennemfare
det med Ild« (fara land eldi). Dette skete ved at drage med en
brændende Gren rundt om eller hen over den Strækning, man ønskede at
tilegne sig, eller, naar den ikke var synderlig stor, ved at skyde en
brændende Pil (»Tønderpil«) hen over den. Naar man tilegnede sig Land
af større Udstrækning, nøjedes man dog med at tænde Baal paa
forskellige Steder (uden at drage rundt med selve Ilden), idet man
enten tændte flere Baal rundt om hele sit Landnam (Koloni) med saadanne
Afstande imellem dem, at man stadig kunde se det ene fra det andet,
eller man blot nøjedes med at tænde et stort Baal ved hver Flodmunding,
hvorved man tilegnede sig hele den Dal eller Egn, som Floden løb
igennem. Paa denne Maade tilegnede enkelte Landnamsmænd sig i
Begyndelsen af Landnamstiden uhyre Landomraader, af hvilke de saa dels
ved Foræring dels ved Salg afgav større eller mindre Strækninger til
Venner og Paarørende. Men senere, da der ikke mere fandtes saa meget
ubeboet Land og dette derfor begyndte at faa større Værdi, blev det
bestemt, at ingen maatte tilegne sig mere Land, end han med sit
Skibsmandskab kunde gennemfare med Ild paa én Dag fra Solopgang til
Solnedgang.

Om Kvinders Landnam fandtes der en egen Regel, der synes at tyde paa,
at det ikke har været dem tilladt at benytte den samme Fremgangsmaade
somMænd, nemlig at gennemfare Landet med Ild. Det hedder nemlig, at en
Kvinde ikke maatte tilegne sig mere Land end det, hun kunde føre en
toaarig Kvie over paa én Dag, beregnet som en Foraarsdag fra Solopgang
til Solnedgang.

11. Befolkningsmængde og Næringsdrift. Hvor stort Islands
Indbyggerantal har været ved Landnamstidens Slutning, kan ikke bestemt
angives. Men Sandsynligheden taler for, at det har været 60-70,000. Der
opstod hverken Byer eller Landsbyer, men kun Enkeltgaarde, paa hvilke
hver Familie levede afsondret for sig selv, for det meste adskilt fra
hverandre ved en betydelig Afstand mellem Gaardene.

Næringsbruget var i alt væsentligt det samme som nu til Dags: Jagt,
Fiskeri og Kvægavl. Dog holdt de foruden de nu almindelige islandske
Husdyr (Kvæg, Faar, Geder og Heste) ogsaa Svin, ligesom deres
Fjerkræavl ogsaa var større, idet de foruden Høns ogsaa havde tamme
Gæs. Desuden drev de (hvad der nu ikke findes paa Island) et ret
omfattende Agerbrug, (Kornavl). De synes i det hele taget at have været
stræbsomme Folk og at have anvendt større Flid paa Landets Opdyrkning
og dets Befolkning, end nu er Tilfældet. De udvandt Jærn (Mosejærn) ved
Udsmæltning af Myremalm, brændte Salt af Havvand, foretog Engvanding
ved Overrisling, beskæftigede sig med Fiskeudklækning, idet de
overførte Fiskeyngel til Floder, hvor der før ingen Fisk fandtes, og
syslede med meget andet, som lige indtil den allersidste Tid har været
ukendt paa Island i Nutiden. Da de i deres Trælle havde en meget billig
Arbejdskraft og deres Arbejde blev ledet med Omhu og Omsigt, opstod der
snart en betydelig Velstand i Landet, hvorom der foreligger mangfoldige
Vidnesbyrd i de islandske Sagaers Skildringer.

                              II. Statslivet

STATSLIVET.

12. Retstilstanden i Landnamstiden. Da Indvandringen foregik enkeltvis
og efterhaanden i Løbet af en længere Tidsperiode, medbragte
Indvandrerne ikke nogen Slats- eller Samfundsordning. En saadan fandtes
da heller ikke paa Island hele Landnamstiden igennem. Det eneste, der
foruden Slægtskabs- og Venskabsbaand knyttede Folk sammen, var derfor
Religionen eller Gudsdyrkelsen.

Vi finder i Sagaerne mange Beretninger, der viser, at en af de
betydeligste Landnamsmænds første Gerninger var at bygge et Gudehov
(Tempel). Og om flere af dem berettes endog, at de medbragte større
eller mindre Dele af et Gudetempel fra deres Hjemstavn i Norge. Da
Templerne imidlertid som Regel var store og anselige Bygninger (§9) og
der desuden til Opretholdelsen af Gudstjenesten ved dem, Ofringer og
Offergilder, krævedes betydelige Midler, kunde naturligvis ikke alle og
enhver indlade sig paa at opføre et Tempel til eget Brug. Det var
derfor kun de mere velstaaende, og som Regel vistnok ogsaa de
fornemste, Landnamsmænd, som havde Raad til at opføre et Gudehov og
indrette en offentlig Gudsdyrkelse. De mindre bemidlede, hos hvem den
religiøse Trang til

Deltagelse i Gudsdyrkelsen kunde være lige saa stor, ja, sikkert ofte
endnu større, maatte da søge hen til disse Templer og som Vederlag for
deres Benyttelse betale en Afgift, en Hovtold (Tempelskat), til
vedkommende Tempelejer. Der opstod saaledes et vist Antal Sogne eller
Menigheder, hvis Overhoved blev Templets Forstander eller Præst, Goden.

Oprindelig havde Goden kun med Ledelsen af Menighedens religiøse
Anliggender at gøre, medens Menighedens enkelte Medlemmer i alle
verdslige Anliggender var uafhængige af ham. De ejendommelige Forhold
paa Island medførte dog snart en Forandring paa dette Omraade. Thi den
Omstændighed, at det var de rigeste og mægtigste Mænd, der blev
Tempelpræster, førte til, at de fattigere og svagere Medlemmer af
Menigheden i mange Tilfælde maatte hos deres Gode søge Støtte og
Beskyttelse, og til Gengæld yde ham de Tjenester, han paa sin Side kom
til at forlange af dem.

Landnamstiden var, som bekendt, en meget urolig Tid, en Del af selve
Vikingetiden, en Tid, da den stærkeres Ret gjorde sig stærkt gældende
paa alle Omraader i hele Norden. Og dette maatte naturligvis vise sig i
endnu højere Grad paa Island, saa længe der her endnu ikke fandtes
noget ordnet Statssamfund eller nogen Lov og Ret. En stærk og kraftig
Viking kunde da ustraffet overfalde sin svage Nabo og fratage ham hans
Ejendom og samtlige Ejendele, endogsaa hans Hustru og Døtre, uden at
den forurettede havde nogen som helst Udvej til at forhindre det eller
komme til sin Ret igen. Thi der gaves jo ikke nogen verdslig Myndighed,
til hvem han i saadanne Tilfælde kunde henvende sig. Og da nu
Tempelpræsten var den eneste offentlige Myndighed, der fandtes, skønt
kun paa det religiøse Omraade, ogdet i de fleste Tilfælde netop traf
sig saa, at han tillige var den mægtigste, eller i hvert Fald en af de
mægtigste Mænd i sin Egn, var det ret naturligt, at man i saadanne
Tilfælde henvendte sig til sin Gode for at søge hans Mellemkomst og
Beskyttelse. Og dette maatte jo føre til, at han efterhaanden ikke
alene blev Leder paa det religiøse Omraade, men at han ogsaa fik en
betydelig Indflydelse i alle verdslige Anliggender, der angik de
Personer, som hørte til hans Menighed.

Hvert Tempelsogn kom saaledes efterhaanden til at danne en lille
uafhængig Stat for sig, hvis Ledelse besørgedes af Goden, paa det
religiøse Omraade i Kraft af hans Stilling som Tempelpræst, men paa det
verdslige Omraade ifølge en stiltiende Overenskomst eller de for
Haanden værende Forholds Natur, uden at han havde nogen officiel eller
lovfæstet Bemyndigelse til at optræde som verdslig Myndighed. Men da
der ikke gaves nogen Lov eller Ret i Landet, som kunde anvendes overfor
de Personer, der gjorde sig skyldige i Overgreb eller forurettede
andre, var Godens Magtmidler i verdslige Anliggender temmelig faa og
indskrænkede sig væsentlig til Vaabenmagten og den Anseelse, han som
den rigeste og mægtigste Mand i Sognet selvfølgelig var i Besiddelse
af.

Men skønt de fattigere og svagere, der nødvendigvis maatte have en
Beskytter at ty til, i Tilfælde af Tvistigheder var nødt til at bøje
sig for Godens Afgørelse, fandt dog andre, der ikke alene mente at
kunne staa paa egne Ben, men som maaske ogsaa troede sig i Stand til at
optræde som de svageres Beskytter fuldt saa vel som Goden, hans
Indblanding i de verdslige Anliggender uberettiget og farlig, og vilde
ikke bøje sig for hans Afgørelse, hvad der jævnlig førte til, at
opstaaede Tvister kun kunde afgøres ved Vaabenmagt.Og naar de stridende
Parter hørte til to forskellige Tempelsogne, blev en saadan Afgørelse
næsten den eneste Udvej.

At en saadan Tilstand, som maatte føre til evindelige Fejder, var
uholdbar og let kunde medføre en fuldstændig Ødelæggelse af det
nystiftede Nybyggersamfund, indsaas hurtigt af alle. Og man blev da
enig om at søge tilvejebragt en Samfundsordning, bygget paa bestemte
Love, en Fællesforfatning for hele Landet.

13. Fristatens Oprettelse og dens Forfatning. Til at istandbringe en
Statsforfatning for hele Landet og derigennen Oprettelsen af en fælles
Fristat blev der udset en ældre Mand paa 60 Aar, ved Navn Ulfljot, der
i sin Tid var indvandret fra Norge. For at forberede sin
Lovgivningsvirksomhed drog han til Norge, hvor han opholdt sig i 3 Aar
hos sin Morbroder Torleif Spage (o: den vise), der var en overordentlig
lovkyndig Mand og som nogle Aar senere besørgede den Forandring af den
norske Gulatingslov, der blev foretaget af Kong Hakon den Gode
(935-961). Her udarbejdede Ulfljot sin Forfatningslov, der efter ham
kaldtes Ulfljotsloven, hvorefter han vendte tilbage til Island. Den
Lov, Ulfljot medbragte, var ifølge Are Frodes Vidnesbyrd »for det meste
affattet efter den dagældende Gulatingslov, eller efter de Raad, som
Torleif Spage gav, angaaende hvor noget skulde tilføjes eller udelades
eller forandres«.

Da et af de vigtigste Punkter i Ulfljots Forfatningslov gik ud paa
Oprettelsen af et Fællesting for hele Landet, et Alting, gjaldt det at
finde et passende Sted til Afholdelsen af dette Ting. Til at paatage
sig denne Opgave bevægede Ulfljot sin Fostbroder Grim Gedesko (o:
Gederams, Dueurt), som efter i den Hensigt at have berejst hele Landet
valgte et Sted i ﻿

3. Altingsstedet ved Tingvoldsøen mellem Almindingskløften (Almannagjá)
og Ravnekløften (Hrafnagjá).

Ingolfs Landnam, henved 7 Mil Øst for Reykjavik, hvor Økseaaen (Öxará)
falder ud i en stor Sø, som siden fik Navnet Tingvoldsøen, ligesom
selve Stedet kaldtes Tingvo1d (»Vold« = Slette, flad Mark, jfr. norsk

4. Tværsnit over Altingsstedet. A. Almindingskløften. — B.
Ravnekløften. — C. Tingvoldsletten.»Eidsvold«), men som af Danske nu
ofte kaldes »Tingvalla« (Ejef. Flt.).

5. Nedstigning (fra Vest) i Almindingskløften. Til venstre i Baggrunden
ses Kløftens østre og lavere Væg.

Det maa erkendes, at Grim var særdeles heldig i dette Valg, thi et
bedre Samlingssted for hele Landet kunde man næppe tænke sig, saa vel
paa Grund af dets overordentlige Naturskønhed, der stadig vækker alle
Besøgendes Beundring, som paa Grund af detsheldige Beliggenhed. Thi her
mødes Veje fra alle Landets Egne, fra Nord og Syd; fra Øst og Vest. Man
blev da ogsaa enig om, at Grim for sin Ulejlighed skulde have én
Penning fra hver Bonde i Landet; disse Penge vilde han imidlertid ikke
selv beholde, men som en uegennyttig og gudhengiven Mand skænkede han
dem til Landets Gudetempler.

Efter at Altingsstedet var blevet fastslaaet, blev der her afholdt et
konstituerende Møde, hvor Ulfljots Forfatningslov blev vedtaget, og
dernæst, i Aaret 930, den første ordentlige Altingssamling, hvor
Høvdingen Ravn Høngsson blev valgt til Lovsigemand eller
Altingsformand, Fristatens højeste Embedspost (§ 14).

Ulfljots Forfatsningslov haves nu ikke mere i sin oprindelige
Skikkelse, idet den senere to Gange blev Genstand for temmelig
gennemgribende Ændringer, og det kun er den sidste Redaktion, der er
bevaret, nemlig i den Lovsamling fra Fristatstiden, som kaldes
»Graagaasen«. Men ved en grundig Undersøgelse af alle Kilder kan man
dog saa nogenlunde udfinde, hvorledes den oprindelige Ordning har
været, og hvori de senere foretagne Ændringer har bestaaet. Vi finder
da, at der i den islandske Forfatnings Historie har været tre
Udviklingstrin: 1. Ulfljotsloven, 2. Gellesloven og 3. Njalsloven.

14. Ulfljotsloven. Ulfljots Forfatningslov gik i Hovedtrækkene ud paa
følgende:

Hele Landet skulde inddeles i 12 Tinglag eller Tingsogne (se det
vedføjede Kort, hvor deres Navne findes), hvert bestaaende af 3 større
Godedømmer, idet der i hvert Tinglag skulde findes 3 Hovedtempler, hvis
Goder skulde have politiske Rettigheder eller verdslig Myndighed, og
som derfor, i Modsætning til de almindelige Tempelpræster (»Hovgoderne«
eller»Offergoderne«) kaldtes Høvdinggoder eller HerskergoderI Sagaerne
kaldes disse Goder som Regel blot »Goder«, fordi alle andre Goder efter
Kristendommens Indførelse bortfaldt, saa at der efter Aar 1000 kun
fandtes »Høvdinggoder«. (forráðsgoði, en Gode, der har »mannaforråd«,
raader for, hersker over Folk) og deres Godedømme Herskerkreds
(forráðsgoðorð). Forholdet var altsaa noget lignende, som hvis man nu
til Dags bestemte, at alle Landets Provster skulde tillige være baade
Herredsfogder og Rigsdagsmænd (Lovgivere).

I hvert Tinglag skulde der hvert Aar holdes Herredsting, saa vel et
Vaarting som et Høstting, der skulde sammenkaldes af de 3 Høvdinggoder
i Fællesskab og skiftevis ledes af dem, og disse kaldtes da, paa Grund
af deres Tingfællesskab, Samtingsgoder. Paa hvert Vaarting iskulde der
findes en Domstol, bestaaende af 36 Medlemmer, som udnævntes af de 3
Samtingsgoder i Forening, 12 af hver Gode. Men paa Høsttingene fandtes
der ingen Domstol.

Men foruden Herredstingene skulde der oprettes et Fællesting for hele
Landet, Altinget (Ting for alle, for hele Landet). Og her skulde der
findes en Altingsdomstol, bestaaende af 36 Medlemmer, udnævnt af de 36
Høvdinggoder, ét Medlem af hver Gode, som han valgte blandt sine
Tingmænd eller de Mænd, der hørte til hans Godedømme (Herskerkreds).
Til denne Domstol skulde de Sager stævnes, som enten ikke kunde finde
deres Afgørelse ved Vaartingsdomstolene eller som Parterne foretrak at
faa paadømt af Landets Fællesdomstol, i Stedet for af
Vaartingsdomstolen.

I Modsætning til Herredstingene fandtes der paa Altinget ogsaa en
lovgivende Forsamling, en Slags Rigsdag, kaldet Lovretten (som retter,
forbedrer(vedtager) Lovene). Den bestod af Landets 36 Høvdinggoder,
foruden en af selve Lovretten valgt For-

6. Økseaafossen (Økseaaens Nedstyrtning i Almindingskløften).

mand, som ikke absolut behøvede at være Gode, men dog hyppigst var det.
Lovrelten havde foruden sin lovgivende Virksomhed ogsaa det Hverv at
give for-forskellige Bevillinger, Benaadninger, Dispensationer fra
gældende Love o.s.v. Saa vel alle Beslutninger i Lovretten som alle
Domme skulde for at være gyldige ske ved Enstemmighed.

7. Kort over Altingsstedet. a. Skansebod. - b. Lovretten. - c. Njals
Bod. - d. Lovbjærget (og ved Foden af dette Snorre Godes Bod). - e. Bro
over Økseaaen. - f. Tingvoldkirken.

Lovrettens Formand var tillige hele Altingets Formand. Han skulde
altsaa ikke alene lede Lovrettens Forhandlinger, men i det hele taget
forestaa Ledelsen paa Altinget. Men desuden havde han det Hverv at
forkynde saa vel nye som ældre Love paa det almindelige
Forkyndelsessted paa Altinget, Lovbjærget(Fig. 7 d.), en høj Klippe paa
Østsiden af Almindingskløften (Almannagjá). Og af denne sin Virksomhed
fik han Navnet Lovsigemand (som fremsiger,forkynder Lovene).
Lovsigemanden var Landets højeste Embedsmand, paa en Maade Fristatens
Præsident, skønt højst forskellig fra Præsidenten i de moderne
Republikker, da han ikke havde nogen som helst administrativ Myndighed
udenfor selve Altinget.

15. Kaster vi nu et Blik paa disse Fristatens Hovedinstitutioner for at
udfinde, hvad der maatte være ejendommeligt for dem eller særlig
islandsk og hvad der maatte være overført fra Norge, saa ser vi for det
første, at det Tolvtalssystem, som var saa fremherskende hos alle de
nordiske og germanske Folk, i den oprindelige Organisation er kommet
til sin fulde Ret, medens dette i den senere Ordning, saaledes som vi
finder den i Fristatens Lovbog, Graagaasen, i flere Henseender er
forsvundet. Den oprindelige Ordning viser saaledes et større Slægtskab,
med den norske Organisation: der var 12 Tinglag, 12 Vaarting, 36 Goder,
en Domstol paa hvert Vaarting paa 36 Medlemmer og paa Altinget saa vel
en Lovrette som en Domstol paa 36 Medlemmer hver, hvor man altsaa
genfinder det samme Antal af 3 Tylvter, som var det normale Medlemstal
for de større Tingkollegier i Norge. Der er ogsaa overvejende
Sandsynlighed for, at Lovene i Norge i den ældre Tid ligeledes er
blevet foredraget paa Tinge af den norske Lagmand, og at det er i
Overensstemmelse hermed, at Lovsigemandsembedet blev oprettet. Nogle
Forskere mener, at man i den ældre Tid ogsaa har haft en Lovsigemand i
Danmark.

Naar der ved Ulfljotsloven tillagdes Goderne en betydelig verdslig
Myndighed, saa var dette derimod en væsentlig Afvigelse fra den norske
Ordning, som imidlertid nødvendiggjordes ved de særlige islandske
Forhold. At man i Norge i den ældre Tid har haft Goder, ligesom paa
Island, maa betragtes somsikkertAt man ogsaa havde Goder i Danmark, kan
man se af de danske Runestene. Baade paa Helnæs-Stenen og paa
Flemløse-Stenen nævnes saaledes »Rolv Noregode« og paa
Glavendrup-Stenen »Ole Saalvegode«.. Men de norske Goder var saa at
sige udelukkende religiøse Embedsmænd, der aldrig opnaaede nogen
videregaaende verdslig Magt, hvorfor ogsaa saa vel Stillingen som selve
Navnet her fuldstændig forsvandt ved Kristendommens Indførelse. I Norge
var det Herserne, Jarlerne og Kongerne, der var Indehavere af den
verdslige Magt, og det var derfor disse, som her udnævnte Medlemmerne
af den norske Lagrette, som paa en Gang virkede som Domstol og som
lovgivende Forsamling. Men da der paa den Tid, da Ulfljotsloven
vedtoges, ingen andre offentlige Myndigheder fandtes paa Island end
Goderne, og de fleste af disse desuden nedstammede fra norske
Høvdingeætter, var det ret naturligt, at den verdslige Myndighed, som i
Norge indehavdes af Herser og Jarler, paa Island tillagdes Goderne, saa
meget mere som det næppe vilde have været muligt at finde andre Mænd,
hvem man kunde betro denne Myndighed, end netop de samme, som allerede
beklædte en Godestilling. Denne Afvigelse fra den norske Ordning var
derfor ligefrem fremkaldt af de stedlige Forhold paa Island.

Naar der paa Island blev oprettet en Lovrette, saa var denne
Institution ganske vist overført fra Norge, hvor man ogsaa havde en
»Lagrette«. Men der var dog her en væsentlig Afvigelse. Thi medens den
norske Lagrette i sig forenede baade den lovgivende og den dømmende
Myndighed, udsondredes paa Island den dømmende Myndighed, saaledes at
Lovretten her udelukkende blev en lovgivende Institution. Og medens
Lagrettens Medlemmer i Norgeblev valgt eller udnævnt af Høvdingerne,
havde paa Island Goderne selv Sæde i Lovretten, medens kun Besættelsen
af den ved Siden af den oprettede Altingsdomstol skete ved Valg. Denne
Adskillelse af den lovgivende og den dømmende Myndighed var et i høj
Grad ejendommeligt Træk for den islandske Forfatning, hvorved den hæver
sig over alle samtidige Forfatninger i Norden.

Ogsaa ved Ordningen af Tingene finder vi en væsentlig Afvigelse. Thi
medens man i Norge havde flere Lagting, dannedes der paa Island et
Fællesting for hele Landet. Men ved Siden heraf oprettedes der faste,
regelmæssige Herredsting, med en af Goderne udnævnt Domstol paa hvert
Ting, hvor vedkommende til faste, bestemte Tider kunde faa deres Sager
afgjort, medens saadanne faste Herredsting ikke fandtes i Norge. Man
kunde ganske vist i Norge, naar en særlig Anledning dertil gaves,
sammenkalde et Herredsting, men dette skete her kun lejlighedsvis, og
havde i Almindelighed snarere Karakteren af et Folkemøde end et Ting,
da der her ikke fandtes nogen Domstol. En saadan fandtes i Norge kun
paa Lagtingene. Paa Herredstingene blev de indstævnte Retssager derimod
ikke paadømt af en organiseret Domstol, men det var her de forsamlede
Tingmænd, der tog Bestemmelse om, hvordan Sagen skulde afgøres. Desuden
gives der i den norske Lov den Regel, at vedkommende Part, som havde en
Retssag, selv maatte sammenkalde Tinget, hvoraf man kan se, at faste,
regelmæssige Herredsting her ikke gaves.

Det fremgaar heraf, at skønt Ulfljotsloven ikke kan antages at have
været synderlig omfangsrig, er der dog ved den blevet udført et saare
betydningsfuldt Arbejde, der bærer Præg af megen Eftertanke, megen
Konsekvens og stor Sans for Harmoni. Der var saa-ledes allerede ved
Fristatens Oprettelse lagt et saa fortrinligt forfatningsmæssigt
Grundlag, at dette sikkert har øvet en stor Indflydelse, ikke blot paa
Rets-dannelsen, men ogsaa paa Folkets Aandsliv og Kulturliv i det hele
taget.

16. Gellesloven. Ulfljots Forfatningslov bestod uforandret i en
Menneskealder, eller indtil 963. Men ved denne Tid1 foreslog en af de
mægtigste Høvdinggoder paa Vestlandet, Tord Gelle, en Ændring af den
hidtil gældende Værnetingsregel, der igen førte til en gennemgribende
Ændring af Forfatningen.

Den gamle Værnetingsregel gik ud paa, at Drabssager skulde forfølges
paa det Ting, der var nærmest Gerningsstedet, da man her lettest kunde
faa de paalideligste Oplysninger om, hvordan alt var gaaet til. Men
Tord Gelle havde selv gjort den Erfaring, at denne Regel kunde medføre
store Ulemper, idet Sagsøgeren i et fremmed Tinglag kunde være udsat
for at møde væbnet Modstand fra Beboernes Side. Han foreslog derfor paa
Altinget, at den gamle Værnetingsregel skulde ændres, og dette Forslag
vandt Bifald i Lovretten, som vedtog en ny Værnetingsregel. Men for at
denne kunde gennemføres, maatte der ogsaa vedtages forskellige andre
Bestemmelser.

Det blev da vedtaget, at hele Landet skulde inddeles i 4 Landsdele
eller Fjerdinger (senere kaldet »Amt«) med bestemte geografiske
Grænser, medens de enkelte Tinglag og Godedømmer ikke havde haft
saadanne Grænser. I hver Fjerding skulde der saa oprettes et Fællesting
for hele Fjerdingen, et Fjerdingsting, hvor de Sager skulde afgøres,
der angik Bebo-

1 Man har tidligere sat Gelleslovens Gennemførelse til 965, men nyere
Undersøgelser har godtgjort, at det rigtige Aarstal maa være 963 (eller
maaske 964).efne af den samme Fjerding, naar Parterne hørte til
forskellige Tinglag.

Den nye Værnetingsregel blev altsaa den, at naar begge Parter hørte til
samme Tinglag, skulde Sagen anlægges paa Vaartinget i deres fælles
Tinglag; naar de derimod hørte til forskellige Tinglag indenfor samme
Fjerding, saa skulde Sagen forfølges paa Fjerdingstinget, og dersom de
endelig hørte til forskellige Fjerdinger, skulde Sagen indbringes for
Altinget.

Da nu hele Landet havde været inddelt i 12 Tinglag, var det den
naturligste Ordning, at dér efter Fjerdingsinddelingen skulde være 3
Tinglag i hver Fjerding. Dette blev ogsaa foreslaaet, og vedtaget for
de tre Fjerdingers Vedkommende. Men hos Nordlandets Beboere mødte dette
stærk Modstand, idet de mente, at Afstanden mellem Tingstederne blev
for stor, dersom der her kun skulde være 3 Ting. Man enedes da om, at
der i Nordfjerdingen skulde vaere

4. Tinglag, saa at der nu i hele Landet blev 13 Tinglag, i Stedet for
som tidligere 12. Men da der i hvert Tinglag skulde være 3
Høvdinggoder, blev Følgen jo den, at Nord fjerdingen fik 12 Goder,
medens hver af de andre Fjerdinger kun havde 9. Godernes Antal i hele
Landet blev saaledes herefter 39, i Stedet for som tidligere 36.

Da der for Altingsdomstolen gjaldt den Regel, at hver af Landets Goder
til den skulde vælge ét Medlem, maatte denne Regel nu forandres, for at
Nordfjerdingen ikke ved Besættelsen af Dommerpladserne skulde komme i
Overvægt overfor de andre Fjerdinger. Det blev derfor bestemt, at
Nordfjerdingens 12 Goder ikke skulde have Ret til at udnævne mere en 9
Medlemmer af Altingsdomstolen, saa at dennes Medlemstal (36) forblev
uforandret. Men Forøgelsen af Godernes Antal fik ogsaa Be-

Island. 4tydning for Lovrettens Sammensætning, hvor jo alle
Høvdinggoder skulde have Sæde. Det blev da, for at de nordlandske Goder
her ikke skulde komme i Overvægt, vedtaget, at Lovretten herefter
skulde bestaa af 48 Medlemmer (i Stedet for 36), nemlig af Landets
samtlige 39 Goder og 9 valgte Medlemmer, der udnævntes af Goderne i de
tre Fjerdinger, hvor der kun fandtes 9 Høvdinggoder, ét Medlem fra
hvert Tinglag eller 3 fra hver Fjerding. Herved opnaaedes jo, at hver
Fjerding fik lige mange (12) Repræsentanter i den lovgivende
Forsamling, Lovretten.

17. Som man af ovenstaaende vil se, var den Forandring, som
Gennemførelsen af den nye Værnetingsregel foranledigede i Fristatens
Institutioner, ret betydelig. Høvdinggodernes Antal var blevet forøget
fra 36 til 39, Lovrettens Medlemstal fra 36 til 48, Vaartingenes Antal
fra 12 til 13, hvorhos der blev oprettet 4 Fjerdingsting med tilhørende
Domstole. Hertil kan endvidere føjes Landets Inddeling i Fjerdinger med
bestemte geografiske Grænser. Det var altsaa foruden
Lovsigemandsembedet kun Domstolenes Medlemstal, der var forblevet
uforandret.

Men skønt den nye Værnetingsregel ikke medførte nogen øjeblikkelig
Forandring af Altingsdomstolen, gav den dog indirekte Stødet til, at
denne Domstol lidt senere (omtr. 970) omformedes noget. Det viste sig
nemlig, at de nye Fjerdingsting med tilhørende Fjerdingsdomstole var
temmelig upraktiske, og de faldt derfor hurtigt bort, hvor de
overhovedet kom i Stand, hvorom der kun foreligger sikre Efterretninger
for Vest fjerdingen, Tord Gelles egen Fjerding. Men ved
Fjerdingstingenes Bortfald voksede jo Antallet af de Sager, der blev
stævnet til Altinget, og da Altingstiden var kort, kun 14 Dage, fandt
man det hensigtsmæssigt at dele Altingsdomstolen i 4
Afdelinger,saaledes at hver Afdeling kom til udelukkende at paakende de
Sager, der hørte til en bestemt Fjerding. Disse Afdelinger fik derfor
Navnet Fjerdingsretter, der hver havde sit bestemte Navn:
Nordlandsretten, Østlandsretten, Bredefjordsretten og Rangaaretten.

Da Fjerdingsretterne jo var opstaaet paa den Maade, at den gamle
Altingsdomstol paa 36 Medlemmer delte sig i 4 Afdelinger, kom altsaa
hver Fjerdingsret til at bestaa af 9 Dommere. Og naar 6 af disse var
tilstede og deltog i Paadømmelsen, havde Dommen samme Gyldighed, som om
Sagen var blevet paakendt af den samlede Ret fuldt besat.

18. Njalsloven. Den Samfundsordning, der var kommet i Stand ved
Gellesloven, bestod nu uforandret i godt og vel 40 Aar, eller til 1004.
Men ved denne Tid foreslog en af Landets viseste og lovkyndigste Mænd,
Njal Torgeirsson, en ny Forfatningsændring, der gik ud paa Oprettelsen
af en ny Domstol paa Altinget, foruden de allerede bestaaende
Fjerdingsretter, og i Forbindelse hermed Oprettelsen af 12 nye
Godedømmer, samt en ny Ordning af Lovretten. Njals Forslag blev dog kun
for nogle Punkters Vedkommende vedtaget, uforandret, medens det paa
andre Punkter ved Ændringsforslag fra de herskende Goder blev omdannet,
saa at det i den vedtagne Form fik en helt anden Skikkelse1.

1 Den her givne Fremstilling af Njalsloven stemmer hverken med den
hidtidige Opfattelse af disse Forhold eller med Fremstillingen i Njals
Saga, skønt det netop er denne Saga, der danner Grundlaget for vor
Viden om Njalsloven. Men Njals Sagas Forfatter har øjensynlig
sammenblandet Bestemmelserne i Njals Forslag med Indholdet af den
vedtagne Lov, ligesom han har tillagt Njal saadanne Bevæggrunde, som
ikke er Njals ædle Natur og højsindede Karakter værdige. Den
videnskabelige Begrundelse af min Fremstilling vil imidlertid fremkomme
et andet Sted.Der var siden Gelleslovens Vedtagelse foregaaet store
Forandringer og stærke Brydninger i det islandske Folkesamfund, og de
naaede deres Højdepunkt ved Kristendommens Antagelse som Statsreligion
i Aaret 1000. Nye Høvdingeslægter var vokset op, og en ny, mere
demokratisk Aand havde bemægtiget sig Sindene. Der var derfor opstaaet
en stærk Misfornøjelse med den gamle, helt igennem aristokratiske
Forfatning, som havde lagt hele Statsmagten i Hænderne paa nogle faa
Slægter, idet Godedømmerne jo gik i Arv i visse bestemte Familier. Man
fandt, at dette Faamandsvælde var blevet farligt og ikke sikrede den
Sagkyndighed og Upartiskhed, der var nødvendig for Statens sande
Trivsel og Udvikling. Men navnlig mente man, det kunde blive farligt
for den nye, ubefæstede kristne Religion, at hele Statsmagten ogsaa
efter Kristendommens Indførelse vedblivende skulde være i Hænderne paa
Hedenskabets fornemste Repræsentanter, dettes Grundpiller, Goderne,
uden at de virkelig kristne Høvdinger og den kristne Menighed i det
hele taget havde den mindste Indflydelse paa Ledelsen af Statens
Anliggender. Det var fire Aar i Forvejen under Kampen om Kristendommens
Indførelse kommet saa vidt, at man var paa Nippet til at danne to
særskilte Stater, og den paatænkte nye Stat havde allerede valgt sin
egen Lovsigemand (§56). Dette blev imidlertid forhindret ved en
Forhandling imellem den nye og den gamle Lovsigemand, der førte til en
foreløbig Sejr for det kristne Parti. Men nu vilde dette Parti forfølge
sin Sejr videre og ved et Forslag fra sit lovkyndigste Medlem, Njal,
søge at gennemføre en Omordning af Lovgivningsmagten og dermed hele
Statsmagten.

Og denne ulmende Misfornøjelse gjaldt ikke alene Lovgivningsmagten, men
ogsaa Domsmagten. Dethavde nemlig vist sig, at den forskellige
Livsanskuelse hos Hedninger og Kristne havde haft den Indflydelse paa
Domstolene, at det blev næsten umuligt at opnaa et gyldigt
Domsresultat, idet Loven jo bestemte, at en gyldig Dom kun kunde
afsiges, naar der forelaa Enstemmighed. Det var derfor kommet saa vidt,
at Folk truede med at undlade at indbringe deres Sager for Retten og
foretrak at afgøre dem med »Od og Æg« (Vaabenmagt).

Det har sikkert været denne Tilstand og disse Aarsager, som bevægede
Njal til at fremkomme med sit Forslag. Han var jo en ivrig Kristen og
en af de første betydelige Personligheder, som inden Kristendommens
lovmæssige Antagelse havde ladet sig døbe af den af Kong Olaf
Tryggveson udsendte Missionspræst Tangbrand (§ 55).

19. Den ved Njalsloven vedtagne Ordning gik ud paa følgende:

Der skulde paa Altinget oprettes en ny Domstol, Femterretten,
bestaaende af 48 Medlemmer, af hvilke dog kun de 36 skulde deltage i
Afstemningen, idet Parterne, inden Voteringen begyndte, skulde udskyde
12 Medlemmer (6 hver). Her skulde bl. a. de Sager afgøres, som ikke
kunde bringes til Afgørelse ved Fjerdingsretterne, og for altid at
sikre et Domsresultat, skulde der her gælde Stemmeflerhed, samt
betydelig strængere Procesregler end ved de andre Domstole. Der skulde
saaledes herefter være 3 Instanser: en Underret (de 13
Vaartingsdomstole), en Overret (de 4 Fjerdingsretter) og en Højesteret
(Femterretten).

Da de gamle Goder kun skulde have Ret til at udnævne det samme Antal
Dommere til Femterretten som til de andre Domstole (36), skulde der
oprettes 12 nye Godedømmer, hvis Indehavere skulde ud-nævne de
manglende 12 Medlemmer, medens disse nye Goder derimod ikke fik Sæde i
Lovretten.

Lovretten skulde herefter bestaa af 144 Medlemmer. Der skulde her være
3 Bænke, og paa den midterste af dem skulde, foruden Lovsigemanden,
alle de hidtilværende 48 stemmeberettigede Medlemmer (39 Goder -f- 9
valgte Medlemmer) have deres Plads. Men desuden skulde der i Lovretten
være 96 valgte Bisiddere, og disse Bisiddere, der kun skulde være
raadgivende og uden Stemmeret, skulde sidde paa den forreste og den
bageste Bænk, én foran og én bagved hvert stemmeberettiget Medlem.

Vedtagelse af Love skulde herefter ske ved Stemmeflerhed, medens der
til Meddelelse af Bevillinger (Beriaadninger og Dispensationer) som
hidtil fordredes Enstemmighed, hvorhos Meddelelse af disse ogsaa skulde
kunne forhindres af en Person, der befandt sig udenfor Lovretten, naar
denne nedlagde Forbud mod Bevillingen, saaledes at det kunde høres i
Lovretten.

Med Njalsloven havde Udviklingen af Fristatens Forfatning naaet sit
Højdepunkt, og der vides ikke senere, lige til Fristatens Undergang, at
være blevet foretaget nogen anden væsentlig Forandring i den, end at
Landets Biskopper, efter de to Bispestoles Oprettelse, ogsaa fik Sæde i
Lovretten som stemmeberettigede Medlemmer. Det er ogsaa denne Ordning,
vi finder i Fristatens Lovbog, Graagaasen.

20. Men skønt Njalsloven i flere Henseender betegner et stort
Fremskridt i Forhold til den tidligere Ordning, er der dog ingen Tvivl
om, at Njals oprindelige Forslag har sigtet langt videre. Men hvordan
det har set ud i alle Enkeltheder, kan nu ikke bestemt afgøres. Det ser
dog ud til, at hans Forslag angaaende Ordningen af Domsmagten er blevet
ved-taget uforandret. Derimod er hans Forslag angaaende Ordningen af
Lovgivningsmagten under Behandlingen undergaaet en væsentlig
Forandring. Thi hans oprindelige Forslag synes her at have været, at
Lovretten skulde helt og holdent besættes ved Valg, og at der til
Medlemmer af denne skulde vælges de viseste og kundskabsrigeste Mænd.
Han har saaledes ønsket, at man i Stedet for en Forsamling af arvelige
Goder, et aristokratisk Faamandsvælde, skulde faa en virkelig
sagkyndig, demokratisk Lovrette. Og dersom hans Forslag var blevet
vedtaget uforandret, vilde Island have været det første Land i Verden,
der fik en valgt Folkerepræsentation.

Men saaledes gik det jo ikke. Goderne, som alene havde Stemmeretten,
indsaa naturligvis, at dersom de vedtog en saadan Lov, saa havde de
dermed givet Slip paa hele deres Magt. Da imidlertid Stemningen mod det
herskende Aristokratier saa stærk, at det ogsaa kunde have haft
skæesvnre Følger for deres Magtstilling helt at afvise Forslaget,
besluttede de at gaa ind paa det med en betydelig Tillempning. De
stillede derfor et Ændringsforslag om, at der herefter i Lovretten,
foruden de hidtilværende 48 stemmeberettigede Medlemmer, skulde sidde
et valgt Element, et dobbelt Antal (96) Bisiddere, der dog kun skulde
være raadgivende. Ved denne Ordning var der saaledes gjort en
Indrømmelse til dem, der forlangte en større Sagkyndighed hos den
lovgivende Forsamling, medens paa den anden Side de herskende
Godeslægter dog som før beholdt den lovgivende Magt omtrent ubeskaaret,
idet baade de alene var stemmeberettigede og de selv valgte deres
Raadgivere.

Men skønt Njals oprindelige Forslag saaledes ikke kunde gennemføres i
sit fulde Omfang, taler det dog højt til Ære for den Mand, i hvis
Hjerne det var opstaaet.21. Holmgang. Omtrent samtidig med
Femter-rettens Stiftelse blev (i Aaret 1006) Holmgang afskaffet (hvad
der i Norge først skete i 1012, men i Danmark allerede omtr. 960), der
i den hedenske Tid havde været et lovligt Afgørelsesmiddel i
Retstrætter, navnlig i Spørgsmaal om Ejendomsret (Ret til Gods, Kvinder
o. s. v.), naar man ikke kunde faa sin Ret ved Domstolene, ja som en
Slags Højesteret, idet Holmgangen jo betragtedes som en hedensk
Gudsdom.

Man skelnede imidlertid imellem to Slags Dueller: Tvekamp, der var
uregelbunden, og Holmgang, der skulde foregaa efter bestemte, forud
fastsatte Holmgangsregler.

Holmgang fandt jævnlig Sted paa Tinge og holdtes hyppigst paa en Holm
eller lille 0 (deraf Navnet), paa Altinget i Økseaaholmen (Fig. 7). De
kæmpende skulde staa paa et Skind, 5 Alen i Udstrækning, hvis Hjørner
blev nedrammede i Jorden med Træangler, som kaldtes Tjasner. Uden om
Skindet skulde der afridses 3 Bede, hvert af en Fods Bredde, og uden om
dem igen stilledes der 4 Stænger, der kaldtes Hasler (opr. af
Hasseltræ), eller en Kreds af Grænsestene, ogsaa benævnt »Holmkreds«.
Dette kaldtes »hasi et Vold« (haslaðr völlr).

Vaabnene skulde være af en forud fastsat Beskaffenhed, Sværdene
hyppigst ikke mere end 1 Alen lange, og hver af de kæmpende kunde efter
Aftale have i—3 Skjolde. De havde hyppigst (men dog ikke altid) hver
sin Skjoldsvend (Sekundant), der skulde holde Skjold for dem og afbøde
Modpartens Hug. Blev det sidste Skjold kløvet, skulde den kæmpende
alligevel træde ind paa Skindet, om han end før var traadt udenfor det,
og dække sig med Sværdet. Den udfordrede havde første Hug. Satte nogen
en Fod udenfor Haslerne eller Grænsestenene, saa veg han,satte han
begge Fødder udenfor, saa flygtede han. Blev den ene saaret, saa der
kom Blod paa Skindet eller Jorden, skulde Holmgangen betragtes som
afgjort og den erklæres for Sejrherre, som ikke var blevet saaret.

Ved Afslutningen af Holmgangen blev der jævnlig ofret en Okse
(undertiden to), der skulde hugges af Sejrherren.

Hvis den udfordrende sejrede, skulde han have Ret til det, hvorom der
kæmpedes, Sejrmaalet, men led han Nederlag, skulde han udløse sig fra
Holmen med et forud aftalt Beløb, sædvanlig 3 Mark Sølv (§ 40), men
faldt han i Kampen, havde han forbrudt al sin Ejendom, der tilfaldt
Sejrherren. For En, der faldt i Holmgang, havde ingen Ret til Hævn
eller Bøder.

Men skønt Holmgangen ved Lov blev afskaffet som lovligt Retsmiddel i
Aaret 1006, fandt den dog flere Gange ulovligt Sted paa Island efter
den Tid, sidste Gang endda saa sent som i Aaret 1527. da Islands to
sidste katolske Biskopper gennem Stedfortrædere lod deres Strid afgøre
ved en Holmgang i Økseaaholmen paa Altinget.

22. Tingforsamlinger. Midtpunktet for al offentlig Virksomhed og
Statsliv paa Island var Tingforsamlingerne, der afholdtes paa bestemte
Tingsteder og til visse fastsatte Tider: Vaartinget i Maj, Altinget i
Juni og Høsttinget senest 8 tiger før Vinterens Begyndelse.

Hvert Ting begyndte med en højtidelig Indvielse og Fredlysning, som
altid foretoges af en Gode. Paa Altinget foretoges denne Indvielse af
den Gode, der nedstammede fra Landets første Landnamsmand, Ingolf, og
som kaldtes Statsgode, fordi hans Virksomhed herved kom til at have
større Betydning for hele Staten end de andre Goders.Til at møde paa
Tinge var alle berettigede, Mænd, Kvinder og Børn. Derimod var
Mødepligten forskellig for de forskellige Ting. Til at møde paa
V.aartinget var alle Bønder pligtige, men paa Altinget kun de Bønder,
der havde saa stor Formue, at de kunde ansættes til Tingrejseafgift
(Skat). Men de kunde dog fri sig for denne Forpligtelse ved at betale
Afgiften. Dog kunde Goden tvinge et vist Antal af sine Tingmænd til at
ledsage sig til Altinget.

Den omfattende Deltagelse i Tingforsamlingerne fremkaldte et
overordentligt Røre og Liv hos Folket. Man rejste gerne sammen i større
Flokke, og undertiden plejede alle de Tingbesøgende, der hørte til
samme Godedømme, at slutte sig til deres Gode, saa at han kunde optræde
med et Følge paa 60—70 Mand eller endog derover (i Sturlungetiden endog
flere Hundreder).

Der var ogsaa paa forskellig Maade sørget for at gøre Opholdet paa
selve Tingstedet saa behageligt som muligt, især paa Altinget, hvor
Opholdet varede længst. Som Græsgang for de Tingbesøgendes Heste
benyttedes her en Alminding i Nærheden af Tingstedet, og herfra hentede
man ogsaa det nødvendige Brændselsmateriale. Under Opholdet paa Tinget
boede man i Boder (Tingboder), bestaaende af fire Jordvægge, hvorover
der i Tingtiden blev spændt et Telttag af Vadmel, ligesom Væggene
undertiden indvendig blev behængt med Tæpper af samme Stof. Dette
kaldtes at »tjælde« sine Boder. Paa Vaartings- og Høsttingstederne
maatte hver Mand sørge for sit Bodophold, men paa Altinget var det
fornemlig Goderne, der havde Boder, og Goderne kunde forlange, at deres
Tingmænd opholdt sig i deres Boder, ligesom Tingmændene paa deres Side
havde Krav paa at blive optaget i deres Godes Bod, hvis de leverede et
vist Bidrag til Bodens Tjælding.Men foruden de egentlige Tingmænd havde
ogsaa enkelte Forretningsfolk deres egne Boder paa Altinget. Der
fandtes her saaledes Boder, som tilhørte Skomagere, Sværdslibere,
Gøglere, ja endogsaa Tiggere. Der omtales ogsaa Bryggere og Ølboder paa
Altinget, hvor der solgtes Drikke til de Tingbesøgende. Og man finder
endogsaa de fornemste Mænd, som f. Eks. Snorre Sturlason (§ 66) og
Sturla Sighvatsson (§ 70, 72), omtalt blandt dem, der besøgte saadanne
Beværtninger.

Dette viser, hvor mange Slags Folk der besøgte Tingene, og hvor broget
og bevæget et Liv her fandt Sted. Man finder ogsaa mange Slags Lege og
Forlystelser omtalt paa Tingene. Der var saaledes paa Altinget et Sted,
som kaldtes »Brydeskrænten«, hvor man plejede at afholde Brydekampe, og
saadanne Kampe omtales ogsaa paa Vaartingene. Paa Høsttingene omtales
ogsaa baade Boldspil og Hestekampe. Paa Tingene plejede ogsaa
sagakyndige Mænd at underholde Folk med Sagafortælling og berejste Mænd
med Nyheder fra Udlandet.

For at nyde godt af alle disse Fornøjelser og for at træffe Venner og
Bekendte, besøgte derfor jævnlig ogsaa baade ældre og yngre Kvinder
Tingene, hvor de sad som Tilskuere ved Legene og belønnede Sejrherrerne
med deres Bifald. Det hændte da heller ikke sjældent, at unge Mænd og
unge Piger her for første Gang lærte hinanden at kende, og at det
saaledes stiftede Bekendtskab førte til Trolovelse og Ægteskab.

Tingforsamlingerne dannede saaledes ikke alene et Midtpunkt for
Statslivet og alle alvorlige Forretninger, men ogsaa for Selskabslivet
og alle Slags Fornøjelser, hvor hele Folkets aandelige Liv og Rørelser
pulserede paa det kraftigste.23. Stænder. Det islandske Folks Inddeling
i Stænder var særdeles ligetil. Hovedinddelingen var her, ligesom i det
øvrige Norden, paa den ene Side de frie Mænd, der i retslig Henseende
dannede Statssamfundet, og paa den anden Side Trællene (Slaverne) eller
de, der ikke nød fulde statsborgerlige Rettigheder. Men for øvrigt
deltes dog begge disse Hovedklasser i flere Underklasser.

De frie Mænd dannede egentlig kun en enkelt Stand, idet de, i
Modsætning til hvad Tilfældet var i Norge, alle havde samme personlige
Ret, d. v. s. samme Ret til personlige Bøder for Retskrænkelser,
ligesom ogsaa i Tilfælde af deres Drab Mandeboden ifølge Loven var ens
for dem alle, nemlig et Hundrede (120 Øre) eller 15 Mark Sølv (§ 40)1.
Men skønt alle frie Mænd var lige for Loven, skelnedes der dog her i
flere Tilfælde, ogsaa i retslig Henseende, mellem forskellige Klasser,
som Bønder, Husmænd, Tjenestekarle og enlige eller løse Mænd.

Bonde kaldtes hver den, der drev et selvstændigt Landbrug. Men der
skelnedes her imellem Gaardejere (Selvejere) og Fæstere, af hvilke de
første i visse Henseender havde større Rettigheder end de sidste. Der
skelnedes ogsaa imellem dem, der var saa formuende, at de kunde
ansættes til Tingrejseafgift (Skat), og dem, der var fritagne herfor og
da nærmest betragtedes som Proletarer.

En egen Klasse, der ragede op over alle andre, udgjorde Høvdingerne
eller Goderne. Det var dog kun i en vis Forstand, at de udgjorde en
egen Klasse,

1 I Praksis var dog Mandeboden ikke altid ens; idet mange for at opnaa
Forlig og undgaa Fredløshed ved Dom gik ind paa at betale det dobbelte
eller endog mangedobbelte af, hvad Loven foreskrev.nemlig for saa vidt
de var Indehavere af den politiske Magt og beklædte et Statsembede.
Derimod udgjorde de ikke nogen egen Stand i samme Forstand som Adel i
andre Lande eller den norske Høvdingeklasse, der jo nød betydelige
Særrettigheder fremfor den almindelige Bondeklasse. Ganske vist havde
Goden paa Grund af sin Stilling som Statsembedsmand forskellige
Særrettigheder, men disse gjaldt kun ham personlig og udstrakte sig
ikke, som i Norge, til hans Familie eller Æt. Endogsaa med Hensyn til
Mandebod synes Goden ifølge Loven at have været stillet ganske paa
samme Maade som en hvilken som helst anden fri Mand1.

At Goderne ikke opnaaede saadanne Særrettigheder, er sikkert begrundet
deri, at de stadig betragtedes som Embedsmænd. Thi skønt
Godeværdigheden var arvelig, kunde dog Godedømmet sælges og afhændes
til en anden, hvorved den tidligere Gode kun blev en almindelig Bonde,
ligesom en hvilken som helst Mand ogsaa kunde blive Gode, af hvor lav
Herkomst han end var, hvis han blot havde Raad og Lejlighed til at købe
sig et Godedømme. Godens højere Stilling og Anseelse i Samfundet
skyldtes altsaa udelukkende hans Værdighed som Gode, hans
Embedsstilling, men udstrakte sig ikke til hans Person udover den Tid,
han virkede som Gode.

1 Dette udelukker imidlertid ikke, at man ved Forligsforhandlinger, der
beroede paa fri Overenskomst, undertiden betalte en højere Mandebod for
en Godes Drab end for en almindelig fri Mand. Men det samme fandt ogsaa
Sted over for andre ansete Mænd, der ikke var Goder., Saaledes blev der
f. Eks. udredet dobbelt Mandebod (2 Hundrede = 30 Mark Sølv, § 40) for
hver af Njals tre Sønner (Grim, Høskuld og Helge) og for Njal selv
endogsaa tredobbelt Mandebod (3 Hundrede = 45 Mark Sølv), skønt han
ikke var Gode, men kun en anset Bonde.24. En egen Klasse udgjorde
straffede Personer, der ved Dom havde mistet de dem tilkommende
Rettigheder og som derfor i retslig Henseende kom til at staa udenfor
det almindelige borgerlige Samfund, nemlig Landsforviste og Fredløse.

Landsforviste eller »Livringsmænd« kaldtes de, der var blevet dømt til
3 Aars Landsforvisning (paa Dansk ofte, mindre heldigt, kaldt »den
mindre Fredløshed«), samt Konfiskation (Inddragelse) af alt, hvad de
ejede. Benævnelsen »Livringsmand« hidrører fra, at den dømte, for at
undgaa Fredløshed (Dødsstraf), ved Namsretten (Eksekutionsretten)
skulde til Goden betale en Sølvring, der vejede én Mark (§ 40), og
denne Ring, hvorved han frelste sit Liv, kaldtes »Livring«. Hvis han
ikke rejste, ifaldt han Fredløshedsstraf.

Fredløse eller Skovgangsmænd (der vandrer om i Skovene) kaldtes de, der
var blevet dømt til Livsstraf, som dog ikke øjeblikkelig blev
fuldbyrdet (idet direkte Dødsstraf ikke kendtes). Men den Fredløse
maatte ikke underholdes af nogen, og ingen maatte yde ham nogen som
helst Hjælp, ligesom han ustraffet kunde dræbes af hvem som helst. Han
maatte heller ikke føres ud af Landet, og dersom han alligevel slap til
Udlandet, maatte han aldrig vende tilbage, og kunde der ustraffet
dræbes af andre Islændere. Han var (i den kristne Tid) udelukket fra
kirkelig Begravelse, og hans Formue inddroges. Hvis han avlede Børn
under Fredløsheden, havde disse ingen Arveret.

Fredløsheden var livsvarig, og der findes ikke i Loven Spor til, at den
nogensinde eller efter et vist Antal Aar kunde bortfalde. Det synes dog
at fremgaa af enkelte Beretninger i Sagaerne, at Lovretten i den ældre
Tid i visse Tilfælde har kunnet benyttesin Benaadningsret (§ 14, 19)
overfor en Fredløs. Paa hver Skovgangsmands Hoved var der sat en Pris,
som i Almindelighed var 1 Mark (§ 40), men som i visse Tilfælde kunde
forhøjes til 3 Mark. Ved at dræbe andre Fredløse kunde dog
Skovgangsmanden opnaa en Formildelse og i visse Tilfælde endog
Ophævelse af sin Straf.

25. En egen Stand udgjorde Trællene og andre ufrie, hvis borgerlige
Rettigheder var mere eller mindre indskrænket. Man havde her 3 Klasser:
de egentlige Trælle, Gældstrælle og Frigivne.

Trællene (Slaverne) nød i den ældre Tid ingen som helst
Menneskerettigheder og betragtedes som staaende udenfor Samfundet. De
nød derfor ingen Retsbeskyttelse og kunde ikke besidde nogen Formue,
medens de selv var deres Herres Ejendom og regnedes til hans levende
Gods ved Siden af Kvæget. Trællens Herre kunde, uden Ansvar, dræbe
eller lemlæste ham. Han kunde paalægge Trællen et hvilket som helst
Arbejde og ved vilkaarlig Revselse tvinge ham til at udføre det. Han
kunde bortleje og sælge sin Træl og give ham som Betaling for Gæld.
Trællen kunde, uden sin Herres Tilladelse, intet erhverve for sig selv.
Thi Herren var berettiget til Trællens hele Arbejdsfortjeneste, medens
han til Gengæld skulde forsørge Trællen. Overfor Tredjemand havde
Herren at svare for sin Træls Ord og Handlinger, ligesom han paa den
anden Side tog Bøder for den Overlast, der tilføjedes hans Træl, som
Erstatning for det Tab og Forhaanelse, der ved Trællens Mishandling var
blevet tilføjet — ikke Trællen — men ham selv, i Lighed med hvad der
gjaldt om Skade paa anden levende eller død Ejendom, f. Eks. Kvæg eller
Jord o. s. v. Dræbte Trællen en fremmed Træl, kunde Herren altsaa
sagsøge Drabsmandens Herre til Strafog Erstatning for Trællen efter
Vurdering, medmindre den almindelige Trællebod (12 Øre= 1 1/2 Mark
Sølv, § 40) var blevet bragt ham inden Tredjedagen efter Drabet. I den
senere Del af Fristatstiden blev dog Trællens retslige Stilling noget
forbedret, hvilket væsentlig skyldtes Kristendommens Indflydelse.

Men skønt Trællenes retslige Stilling saaledes var yderst slet, synes
deres Behandling paa Island dog i Virkeligheden at have været mild, og
der gives i Sagaerne adskillige Eksempler paa forskellige Trælles
rørende Hengivenhed overfor deres Herrer. Men for Resten var Trællenes
Antal paa Island aldrig synderlig stort og maa desuden tidlig være
aftaget meget betydeligt. Thi det Menneskerov og den Menneskehandel,
som var saa almindeligt i det 9. og 10. Aarh., og som synes at have
ført et ikke ringe Antal, særlig irske, Trælle og Trælkvinder til
Island, aftog eller standsede helt ved Folkets Overgang til
Kristendommen. Og skønt Trældommen aldrig formelt blev afskaffet, var
den dog allerede i det 13. Aarh. fuldstændig ophørt i Landet.

Gældstrællene var væsentlig forskellige fra de egentlige Trælle og
dannede med de Frigivne en Slags Mellemklasse mellem frie Mænd og
Trælle. Gældstrællene var nemlig frie Personer, der for en kortere
eller længere Tid var nedsunkne i Træliestanden eller i Gældstrældom.
Gældstrældom anvendtes særlig som Tvang til Opfyldelse af
Forsørgelsespligten. Den, der ikke kunde forsørge sine Forældre eller
Børn, skulde saaledes gaa i Gældstrældom hos den, der paatog sig
Forsørgelsen. Gældstrældom kunde ogsaa anvendes som en Slags Straf for
Utugt, naar Vedkommende ikke kunde betale de vedtagne eller idømte
Bøder.

Gældstrællens Stilling var væsentlig forskellig fraen Træls Stilling,
idet hans Trældom kunde hæves ved Betaling af Gælden, enten ved eget
Arbejde eller ved Udløsning af andre. Gældstrællen nød ogsaa
forskellige Rettigheder, som ikke tilkom almindelige Trælle. Han havde
saaledes delvis Ret til Drabsbøder, naar en af hans Frænder blev dræbt,
til Lejermaalsbøder, til Arv o. s. v.

De Frigivne (eller »Løsingen«) dannede paa en Maade en Modsætning til
Gældstrællene. Thi medens Gældstrællen var en fri Mand, der var
nedsunken i Trællestanden, var den Frigivne derimod en Person, der
havde været Træl, men som var blevet hævet op i de Fries Stand, enten
ved Frigivelse eller ved Løskøbelse. Men for at Frigivelsen skulde have
den fulde Virkning og den Frigivne kunde nyde de samme menneskelige og
statsborgerlige Rettigheder som frie Mænd, maatte han af Goden paa
Tinge paa en højtidelig Maade optages i Samfundet (leiða í lög, indføre
i det lovordnede Samfund). Den Frigivne stod dog stadig i et vist
Afhængighedsforhold til Frigiveren og dennes Slægt, og kunde i visse
Tilfælde igen berøves Friheden. Mandeboden for den Frigivnes Drab var
ogsaa kun det halve (60 Øre = 7 1/2 Mark Sølv, § 40) af den frie Mands
og Straffen for Lejermaal med en frigiven Kvinde lavere end ellers.
Derimod betragtedes den Frigivnes Børn som helt fribaarne, og naar hans
Datter forførtes, havde han saaledes Krav paa samme personlige Bod som
en fri Mand.

26. Kommunalvæsenet. Hele Landet var inddelt i et vist Antal
Sognekommuner, der med Hensyn til kommunale Anliggender var fuldstændig
uafhængige af Statsmagten. Ingen Kommune maatte dog bestaa af mindre
end 20 skattepligtige Bønder. Kommunens Hovedopgave var at ordne
Fattigforsørgelsen:Fordeling af Fattiglemmer til Underhold og
Inddrivelse af Fattigtiende og Madgaver til Understøttelsestrængende,
samt Ledelsen af den i hver Kommune bestaaende Brand- og
Kvægforsikring.

Alle Kommunens Beboere dannede nemlig i saa Henseende et gensidigt
Forsikringsselskab. Brandforsikringen omfattede 3 af Gaardens
Bygninger: Stuen, Madburet og Ildhuset (senere: enten Ildhuset eller
Skaalen (§ 29, 30) efter frit Valg). Hvis der paa Gaarden fandtes en
Kirke eller et Kapel, omfattede Forsikringen ogsaa disse.
Kvægforsikringen gjaldt kun for Hornkvæget (Køer og Okser), men derimod
hverken for Faar, Geder, Svin eller Heste, Den lidte Skade skulde
erstattes med Halvdelen af den tabte Værdi, naar Tabet udgjorde mindst
en Fjerdedel af Bygningernes eller Kvægets Værdi, dog saaledes, at det
Beløb, der paalignedes hver Bonde i Kommunen, aldrig maatte overstige 1
pCt. af hans samlede Formue. Denne Brand- og Kvægforsikring er et saare
ejendommeligt Træk for det islandske Kommunalvæsen, da en saadan
Forsikring ikke vides at have eksisteret andre Steder i Norden i dette
Tidsrum.

Kommunens Anliggender lededes af et Sogneforstanderskab paa 5 Medlemmer
i Forbindelse med kommunale Forsamlinger (samkoma), der holdt 3
ordentlige Møder om Aaret: i Fasten, efter Vaartinget (§ 22) og om
Efteraaret, foruden overordentlige Sognemøder til ubestemte Tider. Der
fandtes ogsaa en særlig kommunal Domstol til Paadømmelse af
Overtrædelser af de kommunale Vedtægter.

                           III. Det daglige Liv

III.

DET DAGLIGE LIV.

27. Boligen. Beboelseshuset bestod i Regelen af mindst 4 sammenbyggede
Huse, hvert under eget Tag, der kan betragtes som Værelser i én større
Bygning, nemlig: Stuen, Skaalen (Soveværelset), Ildhuset (Køkkenet og
Madburet (Spisekamret). Sammenstillingsformen var hyppigst den, at hele
Bygningen bestod af en dobbelt Længe eller to Rækker Huse, der alle var
forenede ved en eneste Gang (Forstue), hvorfra man kunde komme ind i
hvert enkelt af dem (Fig. 8).

8. Grundplan af en Gaard. a = Stue; b = Skaale; c = Ildhus; d = Madbur;
ee = Gang.

28. Stuen var indrettet paa følgende Maade:

Væggene (Fig. 9 aa) var som Regel af Jord og Sten (undtagelsesvis af
utilhugne Tømmerstokke). Taget bares af fire Rækker Stolper, en Række
Yderstolper langs hver Sidevæg (Fig. 9 bb) og to Rækker Inderstolper
langs Midten af Stuen (Fig. 9 cc). Yderstolperne var i Højde lige med
Væggene, men paa Indersiden i Regelen beklædt med Panel (Fig. 9 dd,
jfr. Fig. 11), saa at de blev usynlige fra Stuens Indre.

Ovenpaa disse Stolpers Hoveder laa der langs den øverste Vægkant svære
Bjælker, som kaldtes »Stavlægjer« eller »Sviller« (Fig. 9 ee), og paa
dem hvilede igen Enderne af Tværbjælker (Strækbjælker), der enten
strakte sig tværs over Stuen (Fig. 9 f) eller blot var Halvbjælker
imellem Yder- og Inderstolperne (Fig. lObb). Som Fortsættelse af
Inderstolperne stod der

9. Snit gennem Stuen. aa — Jordvægge; bb = Yderstolper; cc —
Inderstolper; dd — Panel; ee = Stavlægjer (Sviller); f~ Tværbjælke
(Strækbjælke); gg = Sideaase; hh = Tagstolper (»Dværge«); i —
Hanebjælke (»Vagel«); j = Tagstolpe (»Dværg«); k — Mønningaas; Il og mm
— Skraarafter (Spær); n — Bord (med Drikkehorn paa); o = Langbænk (set
fra Enden).

saa igen ovenpaa Tværbjælkerne Tagstolper, der kaldtes Dværge (Fig. 9
hh), som understøttede to Sideaase eller »Brynaase« (Fig. 9gg), imellem
hvilke der gik en Hanebjælke eller »Vagel« (Fig. 9 i), og ovenpaa denne
var der igen anbragt en kort Tagstolpe (Fig. 9 j), der understøttede
Mønningaasen (Fig. 9k). Saa vel imellem Svillerne og Sideaasene som
imellem disse og Mønningaasen laa der svære Spær eller »Skraa-rafter«
(Fig. 9 ll og mm), og ovenpaa dem igen paa langs af Taget enten tynde
Taglægter (Fig. 12) eller undertiden en Bræddeforskalling, hvorpaa der
kom et Lag af Kviste, Ris eller desl., samt endelig Tagdækningen, et
tykt Dække af Grønsvær, som i Regelen udvendig var bevokset med Græs
(Fig. 9). Denne Tagkonstruktion kaldtes Aastag, i mindre

10. Snit gennem. Stuen med Højsædessulerne. aa — Højsædessuler (med
udskaarne Gudebilleder, tilvenstre Odin med Ulvene ved sine Fødder,
tilhøjre Hejmdal med Gjallerhornet); bb — Halvbjælker (Tværbjælker); cc
— »Arneheller« (flade Sten rejst paa Kant omkring Ildstederne); d —
Højsædesstol.

og smalle Bygninger enkelt, hvor Tagværket bares af én Aas gaaende fra
den ene Gavlspids til den anden, men i større Bygninger (som Stuen,
Skaalen o. s. v.) sammensat, med én Mønningaas og fo Sideaase. I den
sidste Del af Sagatiden begyndte man ved Siden af Aastaget ogsaa at
bruge Spærtag.

Undertiden gik imidlertid Inderstolperne helt op til Sideaasene og
kaldtes da Suler (Søjler), hvilket altid var Tilfældet med de fire
midterste Stolper, som kaldtes Højsædessuler (Fig. 10 aa), der, ligesom
Hjørne-

stolperne (Fig. 11), var langt sværere end andre Stolper og prydet med
udskaarne Billeder af Guder eller Fortidshelte (Fig. 10 og 12), hvad
der undertiden ogsaa var Tilfældet med andre Stolper (f. Eks. med et
Hagbardshoved o. s. v.).

Ved Inderstolperne deltes Stuen paa langs i tre Skibe. I Midten var
Gulvet (Fig. 11 aa) af tætstampet Ler, hvor der fandtes et eller flere
Ildsteder eller Baal, Langilde (Fig. 11 bbb), omgivet af flade Sten,
rejst paa Kant (se Fig. 10 cc). Fra Ildstederne steg Røgen op under
Taget, hvor der var anbragt et eller flere Røghuller, Lyren, der
oprindelig tjente baade til at føre Røgen ud af Huset og Lys ind i det.
I Sagatiden fandtes der dog i Regelen ogsaa Vinduer (»Glugger«) anbragt
i Tagets skraa Sideflader lige ved Sideaasene. Disse Lysaabninger
lukkedes enten ved en lille Træskive eller ved et Dæksel, der bestod af
en med tynd, gennemsigtig Hinde overtrukket Ramme, Skjaaen, som blev
stukket ind i Aabningen.

De to Sideskibe optoges af to Forhøjninger, Pallene, der i Regelen var
beklædt med Brædder og omtrent 1/2 Alen højere end Gulvet i Midten.
Sideforhøjningerne kaldtes Langpalle (Fig. 11 cc), medens en Forhøjning
langs Gavlvæggen hed Tvær pallen (Fig. 11 d). Ovenpaa Forhøjningerne
(Pallene) var der anbragt faste Bænke, der stødte op til Vægpanelet,
paa Tværpallen en Tværbænk (Fig. 11 é) og paa Langpallene Langbænke
Fig. 11 ff, jfr. Fig. 9 o). Foran Bænkene stilledes der Borde (Fig. 11
ggg, jfr. Fig. 9n), som i den ældste Tid var meget smaa, og der
stilledes da et særskilt Bord foran hver enkelt Person. Men senere
benyttede man større Borde, der kunde være temmelig lange, medens de i
Regelen var baade smalle og lave. Bordene var løse og borttoges, naar
Maaltidet var forbi. I Nærheden af Indgangen11. Grundplan af en Stue.
aa — Lergulv; bbb — Ildsteder (Langilde); cc = Langpalle; d —
Tværpallen; e = Tværbænken; /f== Langbænke; ggg — Borde; h =
Skænkebord; ii — Skamler (foran Højsæderne); , j — Løndøren.

fandtes der nede paa Lergulvet et Skænkebord (Fig. 11 h), hvorpaa der
stod et stort Kar, Skapkarret, hvori Drikken (Øllet) bares ind i Stuen,
og hvorafden igen østes op i Hornene eller Bægrene (jfr. Fig. 9 og 12,
hvor disse ses paa Bordene),, der ved festlige Lejligheder af Opvartere
(jævnlig kvindelige) bragtes hver Deltager i Drikkelaget hen paa hans
Plads, medens han til dagligt Brug selv maatte gaa hen til Skapkarret
for at fylde dem.

Ved Stolperne deltes Stuen paa tværs i Fag eller Stavgulve, hvis Antal
rettede sig efter Stuens Længde. Det midterste af disse, der
begrænsedes af de svære og prægtige Højsædessuler, kaldtes Højsæde
eller »Andvege«, et paa hver Langpall. Af disse var det til højre af
den indtrædende i Stuen forbeholdt Husbonden og kaldtes det højere
Højsæde (den første Hædersplads), medens det til venstre, lige overfor,
kaldtes det lavere Højsæde (den næstførste Hædersplads), hvor den
fornemste Gæst plejede at sidde. I hvert Højsædesrum, hvor man ofte sad
paa prægtigt udskaarne Stole (Fig. 10 d og Fig. 12), kunde der
imidlertid sidde flere (3—4) Personer. Foran Højsædesstolene var der
undertiden anbragt en Slags Skammel, bestaaende af to Trin (Fig. 11 n).
Tværpallen var i Regelen forbeholdt Kvinderne (§ 48), og her var da
Højsædet eller den fornemste Plads, ligesom paa Langpallen, den
midterste.

Da Yderstolperne ikke stod tæt op til Jordvæggen, men af praktiske
Hensyn var fjærnet noget fra den, for at de ikke skulde blive udsat for
den fra Jordvæggen udgaaende Fugtighed, fremkom der et lille Mellemrum
imellem Panelet og Væggen (se Fig. 11), saa at hele Stuen blev omgivet
af en mørk Gang, der kaldtes »Skot« (jfr. »Udskud« i gamle danske
Bygninger, se Mej borg: Gamle danske Hjem, S. 94, Fig. 104 og 107). Ud
i denne Gang førte der fra et af Stuens inderste Hjørner ofte en Løndør
(Fig. 11 j), der var saaledes indrettet, at uindviede ikke kundePaa
Billedet ses alle Højsædessulerne, begge Højsædesstolene, Borde med
Drikkehorn og Drikkebægre paa begge Langpallene, brændende Langilde
nede paa Lergulvet i Midten, Vaaben paa Væggene, Tagværket o. s. v. De
Ornamenter, hvormed Højsædessulerne er prydet, er taget efter ældgamle
norske Forbilleder, som endnu haves i Behold, og af Billederne foroven
forestiller de to til venstre Odin (med Ulvene ved sine Fødder) og Tor
(med sin Hammer), de to til højre Hejmdal (med Gjallerhornet) og Sigurd
Faavnesbane (som dræber Slangen Faavne).se, at der her fandtes nogen
Dør. Denne Dør var bestemt for Husbonden, for at han i Tilfælde af
fjendtligt Overfald kunde slippe ud igennem den, naar Indgangen til
Stuen var blevet spærret.

Tagets Bjælkeværk var altid til Syne (Fig. 12), men paa Væggene hængtes
der ved festlige Lejligheder prægtige Tæpper, der undertiden kunde være
guldbroderede og indvævet med mytiske Billeder. Undertiden var dog saa
vel Vægpanelet som det indvendige Tagværk prydet med malede og
udskaarne Billeder, gamle Sagn og Myter, der stundom gav Digterne
Anledning til derom at digte en hel Drapa, óg som kunde være saa godt
udført, at man syntes, at Stuen tog sig bedst ud, naar den ikke var
tjældet (behængt med Tæpper). Saadant fremhæves særlig oiri en
Gildestue hos den bekendte Høvding Olaf Paa (o: Paafugl, den
pragtlystne) paa Hjardarholt, og af et Brudstykke af et Digt,
»Husdrapa«, hvori denrie beskrives, kan vi se, at de udskaarne Billeder
her bl. a. forestillede Balders Baalfærd, Tors Kamp med Midgaardsormen,
Lokes Strid med Hejmdal om Brisingasmykket m.m. Endvidere var Stuens
Vægge jævnlig prydet med ophængte Vaaben, Skjolde, Sværd, Spyd, Økser
o.s.v. (jfr. Fig. 12).

Stuen var den almindelige Dagligstue og Spisestue, og her blev Gæster
altid modtaget og beværtet. Her holdtes ogsaa alle Gilder, for saa vidt
der paa Gaarden ikke fandtes en egen Bygning til dette Brug, hvad der
var yderst sjældent, og som kun findes omtalt i det 9. og 10. Aarh.

29. Skaalen var (i hvert Fald fra Slutningen af det 10. Aarh.) det
fælles Soveværelse paa Gaarden. Dens Indretning var omtrent den samme
som Stuens, idet den ved Inderstolperne deltes i tre Skibe, to
Sideforhøjninger og et lavere Gulv i Midten. MenSideforhøjningerne, som
her kaldtes Briks eller »Sæt« (svarende til Langpallen i Stuen),
strakte sig dog ikke langs hele Sidevæggen, men optog kun omtrent to
Tredjedele af hele Skaalens Længde. Sætet begrænsedes fortil af brede
og svære Planker, rejst paa Kant, der kaldtes Sætstokke og som om Dagen
kunde benyttes som Siddeplader. De var undertiden prægtigt udskaarne og
skattedes derfor meget højt. Fiere af Landnamsmændene tog dem derfor
med fra Hjemmet i Norge og kastede dem i Havet ved den islandske Kyst
(ligesom andre deres Højsædéssuler), for derved at søge Spaadom om,
hvor de skulde nedsætte sig.

Sætet benyttedes som Soveplads for Folkene paa Gaarden, men var dog i
Begelen enten ved Hjælp af ophængte Tæpper eller ved lave Fjælevægge
afdelt i mindre Rum, der hvert for sig kom til at ligne en stor Kasse,
fyldt med Halm eller Hø, og paa selve dette Straalag (jfr. Ordet
»Straadød« om at dø i sin Seng) synes man — i hvert Fald Tyende og
Trælle — ofte at have ligget uden egentlige Sengklæder, undertiden i en
Slags Sovepose, undertiden blot med Dyrehuder eller sin Kappe bredt
over sig. Kun selve Familien (og hos de bedrestillede maaske Flertallet
af Folkene) synes i den ældre Tid at have haft ordentlige Sengklæder.
Bevægelige Senge var yderst sjældne, men findes dog omtalt. I hver Seng
laa der i Regelen to Personer, undertiden endog flere.

I den ene Ende af Skaalen fandtes der ofte ét eller flere Sengekamre,
med snart én, snart flere Senge, hvor saa vel Ægtefolkene og deres Børn
som andre Medlemmer af Familien samt ansete Gæster laa. Sengekamrenes
Panel var undertiden prydet med udskaarne Billeder. Fra Sengekamret
førte der undertiden en Løndør ud i »Skotet«, der ligesom i
Stuenfandtes her mellem Panelet og Væggen (jfr. § 28). Paa nogle Gaarde
var der ogsaa for at sikre Husbonden en Udgang i Tilfælde af fjendtligt
Overfald ved Nattetid gravet en underjordisk Løngang, kaldet »Jordhus«,
under Beboelseshuset, hvis ene Ende da i Regelen udmundede i Husbondens
Sengekammer, hvor Aabningen var anbragt under selve Sengen, medens den
anden Ende udmundede enten i et af Udhusene eller ude paa Marken. Denne
Løngangs Tilværelse holdtes hemmelig, saa vel for Fremmede som for alle
Husets Beboere, saa at ingen vidste noget derom undtagen selve
Ægtefolkene og undertiden enkelte meget fortrolige Venner.

Undertiden fandtes der i Skaalens ene Ende, nærmest ved Indgangen, et
Loft oven paa Tværbjælkerne. Saadanne Loftskamre benyttedes af nogle
Familier som Soveværelser ved Siden af de almindelige Sengekamre neden
under i Skaalen, navnlig hvor Familien var meget stor, eller naar flere
Familier boede i samme Hus.

Skaalens Vægge var jævnlig behængt med Tæpper, det saakaldte
»Skaaletøj«. Her hang ogsaa Vaabnene om Natten. Naar man om Aftenen gik
i Seng, bares de herhen fra Stuen, idet de altid maatte haves ved
Haanden, da fjendtligt Overfald jo aldrig var udelukket. I Regelen
havde derfor hver Mand sine Vaaben hængende over sin Seng. Husbondens
og de øvrige Familiemedlemmers Vaaben hang enten uden paa Sengekamrets
Panel eller inde i selve Sengekamret. Der findes ogsaa omtalt et eget
Øksetræ i Skaalen, hvorpaa alle Økser plejede at hænge.

30. Ildhuset brugtes i det 9. og 10. Aarh. jævnlig baade som Køkken og
som Soveværelse, idet Beboelseshuset i dette Tidsrum paa alle mindre
(og ligeledes paa enkelte større) Gaarde kun bestod af tre
Huse(Værelser), nemlig Stuen, Ildhuset og Madburet (§ 26). Paa de
fleste større Gaarde var Køkkenet derimod allerede dengang blevet
adskilt fra Soveværelset, og dette sidste fik da Navnet »Skaale«.
Medens Ildhuset brugtes baade som Soveværelse og som Køkken, var det
indrettet ganske páa samme Maade som Skaalen (§ 29). Dog kan det
bemærkes, at Sovepladsen i Ildhuset dels kaldes »Sæt«, dels Fled (jfr.
dansk »Fled-føring«, »fledføre«), som synes at være det ældste Navn paa
Briksen.

Omkring og efter Aar 1000 brugtes Ildhuset udelukkende som Køkken eller
»Madildhus«, som det ogsaa kaldes. Ildstedet midt paa Gulvet dannede en
Fordybning i dette og kaldes derfor ofte Ildgrube (eldgróf, jfr. norsk
»Gruva«).

Skønt man som Regel opholdt sig i Stuen om Dagen, var det dog en
almindelig Skik, særlig paa de mindre Gaarde, at alle Gaardens Folk
samledes i Ildhuset om Aftenen, hvor man sad omkring Ilden, medens
Maden kogte, dels for at fryde sig ved Synet af den smukke og fra
Arilds Tid som hellig betragtede Flamme, der naturligvis tog sig
prægtigt ud i Skumringen, dels for at tørre sine Klðeder og vederkvæge
sig ved Ilden, naar man kom træt og vaad hjem fra Arbejdet. Dette
kaldtes at »sidde ved Maaltidsilde«. Det omtales ofte, at Mændene,
medens de saaledes sad omkring Ilden, til Dels blottede deres Legeme
for endnu bedre at nyde Varmen og, som det hedder, »bage sig ved
Ilden«. Oldinge lod sig gerne ved den Lejlighed gnide med et Stykke
groft Tøj eller lignende, hvilket da besørgedes af Børnene.

31. Mad buret var et Fadebur eller stort Spisekammer, hvor forskellige
Madvarer opbevaredes, som Brød, Smør, Ost o. s. v., men dog fornemmelig
de flydende Fødevarer som Grød, Mælk, Skør (skyr,skørnet, sammenløbet
Mælk), Syre (gammel sur Valle) o. s. v. Til Madburet bragtes Kedlerne
fra Ildhuset, naar Maden var kogt, og her foretoges saa Madududelingen,
hvorefter Maden bragtes ind i Stuen, hvor hver Person fik sin afmaalte
Ration.

32. Hos Høvdinger og bedrestillede Folk bestod Boligen ofte af langt
flere Huse. Her var det saaledes almindeligt at have et særskilt
Badehus, en Badstue, som i de fleste Tilfælde var et af de
sammenstillede Huse, i Regelen bag ved de andre lige for Enden af
Gangen (Forstuen). Undertiden var den dog nedgravet i Jorden eller en
Slags Kælder. I Badstuen tog man dels Karbad, dels Svedebad eller
Dampbad, hyppigst det sidste. Her fandtes en Stenovn, som, før man
skulde tage Bad, blev stærkt ophedet, indtil den blev gloende, hvorpaa
man styrtede koldt Vand paa den, hvilket kaldtes at »give paa«. Herved
udviklede der sig hurtigt en rigelig Damp, hvis Varmestyrke stod i
Forhold til den Vandmængde, man benyttede, og Dampen kunde saaledes
forstærkes efter Behag ved at styrte mere Vand paa Ovnen. Da Dampen
steg til Vejrs, blev Varmen desto stærkere, jo højere marf kom op. Naar
man derfor vilde have det rigtig varmt, klatrede den badende op paa en
i dette Øjemed anbragt Hylde, hvor han satte eller lagde sig og piskede
sig med Riskvaster. Naar man ikke mere kunde udholde Varmen i de højere
Lag, steg man igen ned til Gulvet. Undertiden stænkede de badende sig
med en Smule koldt Vand for at afkøle sig.

Samme Slags Badstuer med hele deres oldtidsagtige Indretning fandtes
indtil for kort Tid siden i Norge, og i Sverrig findes de i visse Egne
endnu den Dag i Dag. I Finland er de endnu saa almindelige, at de ikke
savnes paa en eneste Gaard, og et saadant Dampbad»betragtes af den
finske Almue som Livets højeste Nydelse«. I Finland bader alle Gaardens
Folk, saa vel Kvinder som Mænd, i Fællesskab (se Fig. 13), og det samme
var Tilfældet hele Norden over i Sagatiden.

Paa større Gaarde havde man ogsaa ofte en egen Kvindestue, som kaldtes
»Dynge«, hvor Kvinderne plejede at sidde om Formiddagen og til henimod
Aften med deres Haandarbejde. Mandfolk var dog ikke udelukket fra at
aflægge Besøg i Dyngen. Saa vel Pigernes Tilbedere som andre, der havde
Lyst til

13. Det indre af en finsk. Badstue fra. Slutningen af det 18. Aarh.
(Efter G. Retzius: Finland i Nordiska museet.)at samtale med Kvinderne,
kunde indfinde sig der. Omløbende Tiggerkoner synes ogsaa i
Almindelighed at have søgt hen til Kvindestuen for at fortælle Nyheder
og Bygdesnak. Der førtes ogsaa ofte meget lystige Samtaler i Dyngen, og
her faldt ofte mangt et ubesindigt Ord, som man ikke gerne vilde, at
Husbonden skulde høre. Her bagtaltes Folk, og her gav ikke sjælden
vittige Hoveder deres Dadlésyge Luft i bidende Spottevers, som gerne
modtoges med levende Bifald af Kvinderne. Men det kunde ogsaa hænde, at
saadanne Løjer og Spottevers kostede selve Ophavsmændene Livet, naar
Tiggerkonerne refererede, hvad der var gaaet for sig i Kvindestuen, til
de Personer, over hvilke man havde gjort sig lystig.

Paa enhver nogenlunde velbygget Gaard havde man ogsaa et Nødtørftshus,
som i den ældre Tid (9. og 10. Aarh.) stod afsondret fra
Beboelseshuset, undertiden et godt Stykke fra dette, mens det senere (i
det 12. og 13. Aarh.) ved en Dør stod i Forbindelse med dette.

Men foruden de nævnte Huse fandtes der paa hver Gaard flere eller færre
Udhuse (Forraadshuse, Pakhuse, Smedje o. s. v.) samt forskellige
Kreatur stalde. Til mange Gaarde hørte der ogsaa en Sæter til Fjælds,
som oftest bestaaende af to Sæterhytter (Sovehytte og Madbur). Her
boede en Del af Folkene, undertiden ogsaa selve Familien, om Sommeren
for at holde Malkefaarene og Køerne til de langt federe Fjældgræsgange,
samt for her at tilvirke forskellige Mælkeprodukter. Sæteren kaldes
derfor undertiden Sommerbolig, og selve Gaarden da i Modsætning til
denne Vinterboligen.

33. Klædedragten. Af Stoffer anvendte man til Klæder mest indenlandske
Stoffer, som forskellige Skindstoffer (særlig Faarepelse) og
Uldstoffer(Vadmel og Filt). Udenlandske Stoffer var sjældnere, men
omtales dog hyppigt. Af saadanne havde man saa vel forskellige
Uldstoff-er (Skarlagen, Fløjl, kaldet »Pell«) og Lærredsstoffer (Lin,
Namdug), som Bomuldsstoffer (Gudvæv, Fustan) og Silkestoffer (Silke,
Purpur (af forskellig Farve), Silkefløjl, Silkebrokade, kaldet
Baldakin).

Farven var hyppigst Uldens naturlige Farve (hvid, sort, brunrød), samt
en Blanding heraf (graa, graastribet o. s. v.). Kunstige Farver (rød,
grøn, gul, blaa o. s. v.) var sjældnere, og Klæder med kunstige Farver,
»Farveklæder«, betragtedes som Pragtklæder. Mørkeblaa Klæder var dog
ret almindelige blandt de højere Klasser.

34. Mandsdragten, hvis enkelte Klædningsstykker ved Modens Paavirkning
kunde være noget forskellige til de forskellige Tider,- kan i korte
Træk skildres saaledes:

Underklæderne bestod af en Skjorte og Underbenklæder, ofte af Linned.
Skjorten maatte ikke være saa nedringet, at Brystvorterne kom til Syne,
thi i saa Fald betragtedes den som en Kvindeskjorte, og Halsaabningen
kaldtes da »Skilsmisseaabning«, fordi det for Konen var en retsgyldig
Skilsmissegrund, dersom hendes Mand bar en saadan Skjorte (§ 50).

Overklæderne var paa Overkroppen en Kjortel, der þoldtes ind til Livet
ved et Bælle og i Regelen naaede omtrent til Knæet, men kunde for
øvrigt være højst forskelligartet, saa vel med Hensyn til Snit som Stof
og Farve. Kortere og mindre anselig var Blusen, der kun naaede til
neden for Hoften eller højst midt paa Laaret. Fornemme Folk brugte
undertiden eri Slæbkjole, der var udstyret med stor Pragt, endog besat
med Guldpailletter (»Guldknapper«), men var meget sjælden.

Island.Af Benklæder havde man saa vel korte Knæbenklæder, »Kortbukser«,
som »Langbukser«, der dels gik til Ankelen, »Ankelbukser«, dels var
»Sokkebukser«, hvor Strømper og Benklæder gik ud i ét.

Overtøjet var hyppigst forskellige Slængkapper, der bares paa Skuldrene
og hæftedes sammen med en Naal paa højre Skulder eller foran paa
Brystet (Fig. 14). De almindeligste af disse var Pelsen (feldr), der
dels og hyppigst var en enkelt Skindpels eller Faarepels (úskiktr),
dels dobbelt, med Overtræk af Tøj (skiktr), og Mantelen (mottull), der
var af Tøj og sædvanlig uden For. En Sammensætning af disse to var
Pelsrhantelen (skikkja), med Mantelovertræk og Pelsfor. Den var som
Regel af et kostbart Stof og bræmmet med mønstrede eller guldindvirkede
Borter (»Lad«). Endvidere, men sjældnere, en Plæd, et Slag samt en
Hættemantel (hekla). Desuden havde man en Kappe, en Vams samt en grov
og simpel Kofte eller Kutte, ogsaa brugt om Munkekulten.

35. Fodbeklædningen var en Del forskellig til de forskellige Tider og
rettede sig noget efter Benklædernes Beskaffenhed og Længde. I den
ældste Tid brugte man i Stedet for Strømper Fodstrimler af Tøj (Fig.
14), der vikledes om Foden til op over Ankelen eller endog til Knæet.
Disse gik dog tidlig af Brug og afløstes af syede Ankelstrømper eller
»Læster«, dels løse, dels fastsyede til Benklæderne (§ 34). Disse blev
til Dels afløste af Hoser der oprindelig var en Slags Gamascher,
»Gamaschehoser«, som vikledes om Benet og fastholdtes ved Hjælp af
Hosebaand, der blev snøret om Benet; men senere var Hoserne lange
Strømper, »Strømpehoser«, der dækkede Foden og Benet lige til Knæet
eller endog højere op.Skotøjet bestod i Almindelighed af en Slags
Sandaler, en Hudsko, syet af ét Stykke ugarvet Skind

over Taaen og bag Hælen; den blev ved Hjælp af Skoremme (»Skotvinge«)
fastbundet om Ankelen. Der findes dog undtagelsesvis omtalt højere Sko,
som gik helt op til Ankelen og dækkede Vristen.

14. Mandsdragter fra omtr. 875 (Kejser Karl den Skaldede og hans
Hirdmænd).Haandbeklædningen var hyppigst Bælgvanter, sjældnere
Fingervanter eller Handsker, der undertiden var guldbroderede.

Hovedbedækningen bestod af forskellige Hatte,

15. Normannisk Krigerdragt fra omtr. 1066 (Bayeuxtapetet).

Hætter og Huer. Pragtlystne Mænd af den bedre Klasse brugte ofte
prægtige Pandebaand eller »Haarbaand« om Hovedet, dels for Pynt, dels
for at holde det lange Haar tilbage. Disse Pandebaand var dels bredere
Silkebaand (»Silkelad«), undertiden guldbro-derede (»Guldlad«), dels en
tynd Silkesnor, hvorpaa der var trukket Guldperler (»Guldknuder«).

Af Smykker brugtes mest Armringe (af Guld og Sølv), sjældnere
Fingerringe, forskellige Spænder og Naale samt Sølvbælter.

16. Dansk Turbanfold fra 12. Aarh. (Kalkmaleri i Fjenneslev Kirke,
Sjælland).

36. Kvindedragten var naturligvis i flere Henseender forskellig fra
Mandsdragten, medens dog enkelte Klædningsstykker var omtrent ens for
begge Køn.

Kvindens Underklæder var dels en ærmeløs Livskjorte (kaldet »Smok«,
jfr. eng. smock, Kvindeskjorte)med Skulderbaand (»Dværge«), dels en
Særk, der var mere. nedringet og vistnok ogsaa længere end Mandens,
samt Underbenklæder, der var kortere end Mandens og aabne eller uden
Bagstykke (setgeiri). Det var en retsgyldig Skilsmissegrund for

Manden (§50), dersom hans Kone bar lukkede Benklæder (setgeirabrækr).

Af Kvindens Over klæder var Kvindekjortlen den almindeligste. Den var
enten fodsid eller naaede kun til Ankelen og var undertiden med
Halværmer. Desuden nævnes baade Slæbkjolen (§34) og Blusen som
Kvindeklæder.

Som Overtøj bar Kvinden hyppigst en Mantel, som ofte var en Pels mantel
(§ 34) og kunde være baade kortere og længere, men synes ikke at have
været væsentlig forskellig fra Mandens, eftersom en Mand undertiden
skænker en Kvinde sin Pelsmantel, ligesom der findes en Lovbestemmelse
om, at en Søn skal arve sin Moders Mantel. Der findes dog omtalt en
»Kvindemantel«, som da maa have været en Del forskellig fra Mandens,
maaske kun noget længere. Der nævnes ogsaa et Sjal med Frynser og
indvævede Figurer. Ogsaa Kappen, Hættemantlen og Koften (§ 34) findes
anvendt af Kvinder, men dog navnlig til Rejsebrug. 37. Kvindens
Fodbeklædning var ikke væsent-

17. Normannisk Krogfold (Normandiet).lig forskellig fra Mandens, med
Undtagelse af, at hun i Stedet for Hoser brugte Sokker, der naaede lidt
op paa Læggen og blev fastholdt af et Strømpebaand. Der omtales ogsaa
Støvler, »Boter« (jfr. glfr. bote, eng. boot) som specielt brugte af
Kvinder.

Den gifte Kvindes Hovedbedækning bestod sædvanlig af en lang Hoveddug
af hvidt Linned, der paa forskellig Maade blev svøbt, foldet eller
knyttet om Hovedet, saa at Haaret og undertiden en større eller mindre
Del af Ansigtet blev tilhyllet, medens man lod Dugens ene Ende udløbe i
en fra Baghovedet nedhængende Snip eller Svans, kaldet »Skøjt« (Fig.
16). Det saaledes opsatte Hovedtøj kaldtes Fold (faldr), men det kunde
efter sin forskellige Opsætning ogsaa have flere andre Navne.
Undertiden blev Hoveddugen svøbt eller viklet saaledes om Hovedet, at
den kom til at ligge i flade Folder, og den kaldtes da Svøbefold
(sveipr). Lod man derimod Hoveddugen hænge ned over Panden og delvis
dække Ansigtet, kaldtes den Tilsløringsfold eller »Skuppelfold«
(skupla). Men det betragtedes som mere stadseligt at bære et højt
Hovedsæt, og dette blev da opsat enten som en ringformet Turbanfold
(sveigr) eller som en dels bredere, dels spidsere Krumning eller Horn,
kaldet Krogfold (krókfaldr). Hoveddugen, der var meget lang, var tit
sølv- eller guldindvirket, og til Folden bar man et pragtfuldt
Pandebaand, der undertiden var en Guldkrans, »Hovedguld« (Fig. 18).
Naar man sørgede over en afdød Slægtning eller Ven, bar Kvinden som

18. Fold med Hovedguld (efter Miniatur i et

Haandskrift i Nationalbiblioteket i Paris).Sørgeslør en sort Hoveddug,
medens den ellers altid var snehvid.

I Modsætning til den gifte Kvinde plejede den unge Pige at gaa med
ubedækket Hoved og løst hængende, udslaget Haar, som blev holdt tilbage
af et

Pandebaand (»Hovedbaand«) af et eller andet kostbart, ofte guldbroderet
Stof (»Guldbaand«), eller et Hovedguld. Først paa sin Bryllupsdag fik
hun Lov til at bære Fold eller Hoveddug, som da kaldtes Brudelin (§48).

Af andre kvindelige Hovedbedækninger omtales baade Huer og Hætter, som
dog maaske væsentlig har hørt til Kvindens Ridedragt.

Kvindens Smykker var omtrent de samme som Mandens (§35), men dog noget
flere, f. Eks. forskellige Hænge smykker, Halsringe og Perlebaand.

38. Tidens Inddeling. Medens man overalt i Norden i den ældre Tid
inddelte Aaret i 72 Uger paa 5 Dage (= 360 Dage) og en Maaned i 6 Uger
(= 30 Dage), og saa hvert 5. eller 6. Aar indskød en Skudmaaned (jfr.
Navnet tvímánuðr, »Dobbeltmaaned« om den anden Maaned efter Midsommer),
havde man paa Island allerede i det 10. Aarh. (eller maaske endnu
tidligere) indført 7 Dages Ugen, og inddelte saaledes

19. Ugift Pige med Pandebaand fra omtr. 1240 (Frankrig).Aaret i 52 Uger
paa 7 Dage (= 364 Dage) eller i 12 Maaneder paa 30 Dage (== 360 Dage) +
4 Tillægsdage, der indskødes lige før Midsommer, hvorhos man (efter
omtr. 960) hvert 6. eller 7. Aar indskød en Skuduge efter den sidste
Sommeruge, som kaldtes Sommerforøgelse.

I det daglige Liv regnede man dog mest med Halvaar, Sommer og Vinter,
hvert paa 26 Uger. Tiden angaves da saaledes, at det og det skete i den
1., 2., 3. o. s. v. Sommer- eller Vinteruge, idet man dog i Tiden efter
Midsommer hyppigst regnede tilbage fra Vinteren og angav Tiden ved at
sige: da der var 6, 7, 8 o. s. v. Uger tilbage af Sommeren.

Da man oprindelig havde regnet med Maaneaar (jfr. Ordet »Maaned«),
regnede man altid med Naetter

og Vintre, i Stedet for (som Romerne) med

Dage og Aar.

Saa vel den første Vinterdag (omkr. Midten af Oktober), som altid var
en Lørdag, og Midt vin terdagen, som den første Sommerdag (omkr. Midten
af April), der altid var en Torsdag, og Midsommerdagen var store
Festdage, i den hedenske Tid store Offerfester, som dog for
Midsommerfestens Vedkommende fejredes paa Tinge.

I Begyndelsen af det 12. Aarh. søgte en af de katolske Biskopper (den
første Holarbisp, Jon Øgmundsson, § 59) at afskaffe alle Dagenavne, der
indeholdt hedenske Gudenavne. Han foreslog, at Søndagen skulde kaldes
Vorherresdag (dróttinsdagr), Mandagen Andendag (annardagr), Tirsdagen
Tredjedag (þriðidagr), Onsdagen Midtugedag (mibvikudagr), Torsdagen
Femtedag (fimtidagr) og Fredagen Fastedag (föstudagr), mens Lørdagen
(Badedag) fik Lov til at beholde sit gamle Navn uforandret. Og det
lykkedes i den Grad at gennemføre dette Forslag, at manendnu den Dag i
Dag paa Island (med ubetydelige Forandringer) bruger de af Biskoppen
foreslaaede Navne for Tirsdag, Onsdag, Torsdag og Fredag, medens man
ikke har kunnet erkende, at der var noget ugudeligt i at opkalde Dage
efter Solen og Maanen og derfor er faldet tilbage paa de gamle Navne
Søndag og Mandag.

39. Dagens Inddeling var den, at hver Dag eller Døgn, som kaldtes
Solkreds (sólarhringr), først deltes i to Halvdøgn (dægr), Dagen og
Natten, Men dernæst inddelte man hele Synskredsen i 8 Egne (ått) ved
Halvering af de fire Verdenshjørner: Øst, Syd, Vest, Nord, hvorved man
fik 8 Tidsafsnit, hvert paa 3 Timer, som kaldtes »Økt« (eykt), hvis
Midtpunkt (der svarer til Klokkeslæt hos os) hvert havde sit særskilte
Navn (se Fig. 20 og de nedenunder anførte Navne). Og Tiden bestemtes da
ved at iagttage Solens Stilling over bestemte Dagsmærker i Synskredsen,
f. Eks. Bjærgtinder, Høje o. s. v.

0 = Kl. 6: Vaagnetid, Midmorgen (rismál, miðr morgunn);

SØ = — 9: Davretid, Formiddag (dagmål): S=— 12: Middag (hádegi,
miðdegi);

20. Dagsmærker.SV = Kl. 3: Nontid, Eftermiddag (undorn, non):

V= — 6: Midaften (miðr aptann);

NV = — 9: Nadvertid, Fornat (nåttmål);

N = — 12: Midnat (miðnœtti);

NØ = — 3: Otte, Efternat (ótta).

Om Natten bestemtes Tiden efter forskellige Stjerners (navnlig
Syvstjernens, Karlsvognens, Orions Sværd og Bæltes m. il.) Stilling
over de samme Dagsmærker.

40. Værdiberegning. Man havde to Værdimaalere: Vadmel og Sølv, og to
Værdienheder: Alen og Øre.

Multiplum af disse Enheder (jfr. 1 dansk Krone = 100 Øre) var: Mark (=8
Øre) og Hundrede (=120 Alen eller Øre).

Man faar saaledes følgende Betegnelser:

1 Lovøre (1 Øre Vadmel) = 6 Alen (Vadmel);

1 Mark Lovøre (Vadmel) = 8 Lovøre;

1 Hundrede (Alen) = 120 Alen (Vadmel);

1 Mark Sølv = 8 Øre Sølv;

1 Hundrede Sølv = 120 Øre Sølv.

Forholdet mellem Lovøre (Vadmel) og Sølv var i selve Sagatiden (indtil
omtr. 1050) som 1:8, og det samme var Forholdet imellem Sølv og Guld. I
Sagatiden var altsaa:

1 Øre Sølv = 8 Lovøre (= 1 Mark Vadmel);

1 Mark Sølv = 8 Mark Lovøre (Vadmel);

1 Hundrede (120) Alen (Vadmel) = 2 1/2 Øre Sølv;

1 Øre Guld = 8 Øre (= 1 Mark) Sølv;

1 Mark Guld = 8 Mark Sølv.

I den sidste Halvdel af det 11. Aarh. sank imidlertid Værdiforholdet
mellem Lovøre (Vadmel) og Sølv til 1 : 7 1/2 og i den sidste Halvdel af
det 13. Aarh. endog til 1:6.Da man ingen islandsk Mønt havde,
beregnedes Sølv og Guld i selve Sagatiden (ligesom i den ældre Tid
overalt i Norden) altid efter Vægt. Først senere, efter at udenlandske
Penge af mindre god Lødighed trængte ind i Landet, begyndte man at
skelne imellem talte og vejede Penge. Den omtrentlige Vægt af de mest
brugte Enheder kan angives saaledes:

1 Øre Sølv = 2 Lod (1/16 Pd.), omtr. 3174 gr; 1 Mark Sølv = 16 Lod (1/2
Pd.), omtr. 250 gr;

1 Hundrede Sølv = 15 Mark (7 1/2 Pd.), omtr. 3,750 kg1.

Da en Øre Sølv havde omtrent samme Vægt som

2 danske Tokronestykker, kan man efter Sølvindholdet angive
Værdiforholdet mellem Sagatidens Enheder og danske Nutidspenge
(beregnet som rent Sølv) saaledes:

1 Øre Sølv = Kr. 4,00;

1 Mark Sølv = Kr. 32,00;

1 Hundrede Sølv = Kr. 480;

1 Lovøre (Vadmel) = Kr. 0,50;

1 Mark Lovøre (Vadmel) = Kr. 4,00;

1 Alen (Vadmel) = Kr. 0,087 1/3;

1. Hundrede (Alen Vadmel) = Kr. 10,00.

For imidlertid at udfinde det virkelige Værdiforhold, maa der tages
Hensyn til Sølvets forskellige Værdi i Forhold til Varer i Sagatiden
sammenlignet med Nutiden. Dette Værdiforhold kan altid findes ved at
gaa ud fra Dagskursen paa et Pund (eller kg) Sølv. Men vil man have en
fast praktisk Regel (gældende før Verdenskrigen 1914), kan man ved at
multiplicere de ovenfor angivne Kronebeløb med 10 saa nogenlunde træffe
det rigtige. Ifølge denne Regel bliver

1 De her angivne Vægtenheder er (videnskabelig set) ikke helt
nøjagtige, men kommer dog det rigtige saa temmelig nær.da 1 Øre Sølv =
Kr. 40,00, 1 Mark Sølv = Kr. 320,00, 1 Hundrede Sølv = Kr. 4800,00 o.
s. v.

41. Fester Og Gæstebud. Foruden Familiefester (Trolovelses-, Bryllups-
og Begravelsesgilder) havde man i den hedenske Tid fire aarlige
Offerfester: ved Vinterens og Sommerens Begyndelse samt en Midvinter-og
Midsommerfest '(§ 38), og i Forbindelse med dem store Offergilder, der
fejredes i Templerne (§ 9). Men efter Kristendommens Indførelse
afløstes disse offentlige Offerfester af private Gæstebud til de samme
Tider, som dog nu for det meste blev indskrænket til tre, da man jo ved
Midsommertid opholdt sig paa Altinget. Særlig omtales Høstgilderne (ved
Vinterens Begyndelse) og Julegilderne meget hyppigt i Sagaerne.

Indbydelsen til disse Gilder fandt i Regelen Sted en rum Tid forinden,
ofte paa Tinge. Og ved selve Gildet, der varede i flere (indtil 14)
Dage, gik det meget festligt til. Stuens Vægge blev pyntet med ophængte
Tæpper, Vaaben og Skjolde (S. 74), Lergulvet bestrøet med Halm, Siv
eller Hø, Langilde optændt, Bordene stillet frem og dækket med. hvide
Duge, og Bænke og Palle belagt med Hynder og Tæpper. Gæsterne blev
bænket efter Rang og Slægtskab med Værten og Gildet begyndte med en
højtidelig Fredlysning.

Opvartningen besørgedes i Regelen af Kvinderne, og da man jo ikke havde
Gafler, men maatte tage Maden op med Fingrene, blev der baade før og
efter Maaltidet ombaaret et Vaskebækken og Haandklæde til Haandtvæt.

21. En Kvinde opvarter sin Mand med Drikke (efter et svensk Kirkemaleri
fra omtr. 1500).Naar Spisningen var forbi, blev Bordene fjernet, og saa
begyndte Drikkelaget. Ved dette blev Hornene baaret om af Kvinderne til
Gæsterne, og hos dem blev disse staaende, indtil Hornene var tømt, for
saa igen at gaa med dem til Skapkarret paa Skænkebordet (S. 71) og
fylde dem paany. Der var som Regel flere om at tømme hvert Horn, og man
drak for det meste gruppevis. Der omtales saaledes baade
Gruppedrikning, Tolvmandsdrikning og Tomandsdrikning. Kun naar det gik
meget varmt til, slog man over til Enmandsdrikning, hvor der kun skulde
være en Person om at tømme Hornet, hver Gang det blev rakt ham af
Kvinderne, og dette førte igen jævnlig til Kapdrikning. Ved
Tomandsdrikningen drak man ofte parvis, idet en Mand og en Kvinde satte
sig sammen (undertiden ved Lodtrækning) og drak af det samme Horn.

Der blev ved disse Gilder udbragt Skaaler eller drukket Mindebægre, saa
vel for Guder som for Mennesker, ligesom der ogsaa var Underholdning af
forskellig Slags. Der var Sagafortælling, Skildring af Rejser i
Udlandet, Fremsigelse af Digte, undertiden improviserede, der blev
fremsat og løst Gaa der, fortalt og udtydet Drømme, indgaaet Væddemaal
o. s. v. Meget almindelig var ogsaa Mandjævning, Sammenligning af
tilstedeværende eller fraværende Personers Fortrin, Løfteaflægning om
at udføre en eller anden Bedrift, samt forskellige Lege og
Styrkeprøver.

Ved Afskeden var det Skik, at Værten skulde følge Gæsterne af Gaarde,
ledsage dem et Stykke paa Vej og skænke dem (i hvert Fald de mere
ansete) en Gave.

42. Forlystelser. Foruden de offentlige Møder paa Tinge, Offerfester og
Gæstebud og de i Forbindelse med disse staaende Forlystelser,
foranstaltede manret jævnlig rene Forlystelsesmøder eller Idrætsmøder
(»Legemøder«), idet Ungdommen i visse Bygder satte hinanden Stævne paa
passende Steder. Og disse Møder var ofte talrigt besøgt, endog langvejs
fra. Da de ofte varede flere Dage, blev der til Bekvemmelighed for de
Besøgende ved Legepladsen opført Idrætsboder (»Legeboder«), hvori
Deltagerne kunde bo under Opholdet. Undertiden blev saadanne
Idrætsmøder ogsaa foranstaltet af en velhavende Bonde, som da tilbød
dem af Deltagerne, der havde for langt hjem, Nattely i sit Hus.

Disse Idrætsmøder overværedes ofte af en Mængde Tilskuere, saa vel af
Kvinder som af Mænd. Og som man let kan forstaa, var det de kæmpende
Ynglinge ingenlunde ligegyldigt, om det lykkedes dem at vinde de unge
Pigers Bifald eller ej. De, hvis Styrke og Smidighed var almindelig
bekendt, gjorde sig ikke sjælden kostbare og optraadte kun nu og da i
Kampen for ret at fordunkle de øvrige Deltagere, medens de for øvrigt
foretrak at sidde og samtale med de tilstedeværende Kvinder, som ogsaa
paa deres Side ret vel forstod at benytte Lejligheden til paa en
passende Maade at komme i Samtale med dem af Deltagerne, som behagede
dem mest. Det hændte da ogsaa jævnlig, at de unge Mennesker netop her
gjorde det første gensidige Indtryk paa hinanden, der senere førte til
nærmere Forbindelser.

Men det kunde dog ogsaa hænde, at disse Sammenkomster ikke var lutter
Fryd og Gammen, men tog en temmelig alvorlig Vending. Saadant skete
især, naar Ungdommen fra tvende Bygdelag havde sat hinanden Stævne for
at prøve Kræfter og se, hvem der var den dygtigste. Det sejrende Partis
Overmod og de tabendes krænkede Æresfølelse gav sig da ikke sjælden
Luft i Handlinger, der kunde forvandle Legen22. Islandsk Hestekamp
(efter en gammel Tegning i Landsbiblioteket i Reykjavik).til en blodig
Kamp og Spillepladsen til en Valplads, dækket med døde og saarede.

De almindeligste Spil og Kampe paa Idrætsmøderne var: Brydekamp (dels
parvis, dels Partibrydning eller »Bondebrydning«), Boldspil (der især
spilledes paa Isen om Vinteren, men dog ogsaa til andre Tider), samt
Hestekampe (Fig. 22), der var særlig yndede og ikke mindre godt besøgt
end Væddeløb i vore Dage. Det betragtedes som en stor Hæder at være
Ejer af en Hest, der havde sejret i mange Hestekampe. Desuden øvede man
Kapløb, Spring og forskellige Kraftprøver og Smidighedsøvelser, samt
(hvor Lejlighed hertil gaves) Kapsvømning. Danseleg (Folkedans med
Vekselsang mellem Mænd og Kvinder) har ogsaa sikkert været ret
almindelig, skønt den først omtales i Begyndelsen af det 12. Aarh., som
bekæmpet af en af de første katolske Biskopper, der (uden Held) søger
at afskaffe den.

Af Forlystelser i selve Hjemmet omtales (foruden hvad der ovenfor er
anført ved Gæstebud, S. 94) hyppigst forskellige Brætspil (Skakspil,
Tavlspil, Tærningspil, Triktrak og mange flere), samt forskellige
indendørs Lege, f. Eks. Skindleg, Tovtrækning o. s. v. Udendørs omtales
ogsaa Hundekamp i Hjemmet, som synes at have været gammel, ligesom
flere Slags Dyrekampe antydes i forskellige Sagaer.

Der findes ogsaa omtalt Skuespil, satiriske Lystspil eller Revyer. Et
af disse, der kaldtes Skarntinget, gik ud paa at latterliggøre
Lovgivningen og Rettergangen paa Altinget, hvori de optrædende
efterlignede Høvdingernes Tingfejder og Processer, idet nogle spillede
Dommere, andre Sagsøgere og Forsvarere, nogle Vidner o. s. v. Et
saadant Skuespil siges at være blevet opført paa en bestemt islandsk
Gaard i længere Tid hver eneste Aften og at have vundet saa

Island. 7stort Bifald, at alle unge Mænd fra den omliggende Egn
strømmede derhen, dels som Tilskuere og dels som Deltagere
(Medspillere) i Skarntinget. Og det antydes, at saadanne Lystspil har
været ret almindelige paa Island.

Dette bekræftes ogsaa paa en vis Maade af andre Meddelelser. Saaledes
fortælles der i Njals Saga om to halvvoksne Drenge og en Pige, der
spillede Retssagen mellem Høvdingerne Maar og Hrut i Anledning af
dennes Skilsmisse fra Maars Datter. Den ene Dreng spillede Maar, den
anden Hrut, og Pigen den fraskilte Kone. Og det traf sig saa, at Hrut
selv og hans Broder Høskuld til deres store Ærgrelse kom til at
overvære Forestillingen. Dette vilde disse Børn næppe have fundet paa
at gøre, dersom de ikke havde set voksne gøre noget lignende. Der
optraadte ogsaa Skuespillere eller Gøglere paa Altinget, hvor de endog
havde deres egne Boder (S. 59).

Ogsaa Gunløg Ormstunge havde den Tort at komme til at overvære en
Forestilling, hvori to Mænd ved en Skinfægtning spillede Kampen mellem
ham og Ravn om Helga den Fagre.

                             IV. Familielivet

43. Opdragelse og Ungdomsliv. Straks efter Fødslen blev Barnet bragt
til Faderen, hvem det tilkom at tage Bestemmelse om dets Liv eller Død.
Thi det var jo (endog et Stykke ind i den kristne Tid) fuldstændig
lovligt at ombringe nyfødte Børn. Hvis Fattigdom, Skrøbelighed hos
Barnet eller andre Grunde fik Faderen til at afvise det, blev det
udsat, baaret ud paa Marken (eller i Skoven) og overladt til sin
Skæbne, hvor det dog ofte blev fundet og frelst af andre.

Men hyppigst blev Barnet naturligvis antaget af Faderen, og umiddelbart
derpaa fulgte saa Vandøsningen (i den kristne Tid Daaben), der havde en
stor retslig Betydning for Barnet. Thi efter at Vandøsningen havde
fundet Sted, havde Faderen ikke længere Ret til at ombringe det. Gjorde
han det, betragtedes det ikke mere som Drab, men som Mord. Og de to
Begreber var vidt forskellige. »Drab« var hæderligt, men »Mord« var
afskyeligt og paadrog En stræng Straf.

Med Vandøsningen fulgte ogsaa Navngivningen, og den, der gav Barnet
Navn (hyppigst Faderen), skænkede det altid en Gave, Navnefæste,
ligesomdet senere, naar det fik den første Tand, skulde have en
Tandgave. Hyppigst blev Barnet opkaldt efter en afdød Slægtning, hvis
Lykke man troede vilde følge det gennem Livet. Man troede nemlig paa
Sjælevandring og mente, at de afdøde gennem Opkaldelsen blev genfødt i
Barnet. Man troede derfor herved at opfylde en kær Pligt mod de afdøde,
idet det for disse var magtpaaliggende at blive opkaldt for ikke helt
at uddø, hvorfor mange enten paa deres Dødsleje eller senere i Drømme
anmoder de efterlevende om at opkalde deres Børn efter dem.

Naar Barnet blev opfostret i Hjemmet, var det almindeligt at overdrage
dets Opfostring til et eller andet mandligt eller kvindeligt Medlem af
Husets Tyende (jævnlig en Frigiven eller endog en Træl), der skulde
føre Tilsyn med Barnet og lede dets legemlige og aandelige Opdragelse.
Denne kaldtes Barnets Fosterfader, d.v.s. dets Hovmester eller
Fosterlærer. Og der fortælles i Sagaerne mange smukke Træk om det
inderlige Hengivenhedsforhold, som ofte udviklede sig imellem Barnet og
dets Fosterfader eller Fostermoder.

Men for øvrigt skete det meget jævnlig, at Barnet ikke blev opdraget
hjemme, men gaves til Opfostring ud af Huset, hyppigst til En, der
indtog en mindre anset Stilling i Samfundet end Barnets Fader. Og da
saa vel Barnets Fader som dettes Slægt i det hele taget følte sig i høj
Grad forpligtet overfor Barnets Plejeforældre og ydede dem deres
Beskyttelse, var det ret naturligt, at mange mindre ansete Folk søgte
at bevæge mægtige Høvdinger til at overlade dem deres Børn til
Opfostring for derved til Gengæld at sikre sig deres Beskyttelse.

Naar Plejeforældrene selv havde Børn, knyttedes der ogsaa ofte mellem
disse og Fosterbørnene et in-derligt Venskabsbaand, som holdt for hele
Livet. Og mellem Drenge førte dette endog tit til Afslutningen af et
rigtigt Fostbroderskab (eller som det oprindelig kaldtes:
Edbroderskab), hvorved de med en højtidelig Ed forpligtigede sig til at
betragte hinanden som rigtige Brødre og at hævne hinanden og
understøtte hinanden paa alle Maader. Et saadant Fostbroderskab blev
indgaaet under Anvendelse af visse højtidelige Ceremonier. Man skar en
lang Grønsværstrimmel op af Jorden, med begge Ender faste i den,
løftede Strimmelen op i Midten og gik ind under den, hvorefter de to
lod noget Blod flyde fra hver af sig ned i Furen, rørte dette sammen
med Jorden og aflagde derpaa en højtidelig Ed med Paakaldelse af
Guderne som Vidne paa deres Broderskab. Ceremonien skulde betyde, at de
nu var blevet genfødt som Tvillingbrødre af en fælles Moder (Jorden).

44. Ved Opdragelsen var det i første Række Legemets Udvikling, man
lagde Vægt paa. Thi i Vikingetiden spillede et veludviklet Legeme og
fysisk Styrke en langt større Rolle end i Nutiden, fordi Krigerlivet jo
dengang helt overskyggede de fredelige Sysler, og Udfaldet af Datidens
Kampe hovedsagelig beroede paa personligt Mod, Styrke og
Vaabenfærdig-hed, men langt mindre paa Krigskunst eller strategisk
Snille. Og hertil kom ogsaa som en væsentlig Omstændighed, at det ikke
alene var nødvendigt at møde med et veludviklet Legeme for at kunne
gøre sig gældende i det jordiske Krigerliv, men ogsaa for Livet efter
Døden var dette ifølge den herskende Religion ligefrem afgørende. Thi
kun de tapre Krigere kunde blive »salige«, d. v. s. blive optaget i
Gudernes Kæmpeskare, de evigt kæmpende Einherjer. De andre kom i
»Helvede« (Hels Straffehjem), d. v. s. de kom til Hel og førte her en
kummerlig Skyggetilværelse, helt forskelligfra Valhals »udvalgte«
Kæmpeskare. Det var derfor intet Under, at det almengyldige Grundkrav
for Opdragelsen maatte blive Kravet om den størst mulige fysiske
Fuldkommenhed. Netop derfor blev jo vanføre eller svagelige Børn straks
efter Fødslen ombragt eller udsat, for at de ikke skulde blive en Byrde
for Samfundet og sætte en Plet paa Slægtens Ære. Kun de rigtig sunde og
udviklingsdygtige Børn fik Lov til at leve, og de blev gennem stadige
Idrætsøvelser hærdet og udviklet til dygtige Krigere, der ved mandige
Bedrifter kunde gøre Slægten Ære, vinde sig selv Guld og Berømmelse i
dette Liv og gøre sig værdige til at optages i Valhals Kæmpeskare i det
andet Liv og her at kæmpe paa Gudernes Side i den vældige
Ragnarokskamp.

Saa snart Drengens fysiske Udvikling tillod det, begyndte derfor
Undervisningen i Legemsfærdigheder, der lededes af hans Fosterfader
(Læremester). Derfor siger f. Eks. Sigmund (i Njals Saga) til Tord, der
havde været Fosterfader for alle Njals Sønner: »Intet Under, at
Skarphedin er en udmærket Kæmpe, thi man siger jo, at for en Fjerdedel
slægter man sin Fosterfader paa« (jfr. »saa er Barn i By bært, som det
er hjemme lært«).

Selvfølgelig gik Vejledningen først og fremmest ud paa at bibringe de
unge Færdighed i Vaabenbrug: Fægtning, Spydkastning og Bueskydning. Men
desuden oplærtes de i en Mængde Idrætter, der tjente til at gøre
Legemet stærkt og smidigt og Aanden djærv og foretagsom. Men vi kan af
Sagaerne se, at de ikke lod sig nøje med saadanne Øvelsestimer under en
Lærers Vejledning. Paa egen Haand tumler de sig af Hjertens Lyst fra
Morgen til Aften og dyrker deres Idrætter. Hver Dag øver de sig i
Skydning. Vi ser dem dyrke Svømmekunsten ved Stranden, i Søer ogFloder,
og Brydekunsten saa vel hjemme i Stuen som ude paa Marken. Naar Sneen
dækker Lien, øver de Skiløbning, og paa Isen paa Floder og Indsøer
spiller de Boldspil eller løber paa Benskøjter (»Isben«). De øver sig i
Ridning og Roning og ved Sammenkomster og Legemøder i mange Slags andre
Idrætter (§ 42).

Følgen af dette stadige Idrætsliv i Barnealderen blev da ogsaa en langt
større og tidligere Modenhed hos de unge, saa at ved 12 Aars Alderen
betragtedes Barndommen som afsluttet og Manddommen som indtraadt. Dette
var ogsaa den lovbestemte Myndighedsalder, der først ved Vikingetidens
Slutning (omkr. Aar 1000) blev ændret og paa Island sat til det fyldte
16. (i Norge 15.) Aar.

Men skønt den legemlige Opdragelse var Hovedsagen, blev dog aandelige
Færdigheder (der ogsaa kaldtes »Idrætter«) ikke helt forsømt. Men disse
var dog mere begrænset til enkelte Personer og enkelte Felter, som en
speciel Fagkundskab. Af saadanne kunde der nævnes flere (f. Eks.
Indsigt i Digtekunsten, Kendskab til Runer o. s. v.), men den hyppigst
nævnte er dog Undervisning i Lovkyndighed, som der jo ogsaa var mest
Brug for i det praktiske Liv.

45. Om den unge Pige har faaet nogen Andel i den legemlige Opdragelse
og deltaget i sine Brødres Idrætsøvelser, kan ikke bestemt afgøres. Men
dette synes dog nærmest ikke at have været Tilfældet. I hvert Fald
ansaas det ikke for anstændigt for en Kvinde at bære Vaaben og deltage
i krigerske Handlinger. Der omtales ganske vist meget svømmedygtige
Kvinder, men ellers omtales Kvinder aldrig som Deltagere i Legemøder
eller Idrætsøvelser. De er her altid kun som Tilskuere. Paa den anden
Side talerKvindernes tidlige Modenhed for, at deres legemlige
Opdragelse dog ikke er blevet helt forsømt, skønt den maaske har været
af en anden Art end Drengenes. Deres Myndighedsalder var den samme som
deres Brødres, og i den Alder var de ifølge Loven giftefærdige.

Men for øvrigt havde Kvinden sine egne »Idrætter«: Kunstvævning,
Syning, Brodering og andre Haandarbejder, der alle havde til Maal at
uddanne hende til en dygtig Husmoder, samt Indsigt i Lægekunsten for at
dygtiggøre hende som Sygeplejerske.

46. Frieri Og Ægteskab. Skønt den unge Mand ifølge Loven var
fuldstændig uafhængig i Valget af sin Hustru, synes det dog ifølge
Sagaerne hyppigst at have været hans Fader eller en anden anset
Slægtning, der tog Initiativet til hans Giftermaal og foreslog ham at
fri til en bestemt Kvinde, som de fandt var et passende Parti for ham,
samt tilbød at bringe Sagen i Orden. Og dette blev i Regelen modtaget
med Glæde af den unge Mand, selv om han ikke havde det mindste Kendskab
til den Kvinde, der blev foreslaaet som hans tilkommende Brud. Men han
mente, at han i den Sag gjorde bedst i at underordne sig den ældres
Klogskab og Erfaring og mere stole paa dennes rolige og uhildede Blik
end paa sine egne Følelser. Thi den praktiske Side var efter Datidens
Begreber det vigtigste ved Ægteskabets Indgaaelse, en gensidig
Tilbøjelighed derimod som Regel fuldstændig underordnet.
Inklinationspartier var saa godt som ukendte, og der haves i Sagaerne
forholdsvis faa Eksempler paa, at romantisk Kærlighed fører til
Ægteskab. Man hører her næsten udelukkende om Fornuftgiftermaal. De
Egenskaber hos Kvinden, som for den unge Mand og hans Slægt var de
afgørende, var, at hun var rig og havde mægtige Slægtninge, saa at han
ved Giftermaalet kunde befæste sinsociale Stilling. Naturligvis lodes
hverken legemlige eller aandelige Fortrin helt ude af Betragtning ved
Valget af en Ægtehustru, men disse Egenskaber var i for sig ikke
afgørende; de betragtedes kun som ønskelige Tillæg, der, naar andre
Forhold var lige, kunde gøre Udslaget. I de højere Kredse var politiske
Hensyn jævnlig den fornemste, ja ret hyppigt den eneste Bevæggrund ved
Ægteskabets Stiftelse.

Skønt unge Mænd og unge Kvinder havde rigelig Lejlighed til at lære
hinanden at kende, saa vel i Gæstebud og ved Idrætsmøder som paa Tinge,
førte dog et saadant Bekendtskab forholdsvis sjælden til ægteskabelig
Forbindelse. Thi alt, hvad der lignede Kurmageri, var ingenlunde velset
af Pigens Forældre eller Formynder, der mente, at et saadant Forhold
let kunde føre til Forførelse af hende eller i hvert Fald give
Anledning til Snak, der kunde skade Pigens Rygte. Navnlig var
Elskovskvad til unge Piger ligefrem forhadte og strafbare efter Loven.

Medens den unge Mand retslig set var fuldstændig frit stillet med
Hensyn til Valget af sin Ægtefælle, var Forholdet et ganske andet for
den unge Pige. Her gjorde den faderlige Myndighed sig langt stærkere
gældende. Den unge Pige kunde ifølge Loven ikke have nogen væsentlig
Indflydelse paa, med hvem hun blev gift. Hun kunde af sin Fader (eller
Formynder) tvinges til at ægte den Mand, som han syntes om, eller af
politiske eller andre Grunde vilde have til Svigersøn, selv om Pigen
ingenlunde kunde lide ham. Man finder da ogsaa i Sagaerne mange
Eksempler paa, at en Fader bortfæster sin Datter (eller en Broder sin
Søster) uden i mindste Maade at forhøre sig om hendes Vilje, ja, endog
selv om hun i Forvejen bestemt har erklæret sig imod Forbindelsen.
Giftede en Pige sig egenraadigt uden sin Faders eller lovligeFormynders
Samtykke, betragtedes Ægteskabet som ulovligt, og hendes Slægtninge
kunde gøre saa vel hende selv som hendes Afkom arveløs, ligesom de
kunde faa den Mand, der mod deres Vilje havde ægtet hende, dømt til
Fredløshed for Kvinderan.

Men skønt Faderen ifølge Loven havde Ret til at tvinge sin Datter til
Ægteskab imod hendes Vilje, benyttede han sig dog naturligvis ikke
altid af denne Ret. Man finder derfor i Sagaerne mange Eksempler paa,
at en Fader, inden han fatter en endelig Beslutning om Giftermaalet,
raadfører sig saa vel med Datteren som med hendes Moder og forvisser
sig om deres Vilje. Men dette sker da enten paa Grund af særdeles
Agtelse for og Kærlighed til Pigen eller i Erkendelse af hendes stolte
og ubøjelige Karakter.

Betydelig heldigere stillet end den unge Pige var Enker og fraskilte
Koner med Hensyn til et nyt Giftermaal. Enken kunde nemlig selv
forhandle med sin Frier og havde Ret til selv at fæste sig bort. Men
Trolovelsen var dog ikke fuldt bindende, med mindre hun i Forvejen
havde raadført sig med sine nærmeste Slægtninge, som i visse Tilfælde
havde Ret til at gøre deres Indsigelse gældende, om end Enken selv var
stemt for Partiet. Ingen af dem (med Undtagelse af Faderen) kunde dog
gifte hende bort uden hendes eget Samtykke, og de kunde heller ikke
afvise mere end to Friere, som hun var stemt for at modtage, men maatte
den tredje Gang bøje sig for hendes Vilje, for saa vidt Partiet maatte
anses for passende. Faderen derimod kunde tvinge en barnløs Enke til at
indgaa et nyt Ægteskab imod hendes Vilje og uden at spørge hende til
Raads. Og man ser ham undertiden benytte sig af denne Ret, skønt han i
Regelen fandt det raadeligst at opnaa hendes Samtykke.47. Naar den unge
Mand, hvad enten af egen Drift eller efter andres Tilskyndelse, havde
bestemt sig til at fri til en Kvinde, maatte han drage hen til hendes
Formynder for at fremkomme med sit Frieri og afslutte Fæstemaalet eller
Trolovelsen med ham. Thi denne Handling var en nødvendig Forudsætning
for ethvert retsgyldigt Ægteskab og i retslig Henseende af endnu større
Betydning end selve Bryllupsakten. Paa denne Frierfærd ledsagedes han
da enten af sin Fader eller en anset Slægtning eller Ven, samt ofte af
et anseligt Følge, dels for at gøre desto større Indtryk og dels for at
have talrige Vidner paa den Aftale, som skulde træffes, ifald der
senere skulde blive Brug derfor.

Det var i Regelen ikke Frieren selv, der førte Ordet ved denne
Lejlighed, men næsten altid den anseligste af de Frænder eller Venner,
der ledsagede ham. Og denne Ordfører undlod da ikke at opregne alle de
gode Egenskaber, som Frieren var i Besiddelse af og alt hvad der i
øvrigt mentes at kunne gøre Pigens Formynder stemt for Forbindelsen.
Dersom Formynderen viste sig tilbøjelig til at modtage Frieriet, gik
man saa straks over til at forhandle om de nærmere Betingelser for
Giftermaalet, de saakaldte »Brudeforhandlinger«, der især drejede sig
om Udredelsen af en Brudesum fra Mandens Side, Pigens Medgift og
Ordningen af de tilkommende Ægtefællers Formuesforhold i det hele
taget, samt om Tiden og Stedet for Brylluppet.

Forhandlingerne om Giftermaalet betragtedes nemlig som en Forretning,
et Køb (kaup), og at føre disse Forhandlinger kaldtes at købslaa
(kaupa), ligesom selve Ægteskabskontrakten kaldtes »Købekontrakt« og
Ægteskabets Stiftelse »Brudekøb«. Intet Ægte skab kunde nemlig være
retsgyldigt, med mindre Frie-ren havde købt Bruden (kona mundi keypt)
eller til hendes Formynder betalt en vis Brudesum, der ikke maatte være
mindre end 1 Mark Lovøre (§ 40), men som i Regelen naturligvis var
langt større. Denne Brudesum tilfaldt dog, naar Ægteskabet kom i Stand,
Bruden selv og blev hendes Særeje, men bestyredes under Ægteskabet af
Manden, som dog skulde tilsvare Renter af den. Brudens Medgift maatte
ikke uden hendes Brødres Samtykke overstige disses Arvelod, hvis Arven
til den Tid var blevet skiftet. Under Ægteskabet nød Manden Nytten
eller Renterne af Medgiften, men ved Ægteskabets Opløsning skulde den
tilsvares af ham eller hans Bo som Konens Særeje. Blev der imidlertid
aftalt Formuesfællig imellem Ægtefolkene, gik saa vel Brudesummen som
Medgiften ind i det fælles Bo. Men Ægtefolkenes Formuesfællig kunde
efter Omstændighederne være af forskellig Art, hyppigst
Halvpartsfællig, og hvis ingen Aftale havde fundet Sted saaledes, at
Manden skulde have to Tredjedele af det fælles Bo, men Konen en
Tredjedel. Dersom Frieren ikke var i Besiddelse af saa stor Formue, som
Pigens Formynder forlangte, maatte hans Frænder og Venner udstyre ham
saaledes, at han kunde antages som et passende Parti for Pigen.

Ved Fæstemaalet aftaltes ogsaa, hvor længe Trolovelsestiden skulde
vare. Dersom intet bestemtes herom, skulde Brylluppet ifølge Loven staa
inden et Aars Forløb. I modsat Fald var den Part, der ikke havde nogen
Skyld i Udsættelsen, løst fra alle Forpligtelser. Naar Omstændighederne
talte derfor, f. Eks. naar Frieren skulde foretage en Udenlandsrejse,
blev det dog aftalt, at Bruden skulde vente paa ham indtil 3 Aar. Men
dette synes ogsaa at have været den længste Frist; thi dersom han ikke
indfandt sig forat fuldbyrde Ægteskabet, inden de tre Aar var gaaet,
havde Trolovelseskontrakten tabt sin Gyldighed, og det stod da Pigens
Formynder frit for at gifte hende med en anden.

Dersom det var Pigens Formynder bekendt, at hun havde skjulte Fejl
(ókostir, annmarkar) eller Sygelighed (óheilindi), som Frieren ikke
kunde være vidende om, var det hans Pligt at fremhæve disse. Undlod han
det, var Frieren løst fra sin Trolovelseskontrakt, naar han senere
opdagede Fejlene, og kunde faa Pigens Formynder dømt til
Landsforvisning.

Naar alle disse Forhandlinger (og ofte om flere andre Ting) var
lykkeligt ført til Ende, forgik den egentlige Trolovelse, idet Frieren
da traadte hen til Formynderen og ved Haandslag fæstede sig den
begærede Kvinde. Naar denne var en ung Pige, havde hun i Regelen intet
som helst med denne Akt at gøre og behøvede end ikke at være tilstede.
Var hun derimod Enke, kunde hun bortfæste sig selv, medens dog
Betingelserne for Fæstemaalet i Regelen aftaltes imellem hendes
Formynder og Frieren paa sædvanlig Maade.

Trolovelsen synes ofte at være blevet fejret ved et Trolovelsesgilde og
Fæstemanden skænkede da sin Fæstemø en Fæstensgave. Trolovelsesringe
omtales derimod ikke i den hedenske Tid.

Ifølge Loven kunde Fæstemanden hæve Trolovelsen uden andet Ansvar, end
at han maatte betale den lovede Brudesum. Vilde derimod Pigens
Formynder ikke opfylde sine Forpligtelser, kunde han sagsøges til
Landsforvisningsstraf og til at udrede Medgiften. Desuden kunde
Fæstemanden nedlægge Forbud mod, at nogen husede Fæstemøen.

48. For at Ægteskabet skulde være retsgyldigt, fordredes der endnu en
Formalitet, nemlig selve Bryl-luppet, hvorved Ægteskabet jo først
stiftedes. Det skulde som Regel staa i Brudens Hjem eller hos hendes
Formynder. Naar man i enkelte Tilfælde gjorde en Undtagelse herfra,
betragtedes dette som en stor Indrømmelse fra Brudens Slægtninge, idet
Brudgommen og hans Familie mentes at være blevet i høj Grad hædret,
naar Bruden imod Skik og Brug førtes hjem til ham. Dette skete da ogsaa
kun, naar Brudgommens Slægt var langt anseligere og rigere end Brudens.

Selve Bryllupsakten var overmaade enkel. Der fordredes kun, at 6 Mænd
skulde være tilstede, og at Brudeparret aabenlyst (í Ijósi) gik i samme
Seng. Derimod omtales ingen religiøse Ceremonier ved Brylluppet,
hverken i Lovene eller de mere troværdige Familiesagaer. Og selv efter
Kristendommens Indførelse fandt der lige til Fristatens Slutning ingen
kirkelig Vielse Sted.

Men i Forbindelse med Brylluppet holdtes der altid et Bryllupsgilde,
hvor det gik mere festligt til, og som sandsynligvis oprindelig har
været et Offergilde. Bryllupsgildet varede i Regelen i flere Dage,
endog en hel Uge eller endnu længere. Og Bryllupsgæsternes Antal var
ofte meget stort, idet Indbydelser dertil foretoges fra begge'Sider.
Naar Brylluppet (som i Almindelighed) stod i Brudens Hjem, drog
Brudgommen i Spidsen for de af ham indbudte Gæster i et højtideligt
Optog derhen, hvor de andre Gæster da allerede var forsamlede. Skulde
Brylluppet derimod fejres i Brudgommens Hjem, ledsagedes Bruden derhen
af sin Formynder eller Fader tillige med deres Gæster. Dette Optog
kaldtes Brudefærd, og der var i Loven tilsikret et saadant Brudefølge
visse Rettigheder undervejs, naar de havde lang Vej til
Bryllupsstedet.Ved Gildet blev Gæsterne bænket i en vis Orden,
Brudgommen i Højsædet med sine fornemste Gæster til begge Sider og
Brudens Følge paa den modsatte Bænk, medens selve Bruden med sine
Brudekvinder anbragtes paa en Brudebænk paa Tværpallen. Men for øvrigt
forløb Bryllupsgildet paa samme Maade som andre større Gæstebud med
Underholdning af forskellig Art.

Da den unge Pige først paa sin Bryllupsdag fik Lov til at bære Hoveddug
eller opsat Fold (§ 37), der i dette Tilfælde kaldtes Brudelin, modtog
hun til Minde herom af Brudgommen en Lingave, som han personlig
overrakte hende, idet han rejste sig fra sin Plads og gik hen over
Gulvet til Brudebænken. Var Bruden en Enke, som altsaa tidligere havde
baaret Brudelin, kaldtes denne Gave Bænkegave, idet den saa skulde være
til Minde om, at hun for anden Gang sad paa Brudebænken. Derimod
omtales der aldrig paa Island nogen »Morgengave« Dagen efter
Brylluppet, og denne synes saaledes at være blevet erstattet af
Lingaven.

Den almindelige Ægteskabsalder synes for Manden at have været 20—30 Aar
eller endog senere. Derimod blev mange Kvinder gifte i en meget ung
Alder, endog 14—15 Aar gamle. Saaledes var f. Eks. Gudrun Osvifsdatters
Giftermaalsalder i hendes 4 Ægteskaber: 1) 15, 2) 17, 3) 25, 4) 40, og
Gunnar paa Hlidarendis Hustru Hallgerds Alder i hendes 3 Ægteskaber: 1)
15, 2) 19, 3) 34, medens hendes Datter Torgerd kun var 14 Aar, da hun
blev gift. Jofrid paa Borg (Helga den Fagres Moder) var kun 18 Aar, da
hun blev gift med Torstein Egilsson. Men hun var da Enke efter en anset
Mand, og har derfor næppe været mere end 14—15 Aar, da hun blev gift
første Gang. Ifølge de norske Love kunde Piger ogsaa gifte sig i 12
Aars Alderen.49. Samliv og Skilsmisse. Naar man betænker, hvordan den
unge Pige som en viljeløs Genstand ved en Art Salg kom i sin Mands
Besiddelse, skulde man tro, at den naturlige Følge heraf maatte være,
at ulykkelige Ægteskaber havde været meget hyppige. Dette synes dog
ingenlunde at have været Tilfældet. Det fremhæves tværtimod hyppigt, at
Ægtefolkene snart fattede stor Kærlighed til hinanden, ligesom der
ogsaa i Sagaerne findes flere Eksempler paa en rørende Hengivenhed
imellem dem. Hertil bidrog sikkert den Omstændighed, at det i
Almindelighed ikke kunde falde Pigen ind at føle sig krænket over at
være blevet bortgiftet af Faderen uden Hensyn til hendes Vilje, da
dette jo var noget, som hun ifølge den herskende Opfattelse maatte
betragte som ganske i sin Orden. Naturligvis gaves der altid
Undtagelser herfra, idet enkelte stolte Kvinder ikke kunde se Sagen i
det Lys og derfor aldrig kom til at holde af de Mænd, som deres Fader
eller Formynder havde tvunget dem til at ægte. Men dette var dog især
Tilfældet, naar en Pige var blevet giftet bort for Pengenes Skyld
(gefin til fjår) til en Mand, som ikke var hende jævnbyrdig og som hun
derfor ikke kunde agte.

Men den væsentligste Grund til, at Kvinden i Regelen havde let ved at
finde sig i sin Skæbne, var dog den ansete og forholdsvis selvstændige
Stilling, hun som Husmoder faktisk kom til at indtage i sit Hjem. Thi
skønt hendes Ret over for Manden ifølge Loven var saare indskrænket og
hun i Formuesanliggender fuldstændig stod under hans Formynderskab, var
hendes virkelige Stilling hyppigst en ganske anden. Saaledes blev
Ledelsen af det indre Husvæsen fuldstændig overladt til hende, og hun
fik allerede paa Bryllupsdagen udleveret alle HusetsNøgler, som hun
plejede at have hængende ved sit Bælte som Tegn paa sin husmoderlige
Værdighed. Hun førte Tilsyn med alt indendørs Arbejde og. kunde antage
Tyende (endog Tjenestekarle) uden at spørge sin Mand derom, ligesom hun
kunde baade straffe og belønne dem. Og under Mandens Fraværelse eller
Sygdom bestyrede hun tit hele Gaarden, Ja, man finder endog Eksempler
paa, at enkelte energiske Kvinder under Mandens Fravær varetog hans
Høvdingepligter og styrede hele Herredet. Saadanne Kvinder havde
naturligvis ofte stor Indflydelse paa deres Mænd, baade i heldig og
uheldig Retning, ligesom de tit for at tilfredsstille deres Hævnlyst og
Ærgerrighed selvstændig foretog Handlinger (f. Eks. foranledigede
Drab), der voldte Manden Bryderier og Udgifter. Men saadant synes dog
ikke at have forstyrret det gode Forhold imellem Ægtefolkene eller at
have haft nogen væsentlig Indflydelse paa deres ægteskabelige Samliv,
saa længe Hustruen intet foretog sig, der berørte Mandens personlige
Ære. Kun i saadanne Tilfælde synes Manden at have benyttet sig af sin
lovhjemlede Ret til at slaa sin Kone, som dog i Regelen indskrænkede
sig til, at han i Hidsighed gav hende en Kindhest. Men alligevel bliver
dette altid af Hustruen betragtet som en blodig Krænkelse, som hun før
eller senere véd at tage Hævn for paa den føleligste Maade.

Medens man af Konen forlangte ubetinget Troskab, var det fuldstændig
lovligt, at Manden ved Siden af sin Hustru holdt en Medhustru eller
Frille, enten i selve Hjemmet eller for Husfredens Skyld paa en
nærliggende Gaard. Og heri fandt man intet anstødeligt. Derimod var et
ligefremt; Bigami forbudt i Loven, undtagen i et enkelt Tilfælde. Det
var nemlig tilladt at have en Kone paa Island og en anden i

Island. 3Norge, i hvilket Tilfælde Børnene af begge Ægteskaber var
legitime og arveberettigede, hvad der ikke var Tilfældet med
Frillebørn; med mindre de ved en højtidelig Akt blev legitimeret eller
optaget i Ætten (»ætledet«).

50. Skilsmisse eller Ophævelse af Ægteskabet synes i Hedenskabets Tid
at have været meget almindelig, da Adgangen dertil var særdeles let for
begge Parter, men dog især for Manden.

Dersom begge Ægtefæller var enige om at skilles, lagde Loven dem ingen
som helst Hindringer i Vejen, og Konen flyttede da kun bort med det
Gods, der ifølge Ægteskabskontrakten tilkom hende. Var det derimod kun
den ene Part der ønskede Skilsmissen, kunde forskellige Betragtninger
gøre sig gældende, saa vel med Hensyn til, hvad der maatte anses for en
gyldig Grund, som med Hensyn til Fordelingen af Formuen. Thi hvad der
for den ene Part var en gyldig Skilsmissegrund, var det ikke altid for
den anden.

For begge Parter gjaldt som lovlige Skilsmissegrunde: Grov Mishandling
(Tilføjelse af saakaldte »større Saar«), Fattigdom og naar den ene af
Ægtefællerne bar Klæder, som kun passede sig for det andet Køn, altsaa
Manden Kvindeklæder eller Konen Mandfolkeklæder.

Naar det var Manden, der ønskede Skilsmissen, behøvede han i
Hedenskabets Tid i Grunden ingen Skilsmissegrund at anføre, idet Loven
ingen Hindringer lagde ham i Vejen i saa Henseende. Det beroede paa
hans frie Vilje, om han vilde beholde sin Kone eller ej. Men da en
saadan Skilsmisse jo altid af Konen og hendes Slægt betragtedes som en
stor Krænkelse, der i Regelen drog Fjendskab og Hævn efter sig,
dristede Manden sig dog af Frygt for Konens Slægt-ninge, navnlig naar
disse var mægtige, sjælden til at iværksætte den, med mindre han kunde
anføre i det mindste en i hans Øjne rimelig Grund for den. Men man kan
dog af Sagaerne se, at disse Grunde ofte har været saa ubetydelige, at
Skilsmissen maa betegnes som den rene Vilkaarlighed,

Var det derimod Konen, der ønskede Ægteskabet hævet, var hun i retslig
Henseende betydelig vanskeligere stillet. Thi Loven hjemlede hende
ingen Ret til at forlade Manden, med mindre hun havde en gyldig Grund
til Skilsmisse, Og gjorde hun det alligevel, havde Manden Ret til at
forholde hende hele hendes Formue, Brudesummen for bestandig og
Medgiften saa længe hun levede, medens den ved hendes Død tilfaldt
hendes Arvinger. Men desuden kunde Manden tvinge Konen til at vende
tilbage ved at nedlægge Forbud mod, at nogen husede hende.. Og dette
Forbud var saa kraftigt, at det gjaldt Landsforvisningsstraf for dem,
der opholdt sig under samme Tag som hun, efter at de havde faaet
Kundskab om Forbudet. Man finder da ogsaa i Sagaerne Eksempler paa, at
en Mand henter sin Kone, som uden gyldig Grund har forladt ham, og
fører hende med Magt hjem fra hendes Fader, uden at denne gør nogen som
helst Indvendinger herimod.

Som lovgyldige Skilsmissegrunde for Konen betragtedes (foruden de oven
for nævnte tre fælles Skilsmissegrunde); naar Manden imod Konens Vilje
vilde føre hende ud af Landet; naar Manden var dømt til Fredløshed;
naar Manden i Vidners Overværelse havde slaaet Konen tre Gange; naar
Manden paa Grund af naturlige Fejl ikke kunde have ægteskabelig Omgang
med hende eller ikke vilde søge Seng med hende.

Endvidere betragtedes det selvfølgelig som en gyldig

Skilsmissegrund, naar Manden ikke overholdt de Bestemmelser, der var
blevet fastsat i Ægteskabskontrakten. Netop heri havde Konen ofte et
virksomt Middel til at fremtvinge Skilsmisse, idet hendes Slægtninge
ved Oprettelsen af denne Kontrakt sørgede for, at den kom til at
indeholde forskellige Bestemmelser, hvis fuldstændige Overholdelse
Manden ikke altid havde saa let ved at iagttage. Og forsømte han noget
i saa Henseende, kunde dette jo altid bruges sóm Vaaben imod ham, hvis
man tíavde nødig at gribe dertil, medens man ellers lod det gaa
upaatalt hen. Paa denne Maade kunde der saaledes tilsikres Konen en
langt større Ret til Skilsmisse, end hun ifølge Loven strængt taget
havde. Desuden kunde Forholdene dengang medføre, at det ikke altid kom
saa meget an paa, om Konen havde fuldt lovlig Grund til Skilsmisse,
naar hun blot kunde anføre en saadan Grund, som af hendes Slægtninge
anerkendtes som gyldig eller rimelig. Men hvor vidt Konen, naar hun
havde foranlediget Skilsmissen, fik sin Formue udleveret, afhang
væsentlig af de to Familiers (hendes og Mandens) Magtforhold.

51, Familie Og Ætforhold. Familiebaandet var i Sagatiden meget stærkt,
langt stærkere og mere omfattende end i Nutiden.

Der fremtræder derfor i Sagaerne som Regel et meget smukt Forhold
imellem Faderen og hans voksne Sønner. Thi skønt Sønnerne ofte optræder
med stor Frihed over for Faderen, er de dog i Regelen særdeles
hensynsfulde og viser ham baade Lydighed og Ærbødighed. Som et slaaende
Eksempel herpaa kan nævnes Forholdet mellem Njal og hans Sønner.
Naturligvis kunde der paa Grund af Karakterforskellighed af og til
opstaa Uenighed imellem en Fader og en Søn Men dette forhindrer dog
aldrig, at denefterlevende i Tilfælde af den andens Drab føler det som
en hellig Pligt at hævne ham eller i hvert Fald af kræve klækkelige
Bøder for Drabet. Man finder i Sagaerne mangfoldige Eksempler paa den
brændende Iver, man lagde for Dagen, naar det gjaldt om at opfylde
denne Pligt, ligesom den tilintetgørende Sorg, som en gammel Mand kunde
føle ved Sønnens Drab, naar han ikke havde Haab om at kunne hævne ham
eller, faa Bod for ham, ofte bliver fremstillet med stærke Farver. Den
Gang Flose under Branden paa Bergtorshvol tilbyder Njal Udgang, afslaar
han Tilbudet, fordi han er saa gammel en Mand, at han ikke har noget
Haab om at kunne hævne sine Sønner, og med Skam vil han ikke leve.

Men ogsaa saa vel imellem Moderen og hendes Sønner som imellem Brødre
og Søskende indbyrdes ses Forholdet i Regelen at have været meget
kærligt. Alle staar de paa Vagt om Familiens Ære, og navnlig er
Moderens Optræden for at hævde den ofte i høj Grad karakteristisk. Hun
lader det da heller ikke skorte paa haarde Ord og andre kraftige Midler
for at opægge sine Sønner til Hævn, hvis et af Familiens Medlemmer er
blevet dræbt eller en Datters Ære krænket.

Men det samme Slægtskabsbaand, der knyttede Forældre og Børn og
Søskende indbyrdes til hinanden, forbandt ogsaa hele Ætten, saa langt
Slægtskabet regnedes (til Sideliniens 5. Grad), skønt Familiebaandets
Styrke naturligvis aftog desto mere, jo fjernere Slægtskabet blev. Hele
Ætten betragtedes paa en Maade som solidarisk over for andre Ætter, og
naar derfor et Medlem af Ætten udmærkede sig ved Mod og Dygtighed og
vandt Hæder og Berømmelse, saa kom dette hele Ætten til gode, ligesom
man ogsaa ved at tilføje et Medlem af Ætten en Fornærmelse, dervedkom
til at fornærme hele Ætten. Man kunde derfor hævne sig paa en Mand ved
at dræbe et af Ættens fremragende Medlemmer, uden just at træffe den
skyldige, og mangen en helt uskyldig Mand kom saaledes til at undgælde
for sine Slægtninges Gerninger. Naar der for et Dráb blev udredet én
Mandebod (§ 23), skulde ogsaa hele Ætten have sin Andel i Boden, hvert
Medlem i Forhold til sit nærmere eller fjernere Slægtskab med den
dræbte, ligesom paa den anden Side alle Medlemmer af Drabsmandens Æt i
samme Forhold skulde bidrage til Betalingen af Mandeboden.

52. Begravelse og Begravelsesskikke. Den første Pligt, man skyldte den
døde, var at yde ham Lighjælp: lukke hans Øjne, Mund og Næsebor.
Lighjælpen ydedes hyppigst af en nærbeslægtet eller en fortrolig Ven af
den døde, og i Tilfælde af en voldsom Død synes en Forpligtelse til at
hævne ham at have været forbundet med denne Handling.

Inden man havde ydet den døde Lighjælp, ansaas det for fariigt at nærme
sig ham forfra, i hvert Fald naar han havde været af en voldsom og
uregerlig Karakter, saa at man kuride vente sig noget ondt af ham.
Lighjælpen ydedes derfor gerne saaledes, at man nærmede sig den døde
bagfra, hvorefter han blev vasket og kæmmet, paaklædt og pyntet, samt
forsynet med Dødsko (»Helsko«) til at gaa paa til den anden Verden.
Naar Dødsfaldet var sket pludseligt eller paa en mindre naturlig Maade,
turde man af Frygt for Spøgeri heller ikke føre Liget ud igennem den
almindelige Udgang, men brød et Hul enten i den ene af Sidevæggene
eller i Taget og førte Liget baglængs ud igennem dette. Thi saa mente
man, at den døde ikke havde saa let ved at finde Vej ind i Huset, ifald
han gik igen. Dersom man ikke strakskunde skride til Begravelsen, blev
Liget enten bragt til et af Udhusene, eller der blev opslaaet et Telt
over det ude paa Marken, hvor der blev vaaget over det hver Nat, indtil
Begravelsen fandt Sted.

I Almindelighed blev Liget lagt i en Gravhøj, undertiden i et Skib,
hvor der hos det blev lagt baade Vaaben, Værktøj, Madvarer og
undertiden en Hest, samt forskellige Kostbarheder. Og ved Højens
Lukning blev der, i hvert Fald undertiden, holdt en Ligtale og udtalt
Ønske om Fred over den døde i hans Grav. Mindre ansete Folk, samt
Fredløse og Røvere, blev derimod kun tildækket med Jord og Sten paa
flad Mark, hvad der kaldtes at »dysse« og Graven Dysse. Intet Lig
maatte komme til at henligge utildækket, og det gjaldt Fredløshed for
en Drabsmand, dersom han undlod at tildække den dræbte. Det betragtedes
da som »Mord« (S. 99) og ikke som »Drab«. Mente man at kunne maerke, at
den døde gik igen og gjorde Folk Fortræd, blev Liget opgravet og brændt
og Asken strøet for alle Vinde eller kastet i Havet.

Enten umiddelbart efter Begravelsen eller noget senere holdtes der et
stort Begravelsesgildé, et Gravøl (»Arveøl«) til Ære for den afdøde,
hvor denne undertiden ogsaa blev hædret med et Arvekvad. Og dette havde
en vis retslig Betydning; thi først naar dette var besørget, kunde
Arvingerne tiltræde deres Arv efter den afdøde, ligesom en Søn heller
ikke før kunde sætte sig i sin afdøde Faders Højsæde, men maatte lade
dette staa ledigt, indtil han ved Gravøllet havde tømt den afdødes
Mindebæger og aflagt et højtideligt Løfte om at opretholde Ættens Ære
og vise sig som en værdig Søn af den afdøde.

                      V. Kristendommens Indførelse

V.

KRISTENDOMMENS INDFØRELSE.

53. Missionsvirksomhed paa Island før Kristendommens Antagelse. Skønt
mange af Landnamsmændene, som ovenfor fremhævet (§ 9), var kristne,
havde dog Hedenskabet efterhaanden i den Grad faaet Overhaand, at
omtrent hele Landet snart var blevet hedensk. Dog fandtes der stadig
enkelte kristne Mennesker i Landet, ligesom der ogsaa findes
forskellige Spor af Paavirkning fra Kristendommen hos adskillige Mænd,
der havde været i Udlandet og her var kommet i Forbindelse med kristne
Folk. Nogle af disse havde ogsaa, uden at lade sig omvende og modtage
den fulde Daab, ladet sig primsigne1, hvilket havde den Virkning, at de
i lige Grad kunde omgaas kristne og Hedninger, uden at opgive deres
gamle Tro. Dette førte ogsaa undertiden til, at de efter deres
Tilbagevenden til Island nægtede at betale Hovtold (Tempelskat) til de
hedenske Templer og undertiden optraadte mindre hensynsfuldt mod de
hedenske Gudebilleder, hvad der naturligvis vakte dyb Misstemning hos
de troende Hedninger. Men dette gjaldt dog selvfølgelig kun ganske
enkelte Undtagelser.

1 d. e. foreløbig indvie ved Korsets Tegn og saaledes forberede til
senere Modtagelse af Daaben.Den første Mand, der ligefrem optraadte som
Missionær paa Island, var en fremragende Islænder, Torvald Vidforle
(den vidtberejste). Han havde rejst

viden om og blandt andet deltaget i Krigstog i Vesten sammen med Kong
Svend Tveskæg og her en Gang frelst Kongens Liv, hvorefter han stod i
høj Gunst hos ham. Han havde antaget Kristendommen og var blevet en
ivrig Kristen. Og da han en Gang paa en Rejse i Tyskland traf sammen
med en tysk Missionsbiskop ved Navn Fredrik, fik han denne overtalt til
at tage med sig til Island for at forkynde Kristendommen. De kom til
Island i Aaret 981 og boede det første Aar hos Torvaids Fader paa en
Gaard paa Nordlandet, hvor saa vel Faderen som hele hans Husstand, med
Undtagelse af Torvaids Broder Orm, efter nogen Modstand lod sig døbe. I
de følgende Aar drev de ivrig Missionsvirksomhed flere Steder paa
Nordlandet, hvor det lykkedes dem at omvende flere ansete Mænd, endog
enkelte Høvdinger, der lod sig døbe og af hvilke nogle ogsaa opførte
Kirker paa deres Gaarde. De gjorde ogsaa en Afstikker til Vestlandet,
men her havde de ikke Held med sig. I 984 drog de til Altinget, for at
forkynde den nye Tro, men her mødte, de en kraftig Modstand, navnlig
fra en nordlandsk Bonde, Hedin Torbjørnsson fra Svalbard (ved
Øfjorden), der holdt en saa virkningsfuld Tale imod dem, at ingen vilde
tro paa, hvad Torvald fortalte. Man bevægede her ogsaa to Digtere til
at digte Nidviser om Torvald og Biskoppen, som bragte Torvald i et
saadant Raseri, at han dræbte begge de paagældende Digtere, hvad
Biskoppen stærkt beKrejdede ham. Det følgende Aar (985) forsøgte de at
prædike Kristendommen paa et af Herredstingene, paa Hegranæs Vaarting
(i Skagefjorden paa Nordlandet), men blev her drevet bort med Stenkast,
Hylenog Haansord. Og da de nordlandske Goder mente, at deres Virksomhed
kunde blive farlig, blev de den samme Sommer dømt til Landsforvisning,
hvorefter de det næste Aar (986) forlod Landet og rejste til Norge. Her
traf Torvald Hedin fra Svalbard og dræbte ham, hvad Biskoppen blev saa
misfornøjet over, at han forlod ham. Herefter begav Torvald sig paa en
Pilgrimsrejse til Jerusalem og derfra til Miklegaard (Konstantinopel)
og siden Til Rusland, hvor han stiftede et Kloster. Og her døde han
uden nogensinde at vende tilbage til Island.

54. Efter 10 Aars Forløb optraadte en ny Missionær paa Island, ogsaa en
Islænder, der havde opholdt sig i Udlandet og var blevet kristnet i
Danmark. Han hed Stefne Torgilsson og kom med Olaf Tryggveson fra
England, da denne ved Hakon Jarls Død (995) kom til Magten i Norge, og
blev af ham sendt til Island for at forkynde Kristendommen. Stefne drog
igennem Landet med et større Følge og gik frem med Vold og søgte at
nedbryde Templerne og brænde Gudebillederne, naar man ikke vilde høre
paa hans Forkyndelse eller rette sig efter den. Men Hedningerne ydede
haardnakket Modstand og forsvarede deres Templer og deres Guder med
stor Tapperhed og vilde dræbe Stefne. Han havde imidlertid formaaende
Slægtninge paa Kjalarnæs (lige overfor Reykjavik) hvis første
Landnamsmand, Helge Bjola, var hans Oldefader, og under deres
Beskyttelse tilbragte han her Vinteren 996—997. Men den følgende Sommer
(997) blev det lovtaget paa Altinget, at hver den, der vilde angribe
Guderne eller bruge Haansord om dem, skulde dømmes til Fredløshed og
sagsøges af sine egne fjernere Slægtninge for Gudsbespottelse, idet
Kristendommen maatte betragtes som Frændeskam, en Plet paa Ættens Ære.
Stefne blev da ogsaa dømttil Fredløshed og maatte skyndsomst flygte til
Norge. Og da han havde sit eget Skib staaende parat i en Havn, lykkedes
det ham at undslippe sine Forfølgere, Skønt han kun havde en sørgelig
Tidende at melde om sin Missionsvirksomhed, blev han dog ved sin
Ankomst til Norge godt modtaget af Kong Olaf og opholdt sig derefter
hos ham indtil dennes Død. Han drog med Kong Olaf til Venden, men kom
dog ikke til at deltage i Svolderslaget, da han var blandt dem, der før
Slaget sejlede bort fra Kongen. Efter Kong Olafs Fald begav Stefne sig
paa en Pilgrimsrejse til Rom. Paa Hjemvejen herfra kom han til Danmark,
hvor han saa Jomsvikingernes Høvding Sigvalde Jarl. Og da han var vred
paa Jarlen, fordi han mente, at han var Skyld i Kong Olafs Død, digtede
han en Nidvise om ham, hvori han betegnede ham som en Nidding, der
havde forraadt Kong Olaf, Og herfor lod Jarlen ham dræbe,

55. Den samme Sommer som Stefne kom med uforrettet Sag fra Island,
sendte Kong Olaf en ny Missionær derhen, der havde været hans
Hirdpræst. Det var en Tysker, en Mand af god Byrd, en Grevesøn fra
Bremen, der hed Tangbrand, Han var en stor og kraftig Mand, en udmærket
Prædikant og meget veltalende, men af en krigersk og voldsom Karakter;
han anvendte ogsaa tit lige saa meget Sværdet som Krumstaven.

Han havde dengang i nogen Tid været Præst i Moster i Søndhørdeland, men
havde her forbrugt Kirkens Gods til Vellevned, og for at skaffe sig
forøgede Indtægter udplyndrede han de omkringboende Bønder under
Paaskud af at bekæmpe Hedenskabet. Herover blev der klaget til Kong
Olaf og han kaldte da Tangbrand til sig og vilde jage ham bort. Men
Tangbrand bad ham om at lade Naade gaa for Retog heller at stille ham
en eller anden vanskelig Opgave og saaledes give ham Lejlighed til at
gøre Bod for sin Forseelse. Dette gik Kongen ind paa og paalagde ham at
tage til Island og søge at løse den Opgave, som Stefne ikke havde
magtet.

Tangbrand kom til Island om Efteraaret (997) og boede om Vinteren i et
Telt paa Gaarden Aa i Alftefjorden paa Østlandet, hos en anset og
mægtig Høvding, Hall, kaldet Side-Hall, fordi han stammede fra
Side-Egnen. Det lykkedes Tangbrand at overbevise Hall, saa at han i
Paasken 998 lod sig og hele sin Husstand døbe i den Aa, der løb forbi
hans Gaard, hvorefter saa vel selve Aaen som Gaarden fik Navnet Tvætaa.

Det var en stor Vinding for Tangbrand at faa en saa anset Høvding som
Side-Hall paa sin Side, thi hans Eksempel virkede meget. Den følgende
Sommer (998) drog T.angbrand saa sammen med Hall til Altinget, og paa
Vejen derhen døbte han mange. Paa selve Altinget holdt han en glimrende
Tale og prædikede Kristendommen med stor Kraft, hvad der førte til, at
mange Folk saa vel fra Nordlandet, som fra Sydlandet antog den nye Tro.
Tangbrand foretog ogsaa Rejser saa vel til Nordøstlandet som til
Vestlandet, men blev ikke altid lige godt modtaget. Resultatet af hans
Missionsvirksomhed var dog ingenlunde ringe. Thi det lykkedes ham at
omvende flere af Landets bedste og viseste Mænd, f. Eks. Hall, Njal,
Gissur Hvide, Hjalte Skæggeson, Gest Oddleifsson o. s. v., af hvilke
nogle endog var Goder. Han døbte ogsaa Are Frodes Fosterfader, den
bekendte Hall Torarensson i Høgedal (Haukadalr), dengang kun tre Aar
gammel (§ 63).

Og der var en Mængde Folk, som fulgte disse ansete og vise Mænds
Eksempel, medens det dog varlangt flere, der talte imod Tangbrand og
bekæmpede ham af alle Kræfter. Der blev digtet Nidviser om ham, og en
troldkyndig Mand, Galder-Hedin, blev af Hedningerne købt til at
ombringe ham ved sine Heksekunster. Hedin gjorde da et stort Blot
(Ofring) i den Hensigt at lade Jorden opsluge Tangbrand; og der
fortælles, at det virkelig skete, at Jorden brast eller revnede under
hans Hest, der sank ned i Svælget, medens Tangbrand sprang af og kom
til at staa paa Randen af Aabningen. En Mand udfordrede ham til
Holmgang; Tangbrand modtog Udfordringen og brugte et Krucifiks som
Skjold og fældede sin Modstander. Han optraadte ofte med temmelig stor
Voldsomhed og slog flere Folk ihjel, som ydede ham Modstand, fornærmede
ham eller nægtede ham Rejsekost og Ophold. Og han blev da tilsidst dømt
til Fredløshed paa Altinget og maatte i 999 atter forlade Landet og
vende tilbage til Norge.

Men der var nu opstaaet et temmelig stort kristent Parti i Landet, og
paa Altinget 999 stod der haarde Kampe om Troen mellem de Kristne og
Hedningerne. Da hændte det, at Høvdingen Hjalte Skæggeson i en Tale fra
selve Lovbjærget udslyngede følgende rimede Haansord om Guderne:

Gæk for Guder maa bæve, grant ligner Freja en Tæve.

Herover blev Hedningerne rasende, og en af de ivrigste hedenske Goder,
Runolfi Dal, sagsøgte da Hjalte for Gudsbespottelse og forlangte ham
dømt til Landsforvisning eller Fredløshed. Men det gik ikke saa glat,
thi det kristne Parti var nu blevet saa stærkt, at det lykkedes dette
at sprænge Domstolen. Runolf lod da Dommerne tage Plads paa et andet
Sted, men det gik paa samme Maade, saa at Dommerne ingen-steds kunde
sidde i Fred, indtil Runolf fandt paa at lade dem tage Plads paa Broen
over Økseaaen (Fig. 7 e, S. 44) og at forsvare begge Ender af Broen med
Vaabenmagt. Saa lykkedes det da endelig at faa Hjalte dømt til
Landsforvisning, hvorefter han om Sommeren rejste til Norge sammen med
sin Svigerfader Gissur Hvide. De blev her godt modtaget af Kong Olaf
Tryggveson, der ogsaa var nærbeslægtet med Gissur, idet deres Mødre var
Brødrebørn og Gissur og Kongen saaledes Næstsøskendebørn.

56. Kristendommen lovtaget paa Altinget. Da Tangbrand kom til Norge og
aflagde Beretning til Kong Olaf om sin Missionsvirksomhed, fremførte
han stærke Klager mod Islænderne for deres Vrangvilje og Trolddom og
sagde, at det nok aldrig vilde lykkes at faa dem til at antage
Kristendommen. Herover blev Kong Olaf saa vred, at han lod de
Islændere, der befandt sig i Trondhjem (Nidaros) og endnu ikke var
døbt, fange, og agtede at lade dem lemlæste eller dræbe. Men af dem var
der paa dette Tidspunkt mange. Gissur og Hjalte Skæggeson samt andre
Islændere, som allerede var blevet døbt, gik imidlertid i Forbøn for
deres Landsmænd og forsikrede Kongen om, at Kristendommen nok kunde
vinde Fremgang paa Island, naar den blot blev forkyndt af andre end
Tangbrand. Det var hans Voldsomhed og Drab, som Folk havde fundet
utaalelige. Ved disse Forestillinger lod Kongen sig formilde, men
Gissur og Hjalte maatte love ham at skaffe Troen Sejr paa Island, og
paa dette Vilkaar blev de fangne Islændere sat paa fri Fod, men maatte
dog alle lade sig døbe. Dog beholdt Kongen 4 unge Islændere som
Gidsler, indtil det havde vist sig, hvordan det gik Gissur og Hjalte
med at gennemføre deres Forehavende. Og disse Gidsler blev saaledes
valgt, at der var én fra hverFjerding, en Broder til og tre Sønner af
de mægtigste Høvdinger i hver Fjerding, nemlig: Fra Østfjerdingen
Kolbein, en Broder til Høvdingen Flose Tordsson (der indebrændte Njal),
fra Nordfjerdingen Halldor, Søn af Gudmund den Mægtige paa Madrevold,
fra Vestfjerdingen Kjartan, Søn af Høvdingen Olaf Paa, og fra
Sydfjerdingen Sverting, Søn af Kristendommens skarpeste Modstander,
Goden Runolf i Dal.

Den følgende Sommer (i Aaret 1000) sejlede Gissur og Hjalte til Island,
ledsaget af 7 Præster, som Kong Olaf gav dem med, ligesom han forsynede
dem rigeligt med Penge. De landede ved Vestmannøerne den sidste Dag
(Onsdagen) i den 10. Sommeruge (§ 38), Dagen før Altinget skulde
begynde det Aar, nemlig den første Dag (Torsdagen) i den 11. Sommeruge
(20. Juni), idet det Aaret i Forvejen var blevet lovtaget, at Altinget
herefter skulde begynde en Uge senere, end det hidtil havde været Skik.
De gik derefter i Land, og efter at de havde foretaget forskellige
Sikkerhedsforanstaltninger, navnlig med Hensyn til Hjalte Skæggeson,
der som en dømt Mand ikke maatte betræde det hellige Tingsted, samt
sendt Bud til deres Venner om at samles om dem, red de fylkede frem paa
Tingvoldene og tog ind i Høvdingen Asgrim Ellidagrimssons Bod, der var
en Søstersøn af Gissur Hvide. Hedningerne stod da ogsaa fuldt bevæbnet
paa deres Post, og det var lige paa Nippet til, at de to Partier skulde
gaa frem til Angreb paa hinanden. Men dette blev dog ved forstandige
Mænds Mellemkomst forhindret. Dette var Lørdagen den 22. Juni.

Den næste Dag, Søndag Morgen, gik de Kristne til Østkanten af
Almindingskløften (Fig. 7, S. 44), hvor Præsterne sang en Messe. Herfra
gik de saa i Procession til Lovbjærget med deres 7 Præster i fuldt
Ornat og to Kors i Spidsen, samt med Røgelsekar,hvorfra Duften
strømmede ud over hele Lovbjærget. Her kom saa Gissur og Hjalte frem
med deres Ærinde, som de udviklede i to glimrende Taler, der vakte stor
Beundring. Herover opstod der straks stort Røre, der endte med, at
baade Kristne og Hedninger sagde sig løs fra Lovfællesskab med
hverandre. Og Tummelen øgedes yderligere, da en Mand kom løbende og
meldte, at der var udbrudt en vulkansk Ild i Ølfusegnen (se Kortet bag
i Bogen). »Det er intet Under«, raabte Hedningerne, »at Guderne vredes
over saadanne Taler, som her føres«. Men da svarede deri vise Høvding
Snorre Gode (som endnu var Hedning) med at spørge: »Hvad var Guderne
vrede for, da den Lava brændte, vi her staar paa?« Herpaa kunde ingen
svare, og man gik bort fra Lovbjærget.

Det kristne Parti havde nu i Sinde at danne en Stat for sig med deres
egen Lovsigemand og valgte Side-Hall til denne Stilling og bad ham at
bestemme og forkynde Love for dem. Men Hall syntes ikke om, at der blev
to Stater i Landet, og fandt- et bedre Raad. Han gik til den retmæssige
Lovsigemand, Torgeir Gode fra Ljosavatn (paa Nordlandet), som endnu var
Hedning, og gav ham et halvt Hundrede Sølv (§ 40) for at forkynde en
fælles Lov for alle, hvori Kristendommen skulde paabydes i hele Landet,
alle Templer og Gudebilleder erklæres for uhellige og alle Ofringer
forbydes under Straf af Landsforvisning, for saa vidt de var
vidnefaste. Men Kunsten var at faa alle til at bøje sig for en saadan
Lov. Torgeir gik derefter til sin Bod, hvor han lagde sig med sin
Skindpels bredt over sig for at tænke uforstyrret over Loven og den
Tale, hvormed han skulde anbefale den, og han blev liggende her et helt
Døgn uden at mæle et Ord.Imens holdt begge Partier Stævne, og
Hedningerne besluttede at love deres Guder Menneskeofringer, to Mænd
fra hver Fjerding, for at de skulde beskytte deres Tro og give dem
Sejr. Gissur og Hjalte foreslog paa deres Side, at ogsaa de Kristne
skulde gøre Løfte om en Slags Menneskeofring, to Mænd fra hver
Fjerding. Men det skulde ikke være Forbrydere, som Hedningerne plejede
at ofre, men netop de bedste Mænd. De skulde heller ikke dræbes, men
give sig selv til Kristus som en Sejrsgave og hellige ham og Gud alt
deres Liv. De tilbød sig selv for Sydfjerdingen, medens andre meldte
sig baade for Øst- og Nordfjerdingen. Men for Vestfjerdingen meldte sig
kun en, Vismanden Gest Oddleifsson (jfr. S. 124). Da rejste Torvald
Vidførles Broder Orm sig, som nu var flyttet til Vestfjerdingen og som
det i sin Tid ikke var lykkedes Broderen at omvende (jfr. S. 121), og
sagde, at dersom hans Broder Torvald havde været der, vilde den anden
Mand ikke fattes. Han vilde nu tilbyde sig i Stedet. Hans Tilbud blev
straks modtaget, og han lod sig derefter døbe.

Dagen efter (den 24. Juni) stævnede Torgeir Folk til Lovbjærget. Han
holdt her en lang Tale og forestillede Folk, hvor ilde det vilde være,
om man ikke havde en Lov i Landet, hvad der vilde føre til Uenighed og
oprivende Kampe og Landet derved lægges øde. Han fortalte dem ogsaa om
to Konger, den ene i Norge, den anden i Danmark, som længe havde haft
Ufred med hinanden, indtil deres Mænd stiftede Fred imellem dem.
Saaledes skulde nu Islænderne stifte Fred med hverandre ved at begge
Partier gav noget efter, saa at alle havde én Lov og én Tro. »Thi det
vil vise sig, at søndrer vi Loven, saa søndrer vi ogsaá Freden.« Han
vendte sin Tale saa snildt, at af den kunde ingen slutte, hvilken Lov

Island. 9han vilde forkynde. Men alle sluttede sig til, at der kun
skulde være én Lov, og lovede at holde den Lov, som han vilde
foreskrive dem.

Torgeir forkyndte da som Lov, at alle skulde være kristne og lade sig
døbe, som endnu ikke havde modtaget Daaben. Men angaaende
Børneudsættelse (jfr. S. 99) og Hestekødspisning skulde de gamle
hedenske Love staa ved Magt. At foretage hemmelige Ofringer til Guderne
skulde være tilladt, men straffes med Landsforvisning, dersom det kunde
bevises ved Vidner.

Straks paa Tinget blev alle Hedninger primsignet og mange ogsaa døbt.
Men Nord- og Østlændingerne modsatte sig at blive døbt i koldt Vand, og
mange blev derfor først døbt paa Hjemvejen fra Tinget i forskellige
varme Kilder. Hjalte Skæggeson holdt Runolf Gode, som Aaret i Forvejen
havde faaet ham dømt til Landsforvisning, over Daaben. Og da Runolf
efter Skik og Brug fik Salt i Munden til Minde om Frelserens Ord: »I er
Verdens Salt«, sagde Hjalte: »Nu lærer vi den gamle Gode at gumle paa
Saltet.«

57. Olaf den Helliges Missionsvirksomhed og Angreb paa Islands Frihed.
Ligesom Olaf Tryggveson havde virket meget for Kristendommens
Indførelse paá Island og ved sin truende Holdning og sin
Tilbageholdelse af fornemme islandske Gidsler i Norge havde øvet en
afgørende Indflydelse paa Landets Stormænd, saaledes gjorde ogsaá den
næste kristne Konge i Norge, Olaf den Hellige, sig al Umage for at
befæste den kristne Tro hos Islænderne. Han sendte saaledes flere
Missionsbiskopper til Landet og skænkede Tømmer til Opførelse af en
Kirke paa Altingsstedet Tingvold (Fig. 7 f, S. 44). Og paa hans
Tilskyndelse afskaffede Lovretten de Rester af Heden-skabet
(Børneudsættelse, Hestekødspisning, hemmelige Ofringer), som Torgeir
Lovsigemand havde ladet blive staaende i den af ham forkyndte
Kristendomslov. Men i Hjerterne levede dog endnu længe hedenske
Forestillinger og hedensk Sindelag.

Men ogsaa i andre Henseender interesserede Olaf den Hellige sig meget
for Island. Han sendte flere islandske Høvdinger Vennegaver og
behandlede alle islandske Høvdingesønner, der kom til Norge, med den
største Forekommenhed, ligesom han ogsaa ved en formelig (endnu
bevaret) Overenskomst sikrede alle Islændere de samme Rettigheder i
Norge, som den norske Godsejeradel, Holderne, havde. Men hermed havde
han ogsaa sine bestemte Planer. Han vilde nemlig faa Islænderne til at
underkaste sig den norske Krone. I Aaret 1024 sendte han saaledes
Islænderen Toraren Nefjolfsson med Budskab herom til Altinget, hvorhos
han bad dem om at overlade sig en lille, øde 0, Grimsø, Nord for
Island. Men da gjorde en forstandig nordlandsk Bonde, Einar fra Tværaa,
i en fortrinlig Tale opmærksom paa Faren herved, idet han paaviste, at
man her let kunde underholde en Hær. Og dersom en udenlandsk Hær havde
faaet fast Stade der og derfra kom sejlende med Langskibe ind til
Kysten, saa vilde mangen en af Smaabønderne finde, at der blev temmelig
ringe Bevægelsesfrihed udenfor deres Dør. Det hele blev derfor
afslaaet. Da opfordrede Kongen de mægtigste islandske Høvdinger til at
komme til Forhandling med ham i Norge. Men heller ikke dette fandt man
tilraadeligt, medens dog flere af dem, for at undgaa Kongens Vrede,
sendte ham deres Sønner i Stedet. Disse beholdt han imidlertid som
Gidsler, medens han (1026) sendte en afdem, Gelle Torkelsson, tilbage
med Forlangende om, at Islænderne skulde antage hans norske Love og
betale ham Skat. Saa skulde de have hans Venskab, mens han i modsat
Fald truede dem med sin Vrede og haarde Vilkaar. Dette blev imidlertid
enstemmig afslaaet. Og da Kongens Magtstilling kort herefter begyndte
at vakle i Norge, faldt denne Sag foreløbig bort.

KIRKEORDNINGEN OG SAGASKRIVNINGEN.

58. Kirkens Organisation. Omtrent tredive Aar efter Kristendommens
Indførelse indtraadte der en længere (omtr. hundredaarig) Fredsperiode.
Og i denne Tid var det vigtigste, der skete, den islandske Kirkes
Organisation, samt en begyndende litterær Virksomhed.

I Hedenskabets Tid var, som ovenfor vist (§ 14), Goderne paa engang
Høvdinger og hedenske Præster, udstyret med baade verdslig og religiøs
Myndighed. Men med Hedenskabets Fald bortfaldt jo deres hidtidige
præstelige Virksomhed, og kun deres verdslige Myndighed blev tilbage.
Kun naar de skaffede sig gejstlig Uddannelse og lod sig vie til
Præster, kunde de herefter forene disse to Virksomheder. Dette lod sig
selvfølgelig ikke i en Haandevending gøre, navnlig for gamle Goder, der
i deres Hjerter hang fast ved Hedenskabet. Men for den opvoksende
Godeslægt var dette naturligvis ingen Umulighed. Man ser da ogsaa
tydelige Bestræbelser i denne Retning. De hedenske Templer bliver
erstattet med Kirker, og efterhaanden lader mange Høvdinger og Goder
sig præstevie. Herved opnaaede de jo, at den verdslige og den religiøse
Myndighed som før blev forenet, skønt deres kirkelige Embede ikke stod
i ensaa nøje Forbindelse med deres verdslige Virksomhed som under
Hedenskabet. Og de, som ikke selv lod sig vie, kunde faa andre til at
besørge Præstegerningen paa deres Vegne, som deres Tjenere, hvad der
ogsaa blev fastslaaet ved Lov.

Dette førte til, at den islandske Kirke i den ældste Tid fik en helt
anden Karakter end i andre Lande, fik et friere og mere nationalt Præg
og blev i bedre Overensstemmelse med de herskende Samfundsforhold. I
andre Lande var Kirken en Stat i Staten, med sin særlige Styrelse og
Lovgivning, sit eget Værneting og egen Formue og Indtægter. Men paa
Island blev Kirken borgerlig, en ren Bondekirke. Her var Kirkerne en
Privatejdom og Præsterne Kirkeejerens Tjenere. Kirkeejeren tog imod
alle Kirkens Indtægter (ligesom i den hedenske Tid imod Tempelskatten)
og betalte Præsten en bestemt Løn for hans Tjeneste.

Denne oprindelige Ordning af den islandske Kirke havde sin Rod i den
samme Individualisme, som var et saa fremtrædende Træk i den islandske
Samfundsordning. Og denne Ordning havde baade sine Fortrin og sine
Mangler. Herved blev Kirken paa den ene Side fuldtud national og kom
til at bane Vejen for nationale Kundskaber i Landet, ligesom den ikke
(som undertiden i andre Lande) ved noget Kvælertag kunde gøre Folk til
aandelige Slaver. Men den savnede paa den anden Side den fornødne Magt
og Myndighed til at holde en tøjlesløs Selvraadighed i Ave og til at
opretholde Gudsfrygt og gode Sæder.

59. I hele den første Halvdel af det 11. Aarh. fandtes der ingen særlig
Kirkestyrelse paa Island. Der opholdt sig ganske vist en Række fremmede
Missionsbiskopper flere eller færre Aar i Landet, men de besad ingen
Myndighed eller Mandat til at føre et nødvendigt Tilsyn med
Gejstligheden.For at raade Bod herpaa henvendte man sig til en anset
Præst, Isleif Gissursson, og opfordrede ham til at rejse til Udlandet
og lade sig vie til Biskop. Isleif, der var født 1006 og var Søn af
Goden Gissur Hvide, havde i sin Ungdom studeret i Klosterskolen i
Herford i Westfalen og var derefter blevet præsteviet. Efter sin
Hjemkomst satte han Bo paa sin Fædrenegaard Skalholt og overtog sine
Forfædres Godedømme. Han var saaledes, som flere Høvdinger paa den Tid,
baade Præst og Gode. Han efterkom sine Landsmænds Opfordring og blev
bispeviet af Ærkebispen i Bremen 1056, 50 Aar gammel. Og han forestod
derefter, til sin Død i 1080, Islands Kirkevæsen.

Biskop Isleif var en nidkær og lærd Mand, hvorfor mange Høvdinger
sendte ham deres Sønner til gejstlig Uddannelse og lod dem derefter vie
til Præster. Men skønt han var baade agtet og afholdt af hele Almuen,
faldt det ham dog vanskeligt at faa Folk til at bøje sig for Kirkens
Sædelære.

Isleifs Eftermand blev hans ældste Søn, Gissur, som ogsaa havde
studeret i Tyskland og derefter i nogen Tid havde været Købmand. Han
blev bispeviet af Ærkebispen i Magdeburg 1082 og var Biskop i 36 Aar,
til sin Død i 1118.

Biskop Gissur var en af de største Personligheder, der nogensinde har
levet paa Island. Der fortælles, at Kong Harald Haardráade en Gang skal
have udtalt, at af Gissur kunde man gøre tre Personer: Vikingefører,
Konge og Biskop, og at han egnede sig godt til alle disse Stillinger.
Der skrives da ogsaa, at efter at han havde overtaget Bispeembedet,
blev han saa agtet og æret, at »hver Mand vilde sidde og staa, som han
befalede, og man kunde med Sandhed sige, at han var baade Konge og
Biskop over Landet, saalænge han levede« En af Biskop Gissurs Bedrifter
var den, at han (1096) fik alle Landets Indbyggere til at gáa ind paa
at betale Tiende af alt deres Gods, baade Land og Løsøre, hvad der, som
bekendt, i andre Lande kostede lange og haarde Kampe og Strømme af
Blod. Men først ved Tiendeloven fik den islandske Kirke en sikker og
fast Grundvold at bygge paa, og denne Indtægt blev den første Spire til
dens store Rigdomme senere hen. I det hele taget var Biskop Gissur den
første, der fik bragt Kirkestyrelsen i en fast Form og som skaffede den
en hidtil ukendt Magt og Anseelse. Han skænkede Kirken sin Fædrenegaard
Skalholt, tillige med meget Land og Løsøre af sin Fædrenearv, og
bestemte, at her skulde der fremtidig for bestandig være Bispesæde.

Da imidlertid Nordlændingerne fandt, at Skalholt laa for langt af Led
for dem, rettede de den Bøn til Gissur, at der blev oprettet en anden
Bispestol i Nordfjerdingen, hvad han beredvilligt gik ind paa. Der blev
saa (1105) oprettet en ny Bispestol paa Holar (i Hjaltedal i
Skagefjorden), og til at beklæde den blev der valgt en af Biskop
Isleifs bedste Lærlinge, Jon Øgmundsson, som Aaret efter (1106) blev
bispeviet af Ærkebispen i Lund. Biskop Jon døde 1121 og holdtes siden
for en Helgen.

Biskop Jon var en klog og i alle Henseender en udmærket Mand og blev
den samme aandélige Fader og Fører for Nordlandet, som Gissur havde
været for hele Landet. Han byggede en Stenkirke paa Holar og oprettede
her en Præsteiskole, hvortil han skaffede to fortrinlige, udenlandske
Lærere (den ene fra Sverrig, den anden fra Frankrig), der, foruden i
Læsning og Skrivning, underviste i Latin, Sang og Poesi, medens han
selv havde Overledelsen. Han arbejdede ogsaa meget paa at forbedre
Folks Sæder og at ud-rydde alle Levninger af Hedenskabet, i hvilken
Henseende han endog gik saa vidt, at han vilde afskaffe alle de Navne
paa Ugedagene, som indeholdt hedenske Gudenavne, og erstatte dem med
andre, hvad det ogsaa for en stor Del lykkedes ham at gennemføre (§
38).

60. I dette Tidsrum stiftedes der ogsaa flere Klostre. Det første
Forsøg i den Retning blev allerede gjort i den første Halvdel af det
11. Aarh. af en af de udenlandske Missionsbiskopper, ved Navn Rudolf.
Han boede i 19 Aar paa Gaarden By (Bær) i Borgarfjorden og stiftede her
et Kloster, hvor han ved sin Bortrejse (i 1050) efterlod tre Munke. Men
dette Kloster forsvandt dog kort derefter for aldrig mere at opstaa
igen.

Det første varige og faste Kloster blev imidlertid stiftet af
Holarbispen Jon Øgmundsson, Tingøre Kloster, skønt det først traadte i
Virksomhed 12 Aar efter hans Død (i 1133). Men derefter blev der i den
sidste Halvdel af det 12. Aarh. stiftet 6 andre Klostre, saa at de
omkr. 1200 var blevet 7. Og i Løbet af det 13. Aarh. kom der 3 nye til,
saa at man omkr. 1300 havde faaet 10 Klostre, af hvilke dog ét maaske
allerede dengang atter er blevet nedlagt.

Af disse 10 Klostre var de 8 Munkeklostre og 2 Nonneklostre. Og de var
saaledes fordelt paa Fjerdingerne, at der var 5 i Nordfjerdingen, 3 i
Sydfjerdingen og 2 i Vestfjerdingen. Derimod fik Østfjerdingen først i
Slutningen af det 15. Aarh. (1493) sit eget Kloster.

Island havde altsaa nu faaet sin egen Kirkeordning, sine egne
Bispestole og sit eget Munkevæsen. Og alt dette var gaaet saa fredeligt
af, at der i denne Periode saa godt som ingen Fejder omtales. Og det
hedder i en Kilde, at man i den Grad var blevet vanttil Fred, at da der
i Aaret 1120 var opstaaet en Fejde iraellem to Høvdinger, saa man paa
Altinget, som dog dengang var ualmindelig godt besøgt, kun en eneste
Staalhue (Hjelm) i hele Tingmængden. Men denne Fredstilstand skulde
desværre ikke vare ret længe.

61. Skoler og Sagaskrivning. Som ovenfor fremhævet, stiftede allerede
de første Biskopper straks Skoler paa Bispesæderne, saa vel paa Holar
som paa Skalholt. Og i Løbet af det 12. (og 13.) Aarh. oprettedes der
tiere Klostre, hvor der ogsaa holdtes Skoler. Ved disse Kirkeskoler var
Hovedformaalet naturligvis at uddanne Gejstlige, Præster og Munke. Men
paa Grund af den islandske Kirkes særegne Karakter i den ældste Tid,
førte dog Udviklingen med sig, at man her ogsaa kom til at beskæftige
sig med rent verdslige, nationale Opgaver ,__med

Forfædrene Afstamning og deres Bedriftex. Flere

af Klostrene blev derfor efterhaanden fortrinlige Arnesteder for
litterær Virksomhed, og de har sikkert haft en større Andel i Skabelsen
af den islandske Bogskat, end vi nu har fuld Rede paa, fordi de fleste
Skrifter, er anonyme. Det er dog særlig det ældste Kloster, Tingøre
Kloster, som i denne Forbindelse bør fremhæves, skønt flere af de andre
efterhaanden fulgte godt efter.

Men foruden disse offentlige eller officielle Skoler stiftedes der
ogsaa private Skoler. Af disse er særlig to blevet berømt, den ene i
Odde, den anden i Høgedal (Haukadalr). Her uddannedes der (i hvert Fald
til at begynde med) ogsaa Præster. Men ved Siden heraf gik der en saa
omfattende verdslig Dannelse, at disse Skoler blev (efter Datidens
Begreber) et Slags Universiteter for Island, som fik den allerstørste
Betydning for Islands Aandsliv og navnlig for historisk Forskning.62.
Den ældste af disse private Skoler var Odde Skolen,der blev stiftet af
Rræsten Sæmund Sigfusson Frode io: den lærde). Sæmund, der var født
1056, havde i mange Aar drevet Studier i Udlandet, baade i Tyskland og
Frankrig (Paris), hvor hans Slægtning Biskop Jon Øgmundsson paa en
Udenlandsrejse traf ham og fik ham overtalt til at vende tilbage til
Island. Her blev han efter sin Hjemkomst præsteviet og overtog sine
Forfædres Godedømme og sin Fædrenegaard Odde. Han deltog meget i
offentlige Anliggender (Kirkeordningen, Gennemførelsen af Tiendeloven
o. s. v.) og betragtedes af alle som Landets største literær Autoritet.
Han beskæftigede sig ogsaa med historisk Forskning og var Islands
første historiske Forfatter. Men da han skrev paa Latin, er alle hans
Skrifter gaaet tabt, og vort Kendskab til dem stammer derfor
udelukkende fra Citater i andre Forfatteres Værker. Vi kan dog af disse
se, at han har skrevet om de norske Konger, Harald Haarfagre og hans
Efterfølgere, samt om Islands Opdagelse og Landnam. Men hvor omfattende
disse Skrifter har været, er det nu ikke muligt at afgøre.

Efter Sæmunds Død (1133) blev Odde Skolen fortsat af hans to Sønner,
Eyjolf (d. 1158) og Loft, af hvilke den sidste var gift med en norsk
Prinsesse, Tora, en naturlig Datter af Kong Magnus Barfod. Deres Søn
var Jon Loftsson (1124—1197), sin Tids mægtigste Høvding paa Island, og
hos ham blev Odde Skolens berømteste Elev, Snorre Sturlason (1178
—1241), opfostret, fra han var tre og til han var 19 Aar gammel. Med
Snorre og hans udødelige Værker satte denne Skole sin skønneste Blomst
(§ 66).

63. Høgedals Skolen blev stiftet af Hall Torarensson (995—1089), der i
sine yngre Aar havde været Købmand og rejst meget. Han havde i nogenTid
endog været i Handelsfællig med Kong Olaf den Hellige, hvad der i høj
Grad forøgede hans Anseelse. Da han var 30 Aar gammel (1025), satte han
Bo i Høgedai og boede her til sin Død i samfulde 64 Aar. Han var en
meget klog, lærd og historisk interesseret Mand og havde saa god
Hukommelse, at han kunde huske det, at Tangbrand døbte ham kun tre Aar
gammel (S. 124). Hall stiftede saa her en Skole, hvor den gejstlige
Undervisning blev besørget af hans Fostersøn, Teit Isleifsspn (d.
1110), en Søn af Biskop Isleif. Ved Halls Død overtog Teit Gaarden og
fortsatte Skolen, der siden blev fortsat af hans Søn, Hall (d. 1150),
og derefter af hans Sønnesøn, Lovsigemanden Gissur Hallsson (d. 1206).

Høgedals Skolens_berømteste Elev var Are Torgilsson Frode (1067—1148),
der (ligesom Sæmund) baade var Præst og Gode og af en meget fornem Æt.
Hans Bedstefader var Gelle Torkelsson (S. 132), der var Søn af
Høvdingen Torkel Eyjolfsson og den berømte Gudrun Osvifsdatter (i
hendes fjerde Ægteskab). Men Torkels Bedstefader var Goden Tord Gelle
(S. 48), hvis Oldemoder var Landnamskvinden Dronning Ød den Dybsindige.
Are kom til Hall i Høgedal, da han var 7 Aar gammel og blev der i 14
Aar. Sin gejstlige Uddannelse fik han af Teit Isleifsson, men den
verdslige i lige Grad af dem begge to, Hall og Teit.

Are Frode maa betegnes som den islandske (og nordiske) Histo rieskriv
nings Fader. Thi skønt Sæmund Frode var ældre, fik hans Skrifter kun
ringe Betydning i Sammenligning med Ares, fordi Sæmund skrev paa Latin
og alle hans Skrifter derfor er tabte. Men Are havde den gode Idé at
skrive paa sit Modersmaal, Islandsk, og netop herved fik hans
Forfattervirksomhed saa overordentlig stor Betydning.

Af Ares Skrifter er dog nu kun ét bevaret, Islænder-bogen
(Íslendingabók), en kortfattet Oversigt over Islands Historie fra
Landets første Bebyggelse til Biskop Gissurs Død (1118). Det er ingen
stor Bog, men det er det værdifuldeste af alle islandske Skrifter; thi
hvert Ord i den Bog er ubetaleligt. Den er bygget paa de bedste og
paalideligste Kilder, der samvittighedsfuldt stadig anføres i selve
Bogen; og saa stor er Forfatterens kritiske Sans, at det hidtil ikke er
lykkedes nogen Forsker at finde en eneste Fejl i den. Are er ogsaa den
første, der har bragt Orden i Tidsregningen, ikke alene i Islands, men
ogsaa i hele Nordens Historie, og paa hans Resultater bygger vi endnu
den Dag i Dag.

Forinden Are skrev denne Bog, havde han skrevet en anden større, som
desværre er gaaet tabt (maaske fordi den har været skrevet paa Latin).
Men vi kan dog saa vel af Ares egne Meddelelser som af forskellige
Henvisninger hos andre Forfattere se, at den foruden Islandshistorien
har indeholdt saá vel forskellige Slægtregistre (sikkert med tilhørende
korte Oplysninger om vedkommende Personers Liv og Bedrifter) som norske
Kongers Levned, eller med andre Ord korte norske Kongesagaer. Den synes
saaledes at have indeholdt hele Grundlaget for saa vel Landnamsbogen
som alle Kongesagaerne, været den Kærne, hvoraf disse Skrifter
udviklede sig. Det kan saaledes i Sandhed siges, at Are var en stor
Sædemand; og hans Sæd faldt ikke paa stenet Grund, men i en god og
frugtbar Jord, hvor den gav mange Fold.

64. Af de Klostre eller Klosterskoler, der dyrkede Sagaskrivning, staar
Tingøre Kloster i første Række. Her levede i den sidste Halvdel af det
12. Aarh. to Munke, Odd Snorreson og Gunløg Leifsson, der begge var
ivrige Sagaskrivere. Men de fulgte Sæmund Frodes Eksempel og skrev
begge paa Latin. OgFølgen heraf blev den samme som for Sæmund, at begge
disse Munkes originale Tekster er gaaet tabt. Befolkningen fandt, at
den ikke havde nogen Interesse i at bevare det, den ikke forstod. Men
Munkene havde dog det Held, at deres Sagaværker meget tidlig af andre
Munke blev oversat til Islandsk. Og disse Oversættelser blev for en Del
bevaret. Det er fra dem, vi kender deres Værker.

Baade Odd og Gunløg skrev hver sin Saga om Kong Olaf Tryggveson, den
ene kortere, den anden længere. De ses begge at have kendt Sæmunds og
Ares Værker og er sikkert blevet ansporet af dem. Men de har intet lært
af dem, og deres Sagaværker er i høj Grad ukritiske, skønt de i øvrigt
anfører flere ret værdifulde Enkeltheder. Gunløg skrev desuden en Saga
om Biskop Jon Øgmundsson, om Torvald Vidførle og en Ambrosius Saga (som
er tabt), samt oversatte Merlins Spaadomme paa Vers.

Ganske anderledes betydelig som Sagaskriver end de to nysnævnte Munke
var en Abbed i Tingøre Kloster i den sidste Fjerdedel af det 12. Aarh.,
Karl Jonsson (d. 1213). Han skrev Kong Sverres Saga, tildels efter Kong
Sverres egne Meddelelser under et Ophold i Norge. Karl skrev paa
Islandsk, og hans Fremstilling og Stil er i flere Henseender
fortræffelig, ligesom han bygger paa Førstehaands Meddelelser.

65. Det første, der blev nedskrevet paa Islandsk, var Lovene. Og det
var selve Altinget, der tog Bestemmelse herom. Hidtil havde man jo
maattet lære alle Lovene udenad, og Lovsigemanden, der hvert Aar skulde
foredrage Tingsordenen og Procesreglerne og i Løbet af 3 Aar samtlige
Love for den samlede Tingmængde, var en levende Lovbog. Men Lovene var
efterhaanden blevet saa omfattende, at det overstegen enkelt Mands
Evner at huske dem alle. Det blev derfor paa Altinget 1117 besluttet,
at de skulde nedskrives, hvad der for de vigtigste Afsnit ogsaa straks
skete den følgende Vinter, og senere det øvrige.

Det næste, der blev skrevet paa Islandsk, var Are Frodes Værker. Og
derefter kom der snart en saadan Fart i, Sagaskrivningen, at man ved
Udgangen af det 12. Aarh. havde faaet skrevet omtrent alle de islandske
Slægtsagaer, de fleste Kongesagaer og sikkert ogsaa de fleste ældre
Digte. Dette skete dog ikke altid just i den Form, hvori Sagaerne nu
foreligger; thi mange af dem blev i Tidens Løb senere bearbejdet af
deres talrige Afskrivere, saa vel ved Indskud som ved en Omordning af
Stoffet.

At det kunde gaa saa hurtigt med Sagaskrivningen, kom deraf, at de for
en stor Del forelaa omtrent fuldt færdige i mundtlig Overlevering. Da
mange af Landnamsmændene havde saa fornemt Blod i deres Aarer (S. 25),
holdt de og deres Efterkommere af at mindes deres Afstamning og deres
berømmelige Forfædre. Der blev derfor i hver bedre Familie udarbejdet
et mere eller mindre udførligt Slægtregister eller Stamtavler. Og da
man ingen Fornøjelse havde af lutter Navne, uden at vide, hvad
vedkommende Personer havde udrettet, blev det ingen tørre Registre, men
mere eller mindre sammenhængende Fortællinger om de mest fremragende
Medlemmer af Slægten, først i Norge, inden Udvandringen til Island, og
senere om Ættens Medlemmer paa Island i den ofte begivenhedsrige
Sagatid. Disse Fortællinger blev saa et almindeligt Underholdningsstof,
saa vel i Hjemmene, særlig ved alle Familiefester og Gæstebud, som paa
Tinge. Og ved denne idelige Genfortælling fik den oprindelige, mere
skeletmæssige Fremstilling ved Behandling af kyndige Sagamænd med et
udpræget For-tællertalent stadig mere Kød og Blod og et sagamæssigt
Tilsnit. Saaledes opstod Slægtsagaen, og tildels vel ogsaa Kongesagaen.
Undertiden blev de enkelte Smaafortællinger slaaet sammen, saa at de
kom til at gælde en hel Egn eller Landsdel. Og tilsidst samlede man
alle de mange Slægtregistre og udarbejdede et Fællesregister for hele
Landet, med tilhørende kortfattede Oplysninger om de vigtigste
Personer, lige fra Landnamstiden (eller endnu længere tilbage) og ned
til Samtiden. Det er et saadant Fællesregister, man har i Landnamsbogen
(S. 24—25).

Hvem der har skrevet Slægtsagaerne, vides nu ikke. Thi Sagaskriverne
holder sig altid i Baggrunden og angiver aldrig deres Navne. De har
øjensynlig ikke betragtet deres Virksomhed som Forfatterskab, men kun
som Nedskrivning af en allerede foreliggende mundtlig Fortælling. Men
heri har de dog vist for stor Beskedenhed. Thi det er, i hvert Fald for
nogle Sagaers Vedkommende, umiskendeligt, at de under Nedskrivningen er
blevet underkastet en saa stor kunstnerisk Behandling, at der virkelig
foreligger et Forfatterskab, skønt man paa den anden Side aldrig kan
vide, hvor meget af deres kunstneriske Udformning skyldes talentfulde
Sagafortællere forinden Nedskrivningen. Da det imidlertid ikke er
sandsynligt, at man i det 12. Aarh. har haft mange skrivekyndige Folk
udenfor de Gejstliges Kreds, er der overvejende Sandsynlighed for, at
de fleste af Sagaerne skylder Gejstligheden deres Tilblivelse, hvad der
ogsaa godt kan stemme med den islandske Kirkes særegne Karakter i den
ældste Tid, da saa mange

Hodinger af de berømteste Slægter skaffede sig

gejstlig Uddannelse og lod sig præstevie. Men Nedskrivningen kan dog
ogsaa godt være foregaaet paa den Maade, at fornemme Stormænd har holdt
lejedegejstlige Skrivere, der blot nedskrev, hvad de dikterede for dem.
Et Fingerpeg i den Retning har vi i Fortalen til Snorre Sturlasons
berømte Værk Heimskringla, der begynder med disse Ord: »I denne Bog lod
jeg skrive Frasagn om de Fyrster, der har regeret i Norden og har talt
i dansk Tunge. « Man kau jo heraf se, at del netop er denne
Fremganmaade, Snorre har benyttet.

De islandske Slægtsagaer er en kostelig Skat, og flere af dem, f. Eks.
Njals Saga, Egil Skallagrimssons Saga, Laksdøla Saga, Gunløg Ormstunges
Saga o. s. v., maa betegnes som rene Mesterværker. Deres
Karaktertegning er overordentlig sikker og Kompositionen ofte
beundringsværdig. De er ogsaa en uudtømmelig Kilde til Oplysning om
Folkets Kultur, Sæder og Skikke. Og hertil kommer, at de er en særdeles
sund Folkelæsning, idet de med stærke Farver fremhæver saa vel
efterlignelsesværdige som fordømmelige Egenskaber, vækker Beundring for
alt, hvad der er nobelt, ædelt og højmodigt, men Afsky for alt, hvad
der er lavt og nedrigt. Og dog holder Forfatteren sig altid diskret
tilbage, uden selv at udtale nogen direkte Dom. Dette overlader han
fuldstændig til Læseren, medens Fremstillingen er lagt saaledes til
Rette, at det ikke falder denne vanskeligt at fælde Dommen1.

Medens Slægtsagaernes Fortræffelighed er anerkendt af alle, har deres
Troværdighed derimod været mere omtvistet, idet de af nogle (navnlig
fra islandsk Side) betragtes som fuldt ud paalidelige Kildeskrifter,
medens de af andre nærmest opfattes som Digter-

1 De fleste af de bedste Slægtsagaer findes oversat i. N. M. Petersens
»Fortællinger om Islændernes Færd ude og hjemme« og de øvrige i F. W.
Horns »Billeder af Livet paa Island«.

Island.værker. Sandheden ligger nok i Midten. Grundlaget er altid
virkelige Begivenheder, medens Fremstillingen, Udmalingen, er en
sagamæssig Digteraands Skabelse, saa at de ikke i alle Enkeltheder kan
betragtes som ufejlbarlige historiske Kilder. Ellers vilde de ikke være
de Kunstværker, de i Virkeligheden er. Men de er ikke mindre værdifulde
for det.

66. I det 13. Aarh. fortsattes, trods den blodige Borgerkrig, stadig
Sagaskrivningen og naaede for Kongesagaens Vedkommende sit Højdepunkt.
Her er der to Navne, der særlig bør fremhæves: Høvdingen Snorre
Sturlason og hans Brodersøn Sturla Tordsson.

Snorre Sturlason (1178—1241) var et af de fornemste Medlemmer af den
bekendte Sturlungeslægt, der i det 13. Aarh. (»Sturlungetiden«)
spillede en saa stor og skæbnesvanger Rolle paa Island. Han var i sin
Ungdom blevet opfostret hos Sæmund Frodes Sønnesøn, Jon Loftsson, i
Odde og blev senere gennem to Giftermaal Landets rigeste Mand. Han var
flere Gange Lovsigemand og opnaaede en overordentlig stor Magt, idet
han paa sin Haand samlede flere Godedømmer. Han foretog to
Udenlandsrejser og modtog i Norge store Æresbevisninger og blev udnævnt
til Lendermand, og kom derved i Afhængighedsforhold til den norske
Konge, som paa denne Tid af al Kraft arbejdede for, at Island skulde
underkaste sig den norske Krone. Da Snorre (i 1239) til Trods for
Kongens Forbud rejste tilbage til Island (S. 164), paadrog han sig
dennes Vrede, og Kongen skrev da til en af Islands mægtigste Stormænd,
Snorres tidligere Svigersøn, Gissur Torvaldsson, at han skulde enten
sørge for at faa Snorre sendt til Norge eller tage ham af Dage. Denne
Ordre efterkom Gissur; en Nat overfaldt han Snorre paa hans
GaardBeykjaholt, og her blev Snorre (den 23. Septbr. 1241) dræbt af en,
af Gissurs Lejesvende.

Snorre var baade Digter og Sagaskriver, Islands og Nordens største
historiske Forfatter. Hans Hovedværk er Heimskringia (o: Verdens
Kreds), der indeholder de florske Kongers Historie fra de ældste Tider
og ned til Kong Sverre (1177). Det meste af Stoffet

forelaa allerede skrevet før Snorres Tid, men i en saare ukritisk og
usammenhængende Form. Men Snorre bragte Orden i alt dette Kaos og
skabte ved sin ualmindelige kritiske Sans og smagfulde Behandling et
udødeligt. Mesterværk, der langt mere bygger paa samtidige Digteres
Vidnesbyrd end paa den mundtlige Tradition. Men foruden at han har et
sjældent skarpt Blik for den rette Vurdering af sine Kilder, er selve
Kompositionen, hans Karaktertegninger og hans Sprogbehandling saa
glimrende, at hele Værket bliver et fuldendt Kunstværk1.

Snorres andet Hovedværk er hans Edda (o: Poetik, Skjaldskabslære), en
Lærebog for unge Digtere. Den begynder med en kort Fremstilling af den
nordiske Mytologi og fortsætter med en Forklaring af de af gamle
Digtere anvendte Skjaldeomskrivninger og hvorledes de er opstaaet, i
hvilken Anledning han faar Lejlighed til at meddele en Mængde højst
værdifulde Oldsagn og Myter. Endelig følger en Oversigt over alle
brugelige Versemaal og deres Ejendommeligheder. Ogsaa dette Skrift
udmærker sig ved en glimrende

1 Den bedste Oversættelse er Prof. Gustav Storms; »Snorre Sturlasøn:
Kongesagaer«, baade en større, illustreret Pragtudgave og en mindre,
billig Folkeudgave. Heraf er Hovedafsnittet, Olaf den Helliges Saga,
udgivet af »Udv. for Folkeopl. Fr.« som »Folkelæsning« Nr. 273 og et
andet Stykke af Snorres Sagaværk, Olaf Tryggvessøns Saga (i Dr. F. W.
Horns Oversættelse) som »Folkelæsning« Nr. 243.Fremstilling og
Kundskabsfylde, og dets Betydning for Forstaaelsen af den nordiske
Mytologi og de mytiske og heroiske Digte i den ældre Eddarrer
overordentlig stor.

Sturla Tordsson (1214—1284) kunde som Medlem af Sturlungeslægten
naturligvis ikke undgaa at blive i høj Grad indviklet i de mange
Stridigheder og Kampe, der i Sturlungetiden rasede paa Island. Men han
var i Grunden en fredelig, retsindig og fædrelandssindet Mand, der, saa
længe han kunde, ydede Modstand mod Kong Hakon og hans Udsendinges
Forsøg paa at underlægge sig Island. Han blev en Gang valgt til
Lovsigemand. Først efter Islands Underkastelse rejste han (i 1263) til
Norge, hvor han til at begynde med blev unaadigt modtaget af Kong
Magnus Hakonsson. Men efter at han havde vist sit Talent ved at
fortælle Sagaer og fremsige Digte, saa vel om Kongen selv som om hans
Fader Kong Hakon, vandt han baade Dronningens og Kongens Yndest. Ja,
Kongen blev endog saa begejstret over hans Digte, at han udbrød: »Jeg
tror du digter bedre end Paven.« Derefter opfordrede Kongen ham til at
skrive sin Faders, Kong Hakon Hakonssons Historie. I Aaret 1271 vendte
Sturla tilbage til Island, hvor han det næste Aar (1272) blev Landets
første Lovmand (S. 172).

Sturla var« baade en god Digter og en fortrinlig Sagaskriver. Hans
Fremstilling er klar og flydende og mærkelig upartisk, naar man
betænker, at han skriver om sin egen Samtid og om Begivenheder og
Kampe, hvori han selv har deltaget. Men der findes dog aldrig ét hadsk
Ord om hans Modstandere.

Sturlás Hovedværker er Sturlunga Saga1, Islands

1 Oversat af Dr. Kr. Kaalund: »Sturlunga Saga« (1904).Historie i
Sturlungetiden, som dog i sin nuværende Skikkelse er blevet forøget med
betydelige Indskud fra andre Sagaværker. Endvidere en Bearbejdelse af
Landnamsbogen, og saa vel en Kong Hakon Hakonssjons Saga, en udmærket
og paalidelig Saga, som en Kong Magnus Hakpnssons Saga, — den sidste
norske Kongesaga, der blev skrevet paa Island, af hvilken dog nu kun
enkelte Brudstykker er bevaret.

FRISTATENS UNDERGANG.

67. Opløsning og indre Kampe. Ligesom man i det øvrige Norden havde
vekslende Perioder, dels mere fredelige og lykkelige, dels mere urolige
og kampfulde, saaledes gik det ogsaa paa Island, skønt paa en noget
anden Maade. Til Tronfølgekampenes Tid i Danmark (1131—1157), Norge
(1136—1240) og Sverrig (1160—1222) svarer paa Island nærmest
Slægtsfejderne i Sagatiden (930—1030), skønt de, som naturligt i en
Fristat, var af en anden Art. Til Opgangs- og Velmagtstiden i Danmark
(1157—1241), Norge (1240—1319) og Sverrig (1222—1306) svarer den
fredelige Blomstringstid paa Island(1030— 1152), da Kirken og
Høvdingerne arbejder Haand i Haand paa at befæste Kristendommen, at
tilvejebringe en Kirkeordning og at grundlægge en national Litteratur.
Endelig kommer saa en Opløsningstid, fuld af indre Kampe, der ender med
at aabne Norden for fremmed Indflydelse, for tyske Kræmmeres og tyske
Fyrsters Graadighed. Og hertil svarer paa Island den Omvæltning i
Samfundsforholdene og deraf følgende blodige Borgerkrig i
Sturlungetiden (1152-1262), der aabnede Landet for fremmed Indflydelse
og endte med dets fujdstændige Underkastelse under et
Fremmedherredømme, under den norske Krone.Aarsagerne til Fristatens
Fald var mange, dels indre, dels ydre. Og de første af disse var igen
af dobbelt Art, dels Stridigheder, der opstod mellem Kirken og
Stormændene, dels, og væsentlig, en fuldstændig Omvæltning i de
islandske Samfundsforhold og heraf følgende heftige Partikampe imellem
Høvdingerne.

68. Som ovenfor fremhævet, var omtrent alle islandske Kirker og deres
Godser og Indtægter i den ældste Tid en Privatejendom, ligesom
Tilfældet jo havde været med Templerne under Hedenskabet. Og paa samme
Maade var Præsterne og hele Gejstligheden fuldstændig underkastet de
borgerlige Love og de borgerlige Domstole.

Men da Kirken havde befæstet sin Stilling og faaet en større Magt og
Indflydelse, begyndte den at ytre sin Misfornøjelse med dette
Afhængighedsforhold og søge at opnga en mere selvstændig Stillling.
Dette skete dog først efter at den havde faaet et kraftigt Rygstød ude
fra, og der var blevet oprettet en ny Ærke-

bispestoli Nidaros (Trondhjem), hvorunder den

islandske Kirke blev henlagt (1152). Men efter at den myndige Prælat
Eystein Erlendsson (der var af islandsk Slægt) var blevet Ærkebiskop
(1157—1188) og havde optaget Kampen for Kirkens Magt og Uafhængighed i
Norge, begyndte de islandske Biskopper, først Torlak den Hellige
(1178—1193, f. 1133) og senere Gudmund den Gode (1202—1237, f. 1160),
at røre paa sig og forlange saa vel Gejstlighedens Uafhængighed af de
borgerlige Domstole, som at de private Kirkeejere skulde udlevere deres
Kirker og disses Gods til fri Raadighed for Gejstligheden. Det lykkedes
dog slet ikke at gennemføre det første Krav (før efter Fristatens
Fald), og det sidste kun i et meget begrænset Omfang, idet de Høvdinger
og Stor-bønder, der ejede Kirkerne, bestemt modsatte sig dette, hvad
der endog førte til, at enkelte, der allerede havde bøjet sig for
Kravet, tog deres Kirker tilbage. Men dette førte dog naturligvis til
betydelige Stridigheder og Kampe imellem Biskopperne og de verdslige
Høvdinger.

Men der var ogsaa et andet Forhold, som foraarsagede en endnu bitrere
Kamp imellem Kirken og Stormændene. Og det var det strænge
Sædelighedskrav, som Kirken nu begyndte at gøre gældende.

Under Hedenskabet var det jo ret almindeligt, at en Mand ved Siden af
sin Hustru havde Medhustruer eller Friller, hvad der dengang ikke faldt
ét Menneske ind at betragte som forargeligt. Heri skete der efter
Kristendommens Indførelse ikke nogen Forandring, i hvert Fald ikke for
Stormændenes Vedkommende. Og det synes ogsaa i den første Tid at være
gaaet upaatalt hen fra Gejstlighedens Side, sagtens fordi den savnede
de fornødne Magtmidler og var for afhængig af Stormændene til at kunne
forhindre det. Om nogen Opretholdelse af Forbud mod Giftermaal mellem
nærbeslægtede synes der i den ældre Tid heller ikke at have været Tale.
Det oplyses saaledes, at i Biskop Isleifs Tid var selve Lovsigemanden
gift baade med Moder og Datter (sandsynligvis dog ikke paa en Gang),
uden at Biskoppen med nogen Virkning kunde skride ind derimod.

Men Forholdet synes ingenlunde at være blevet bedre i det 12. og 13.
Aarh., snarere langt værre. Ganske vist blev der i den af Altinget
vedtagne Kirkeret (1123) fastfat Forbud mod Ægteskab mellem beslægtede
indtil 6. Led. Men dette synes snarere at have forværret end forbedret
Tilstanden, dels fordi man herved blev mere indskrænket i Valget af sin
Ægtefælle, og dels fordi den forbudne Frugt virkedesaa tillokkende. Det
oplyses saaledes om omtrent alle Høvdinger og Stormænd i det 12. og 13.
Aarh., at de ikke nøjedes med én Kone, men havde en eller flere
Medhustruer og en Mængde uægte Børn. Der synes derfor dengang at have
hersket en langt større Usædelighed end nogensinde under Hedenskabet,
da den Slags Forhold dog var tilladt og fuldstændig lovlige.

At Kirken ikke roligt kunde se paa al denne Usædelighed, uden at den
greb ind og søgte at bekæmpe den, var ganske naturligt. Og i den sidste
Fjerdedel af det 12. Aarh. begyndte den at optræde særlig skarpt imod
den, med Anvendelse af alle til dens Raadighed staaende Midler, f. Eks.
Skriftemaal og Bandlysning. Men dette var jo at træffe Stormændene paa
deres ømme Punkt, og de satte sig kraftigt til Modværge, hvad der førte
til voldsomme Kampe mellem dem og Gejstligheden. Særdeles oplysende i
saa Henseende er Kampen i mellem Landets mægtigste Høvding Jon Loftsson
og Biskop Torlak den Hejlige, hvor Biskoppen truede med Bandstraalen,
medens den anden truede ham paa Livet, hvortil Biskoppen svarede, at
han vilde sætte sit Liv ind paa at faa Kirkens Krav opfyldt i denne
Henseende og ikke vige en Fodsbred for nogen som helst Trusler.
Biskoppen sejrede da ogsaa tilsidst i denne Strid. Men her var
Forholdet ogsaa af en ejendommelig Art, idet Medhustruen, som Biskoppen
forlangte fjernet, var hans egen Søster.

Men nogen almindelig Forbedring i de sædelige Forhold opnaaedes dog
ikke herved. Thi i det 13. Aarh. var Sædelighedstilstanden aldeles
forfærdelig — værre end nogensinde, før eller senere.

69. Af en langt mere skæbnesvanger og alvorligere Art end Striden
imellem Kirken og Stormændene var dog den Forrykkelse af de borgerlige
Magtforhold og Formuefordelingen, som i dette Tidsrum fandt Sted.Som
ovenfor paapeget (S. 52) var den islandske Samfundsordning lige fra
først af i høj Grad aristokratisk, idet al Magt, saa vel paa Tinge som
hjemme paa Egnen, var lagt i Hænderne paa nogle faa Godeslægter. Der
blev imidlertid gjort et Par Tilløb til at faa en Ændring i dette
Forhold ved at udstykke Høvdingemagten, først ved Gellesloven, da
Godernes Antal blev forøget med 3 (fra 36 til 39) og der samtidig
indsattes 9 valgte Medlemmer i Lovretten, og dernæst ved Njalsloven, da
der i Anledning af Femterrettens Stiftelse blev oprettet 12 nye
Godestillinger, der dog ikke fik tildelt fulde politiske Rettigheder.
Men endnu mere vilde dog Godevældet være blevet brudt, dersom Njals
oprindelige Forlsag om at omdanne Lovretten til en valg
Folkerepræsentation havde sejret. Men dette bjevjo forhindret af de
herskende Goder. Og da disse ved Kristendommens Indførelse tabte deres
religiøse Magt, sørgede de alligevel for at ordne Kirkens Anliggender
paa en saadan Maade, at de fik Haand i Hanke med dens Styrelse, baade
derved at de blev Kirkeejere og ved at Gejstligheden paa forskellig
Maade blev afhængig af dem, for saa vidt de ikke selv blev enten
Biskopper eller Præster, hvad netop flere af dem i Virkeligheden blev.

Men selv om det, trods gentagne Forsøg, ikke i nogen væsentlig Grad var
lykkedes at demokratisere Forfatningen, var der dog det Gode ved denne
Samfundsordning, at Magten var saa nogenlunde ligelig fordelt over hele
Landet, saa at de enkelte Goder kunde holde hinanden Stangen og ingen
af dem blive for overmægtig.

Men heri skete der i Løbet af det 12. og endnu mere i den første
Halvdel af det 13. Aarh. en stor Forandring, idet enkelte ærgerrige og
havesyge Høvdinger begyndte at samle flere Godedømmer paa énHaand. Ai
dette kunde lade sig gøre laa først og fremmest i den Bestemmelse, at
Godeværdgheden ikke alene var arvelig, men ogsaa kundg sælges og
afhændes.

Man kunde derfor paa forskellig Maade komme i Besiddelse af nye
Godedømmer. Naar en Godeslægts mandlige Linie var ved at uddø, kunde
man gennem politiske Giftermaal sikre sig vedkommende Godedømme ved
Arv. Og da det endvidere efterhaanden ikke var blevet velset fra
Kirkestyrelsens Side, at Præster blev for optaget af verdslige
Anliggender, gav dette Anledning til, at mange af dem, der enten
allerede var Goder eller havde Arveret til et Godedømme, afhændede
disse Rettigheder til en anden, naar de lod sig præstevie. Og da
endelig Godernes Magt som Herredshøvdinger fuldstændig afhang deraf,
hvor mange Tingmænd det lykkedes dem at samle om sig, foretrak mangen
en forholdsvis svag Gode, fremfor at ligge i Strid med en overmægtig
Nabogode, frivilligt, mod et passende Vederlag, at afstaa sit Godedømme
til denne; undertiden btev den svagere ligefrem tvunget til en
Afstaaelse.

Da der nu til hvert Godedømme var knyttet baade politisk Magt og
forskellige Pengefordele, benyttede flere ærgerrige og havesyge
Høvdinger sig af alle disse Muligheder og Midler til at komme i
Besiddelse af de flest mulige Godedømmer. Og det endte da med, at al
Magten i hele Landet kom i Haenderne-

paa nogle ganske faa Slægter.

Og paa lignende Maade gik det ogsaa med Formuefordelingen. I Sagatiden
var de fleste Bønder Selvejere, og der synes at have været en ret
almindelig Velstand, særlig i den kort efter Kristendommens Indførelse
indtraadte lange Fredsperiode og Blomstringstid. Men dengang var
Velstanden saa nogenlundeligelig fordelt, uden nogen Ophobning af
større Formuer paa enkelte Hænder.

I Sturlungetiden indtræder der imidlertid en stor Forandring i disse
Forhold, idet vældige Formuer nu sarriles paa enkelte Hænder. Og
ligesom med Magten kunde dette ske paa forskellige Maader, saa vel ved
Arv, Giftermaal, Slægters Uddøen og Gaver til Kirker (som jo ejedes af
Høvdingerne), som ved at pengegridske Høvdinger tvang Folk til at
afstaa deres Ejendomme eller ligefrem plyndrede dem for deres Gods.
Herved indskrænkedes de frie Selvejeres Antal i en uhyggelig Grad,
medens der opstod en talrig Klasse af uselvstændige Fæstere, der var
fuldstændig afhængige af de rige Stormænds Naade.

Saaledes blev, f. Eks., alle Sturlungerne hovedrige Mænd. Og en af dem,
Snorre Sturlason blev endog den rigeste Mand i hele Landet, skønt han
intet fik af den ikke ret store Arv, som hans Fader efterlod sig, idet
dennes Enke havde sat den overstyr. Men skønt han saaledes maatte
begynde med tomme Hænder, lykkedes det ham saa vel gennem Giftermaal
som paa forskellige andre, mere eller mindre fine Maader at samle saa
stor Formue, at han efter dens Værdi i Nutidspenge sikkert har været
Millionær. Han ejede 6 Hovedgaarde, foruden mange andre Storgaarde, og
da han i en stræng Vinter mistede 120 Stude paa en Gang, lod han til
ikke at ænse dette Tab det mindste, men gjorde lige fuldt sine vanlige,
store Julegilder. Snorres Broder Tord efterlod sig ved sin Død 1200
Hundreder (§ 40), og den tredje Broder Sighvat og dennes Søn Sturla
havde 3 Hovedgaarde, 2 paa Vestlandet og 1 paa Nordlandet, og kom
desuden efterhaanden i Besiddelse af de fleste Storgaarde i Øfjorden.
Sturlungernes samlede Formue har derfor sikkert beløbet sig til flere
Millioner Kroner i Nutids-penge. Og af Godedømmer var det lykkedes dem
at samle saa mange paa deres Hænder, at de paa et vist Tidspunkt
herskede baade over hele Vestlandet og en stor Del af Nordlandet. 70. I
den første Halvdel af det 13. Aarti. var Udviklingen med Hensyn til
Magtfordelingen naaet derhen, at kun 6 Slægter havde faaet Magten i
hele Landet.

I Sydfjerdingen herskede to Slægter:

1) Oddeslægten (Sæmund Frodes Efterkommere), hvis Hovedmænd var Jon
Loftssons tre Sønner: Sæmund (d. 1222), Orm (d. 1218) og Biskop Paul
(d. 1211);

2) Høgedalsslægten (Biskop Isleifs Efterkommere), hvis Hovedmænd var
Lovsigemand Gissur Hallssons (S. 140) tre Sønner: Biskop Magnus (d.
1237), Lovsigemanden Hall (d. 1230) og Torvald (d. 1235), samt derefter
Torvaids to Sønner: Bjørn (d. 1221) og Gissur (1209—1268), der 1258
blev udnævnt til Jarl over Island.

I Vestfjerdingen herskede ogsaa to Slægter:

1) Vatnsfjordslægten (der nedstammede fra Høvdingen Hailide Marsson, d.
1130), hvis Hovedmand var Torvald Snorreson (d. 1228);

2) Sturlungeslægten (Efterkommere af Høvdingen Sturla Tordsson paa Hvam
(1115—1183), sædvanlig kaldet Hvam-Sturla, der blandt sine Forfædre
kunde tælle en af Sagatidens mægtigste Høvdinger, Snorre Gode, d.
1031), hvis Hovedmænd var Sturlas tre Sønner: Tord (d. 1237), Sighvat
(d. 1238) og Snorre (S. 146), samt Sighvats to Sønner: Sturla
Sighvatsson (d. 1238) og Tord Kakale (d. 1256) og deres Fætter Sturla
Tordsson (S. 148).

I Nordfjerdingen herskede overvejende Asbjørnsslægten (Efterkommere af
Asbjørn Arnorsson, der var gift med en Sønnedatter af Snorre Gode),
hvis Hoved-mænd var: Kolbein Tumeson (d. 1208) og dennes Broder Amor
(d. 1221) samt den sidstes Søn Kolbein Unge (d. 1245). Men her herskede
ogsaa for en Del af denne Periode delvis saa vel en Gren af
Sturlungéslægten (Sighvat Sturlason) som Høgedalsslægten eller dennes
daværende Overhoved (Gissur Torvaldsson).

I Østfjerdingen herskede Svinefjældsslægten (der nedstammede fra en
Broder til Flose Tordsson, som indebrændte Njal), hvis Hovedmænd var:
Sigurd Ormsson (d. 1235) og dennes Brodersøn Sigmund Jonsson (d. 1212)
samt den sidstes Søn Orm (d. 1241) og Sønnesøn Sæmund Ormsson (d.
1252).

Og alle disse Slægter var gennem politiske Giftermaal ved forskellige
Svogerskabsbaand indbyrdes knyttet til hverandre. Saaledes var, f.
Eks., Snorre Sturlason besvogret med dem alle, Svinefjældsslægten
undtagen. Han selv var i sit andet Ægteskab gift med den hovedrige Enke
Hallveig Ormsdatter, der var Enke efter Bjørn Torvaldsson (af
Høgedalsslægten) og Datter af Orm Jonsson (af Oddeslægten). Og Snorres
tre Døtre var gift med Overhovederne for saa vel Vatnsfjordslægten
(Torvald Snorreson) og Asbjørnsslægten (Kolbein Unge) som for
Høgedalsslægten (Gissur Torvaldsson), medens hans Søn Urøkja var gift
med en Søster til Kolbein Unge. Endvidere var Snorres Broder Sighvat
gift med en Søster til Kolbein Tumeson (Asbjørnsslægten) og Sighvats
Søn Sturla med en Datter af Sæmund Jonsson (Oddeslægten). —
Svinefjældsslægten var igen besvogret baade med Asbjørnsslægten og
Oddeslægten o. s. v.

Men skønt disse Svogerskabsbaand til Tider kunde spille stor Rolle og
føre til forskellige Forbund, holdt de imidlertid sjælden længe. Thi i
disse Tider var det ganske almindeligt, hvis man saa sin Fordel vedat
indgaa et nyt Giftermaal, at forskyde sin Kone og tage sig en anden,
hvad der snarest kunde forvandle det forrige Venskab til bittert
Fjendskab,

Dersom nu alle disse mægtige Høvdinger, Frænder og Svogre havde kunnet
holde sammen, med al den Kraft, Intelligens og Rigdom, som de var i
Besiddelse af, vilde de have været i Stand til at skabe Landet en
lykkelig Fremtid. Men de enkelte Høvdingers Magtbegær og Havesyge var
saa ubegrænset, at de ingen Tid havde til at tænke paa Fædrelandet. De
tænkte kun paa at forøge deres egen Magt og Rigdomme, og bekæmpede
derfor hverandre af al Kraft, saa at der opstod en almindelig
Borgerkrig, hvori selv Brødre og andre nærmeste Slægtninge bekæmpede og
overfaldt hverandre.

Og disse Kampe førtes ikke, som i Sagatiden, med ærlige og blanke
Vaaben. Nu betragtedes alle Midler som lige gode. Listige Baghold,
natlige Overfald, ja endog Mordbrand hørte til Dagens Orden. Og den
Grusomhed, hvormed disse Kampe førtes, var aldeles enestaaende. Man
nøjedes ikke nu, som i gamle Dage, med at dræbe sin Modstander paa en
aaben og ærlig Vis, men følte den største Lyst i at lemlæste og
mishandle ham paa den skændigste Maade. Og man holdt hverken Ord eller
Eder. Man tilsvor sin Modstander den ene Dag Fred og Troskab, for
straks den næste Dag at bryde sin Ed og overfalde ham.

Og paa samme Maade gik det med Forholdet til de undergivne, menige
Bønder. Man_ drog i store Flokke plyndrende fra Gaard til Gaard, eller
slog sig undertiden hist og her ned og opspiste alle de Forraad, der
forefandtes, nedslagtede Besætningen og tvang Beboerne dels til
Vagttjeneste paa Heder og øde Fjælde, dels til at følge med dem til
Overfald paa deres Fjender. Og hvis disse ikke straks lystrededen givne
Ordre, blev de, enten halshugget eller lemlæstet paa den grusomste
Maade. Man havde ingen som helst moralske Betænkeligheder, men gav sine
Lidenskaber frit Spil, indtil omtrent hele Landet stod i Brand.

Da det nu ikke lykkedes nogen enkelt Høvding eller Slægt helt at faa
Overtaget, og der heller ikke i Landet fandtes nogen Centralmyndighed,
som kunde gribe regulerende ind og stifte Fred, var Vejen hermed aabnet
for fremmed Indflydelse og Indblanding, der heller ikke lod længe vente
paa sig.

71. Fremmed Indblanding og Underkastelse. Som allerede ovenfor meddelt
(S. 131) gjorde Kong Olaf den Hellige gentagne Gange Forsøg paa at faa
Islænderne til at underkaste sig den norske Konges Herredømme og betale
ham Skat. Dette blev imidlertid bestemt afslaaet, og ved Kong Olafs Død
faldt Sagen dengang bort. Men gemt var ikke glemt. Tanken blev igen
optaget af Kong Hakon Hakonsson (1204—1263), der ved alle mulige Midler
og dybt udtænkte Planer søgte at gennemføre den og naa sit Maal. Han
følger gennem udsendte Spioner og Tillidsmænd nøje med i de islandske
Høvdingers indre Stridigheder og Partikampe, og naar de, enten af sig
selv eller hidkaldte af ham under Paaskud af at ville mægle imellem
dem, kommer til Norge, søger han paa alle Maader at vinde dem for sin
Sag ved at tildele dem høje Titler og Æresbevisninger og stille dem
endnu større Hæder og Fordele i Udsigt, hvis det lykkedes dem at
gennemføre, hvad han ønskede og forlangte af dem. Og naar de først var
blevet hans Hird mænd, hans ed-bundne og haandgangne Mænd, var de jo
blevet afhængige af ham og havde deres bestemte Pligter overfor ham.
Han spiller derpaa den ene Høvding ud imod den anden, ganske som
Brikker paa et Skak-bræt i et nøje gennemtænkt Spil, og forøger derved
stadig Forvirringen og Ufreden imellem dem. Undertiden tilbageholder
han ogsaa de farligste Modstandere i Norge, for at de, han har vundet
for sin Sag eller som han anser for tjenlige Redskaber til
Gennemførelsen af sine Planer, skal have et lettere Spil og kunne
underlægge sig Landet til Fordel for ham selv. Og naar saa nogle af dem
ved Hjælp af hans Haandlangere er blevet ryddet af Vejen, sætter han
sig i Besiddelse af deres efterladte Ejendomme og Godedømmer og
besætter dem med sine trofaste Tjenere og Tillidsmænd. Og da det
endvidere i Aaret 1238 traf sig saa, at begge de islandske Bispestole
var blevet ledige, paatvinger han ved den norske Ærkebiskops Hjælp
Islænderne to norske Biskopper, der under Paaskud af at arbejde for
Gudsfrygt og gode Sæder anvender alle kirkelige Straffemidler til at
ramme Kongens Modstandere og støtte hans Sag.

72. Det første, der gav Kong Hakon og hans daværende Formynder Skule
Jarl (d. 1240) Anledning til at blande sig i Islands Anliggender, var
en Strid imellem nogle norske Købmænd og Islænderne. Oddeslægtens
Overhoved Sæmund Jolisson havde nemlig afpresset norske Købmænd, der
drev Handel paa Island, store Pengesummer, medens de til Gengæld dræbte
hans uskyldige Broder Orm Jonsson. Saa havde Orms Svigersøn Bjørn
Torvaldsson til Hævn for sin Svigerfader slaaet en lige saa uskyldig
Nordmand ihjel. Herover blev Kongen og Skule saa-vrede, at Jarlen vilde
gøre et Krigstog til Island (1220). Men det lykkedes Snorre Sturlason,
som dengang opholdt sig i Norge, ved kloge Forestillinger at faa dette
forhindret, medens han til Gengæld maatte love, at han ikke alene
skulde frede om de norske Købmænd, der drev Handel paa Island, men
ogsaa gøresit bedste for at faa sine Landsmænd til at underkaste sig
den norske Konge. Men i den Retning fik han dog intet som helst
udrettet og synes heller ikke

at have arbejdet videre for det.

Snorres skarpeste Modstander var hans Brodersøn Sturla Sighvatsson. Da
denne for at gøre Bod for sin Optræden mod Biskop Gudmund den Gode
havde gjort en Pilgrimsrejse til Rom, besøgte han paa Hjemvejen Norge,
hvor han blev godt modtaget af Kong Hakon. Sturla fortalte ham om den
forfærdelige Ufred, der herskede paa Island, og Kongen udviklede da for
ham, at den eneste Mulighed for at stifte Fred i Landet var, hvis man
kunde faa Islænderne til at give sig under en Konges Styre, og spurgte
samtidig, om Sturla ikke vilde paatage sig den Opgave at arbejde
herfor. Dertil erklærede Sturla sig villig, dersom han fik Kongens
Støtte og modtog en saadan Belønning, som Kongen fandt passende. Kongen
gav ham saa det Raad, at han ikke saa meget skulde erobre Landet ved
Manddrab, som søge at tage sine Modstandere til Fange og sende dem ud
af Landet, eller paa en eller anden Maade se at komme i Besiddelse af
deres Magt og Myndighed.

Da Sturla i Aaret 1235 kom hjem til Island, tog han straks fat paa at
udføre disse Planer. Han tog sin Fætter, Snorres Søn Urøkja, der havde
optraadt med den største Voldsomhed paa Vestlandet og angrebet begge
sine Farbrødre, Tord og Sighvat, til Fange, hvorefter han mishandlede
ham paa det grusomste og tvang ham til at rømme Landet. Sturla drog
ogsaa sammen med sin Fader og et Følge paa 1000 Mand mod Snorre, saa
denne skyndsomst maatte rømme sine Gaarde og flygte længere sydpaa og
tilsidst til Østlandet. Og nu førtes der et helt Aar ordentlig Krig
imellem Frænderne og deres Til-hængere paa hver Side, indtil der kom
Bud fra Norge, med Hilsen fra Kongen, Skule Jarl og Ærkebiskoppen, om
at Islænderne skulde komme til Norge for at faa deres Trætter forligt.
Denne Opfordring efterkom Snorre og rejste i 1237 til. Norge.

Efter at Sturla saaledes var blevet af med de nærmeste af sine
farligste Modstandere, spillede han i nogen Tid Herre i en stor Del af
Landet. Men der var dog endnu to Høvdinger tilbage, som han nærede
nogen Frygt for, nemlig Asbjørnsslægtens Overhoved Kolbein Unge og
Høgedalsslægtens Hovedmand Gissur Torvaidsson, som nu havde vundet stor
Magt paa Sydlandet. Sturla siges selv at have udtalt, at hvis det
lykkedes ham at besejre Gissur, vilde han kunne betragte sig som Herre
over hele Landet. Han søgte først at slutte Forbund med ham, og Gissur
syntes ikke helt uvillig til dette. Men da det kom til Stykket og de
mødtes, turde Sturla dog ikke stole paa Gissurs Oprigtighed og lod ham
tage til Fange, hvorefter han tvang ham til af afstaa sine Godedømmer
og sværge at ville rømme Landet. Men ikke et Øjeblik faldt det Gissur
ind at holde de ham aftvungne Eder, og hans første Skridt, da han var
blevet fri, var at slutte Forbund med Kolbein Unge. De samlede saa en
stor Hær, og i et blodigt Slag paa Ørlygsstad i Skagefjorden (1238)
faldt baade Sturla og hans Fader Sighvat efter et heltemodigt Forsvar,
hvorefter Kolbein underlagde sig hele Nordfjerdingen.

Da Efterretningen herom naaede til Norge, vakte den stor Opsigt, og det
gjorde Kong Hakon særdeles ondt at høre om Sturlas Fald, hvorved hans
Planer havde lidt et stort Afbræk. Snorre Sturlason, som dengang
opholdt sig hos Skule Jarl (der nu var blevet Hertug) i Trondhjénr, tog
sig ogsaa sin Broder;

Sighvats Død nær, selv om der ofte havde været Brist i Enigheden
imellem dem. Han var nu blevet Slægtens selvskrevne Overhoved og vilde
for alt i Verden generobre sine Ejendomme og sine Frænders Gode-dømmer.
Han belavede sig derfor paa at rejse til Island i Foraaret 1239. Men da
kom der Breve fra Kongen, hvori han forbød alle Islændere at rejse hjem
den Sommer. Kongen vilde nemlig, at Gissur nu skulde være ene om
Spillet paa Island; thi han vidste, at denne var venlig stemt imod ham,
medens Snorre altid mere havde sluttet sig til Hertug Skule, som paa
dette Tidspunkt var ved at komme i aaben Strid med Kongen.

Snorre vilde imidlertid ikke af nogen som helst Forhindringer lade sig
afholde fra at rejse og sejlede til Island. Men herved havde han jo som
Kongens Hirdmand gjort sig skyldig i et aabenbart Brud paa sin
Lydighedspligt mod denne, og Kongen skrev da til Gissur, at han skulde
enten sende Snorre tilbage eller tage ham af Dage, hvilket sidste
Gissur saa gjorde ved et natligt Overfald paa ham (S. 147). Nu var
Gissur og hans Forbundsfælle Kolbein blevet de mægtigste Mænd i Landet
og kunde i Forening beherske, de tre Fjerdedele af dette (Sydlandet,
Nordlandet og Vestlandet). Gissur rejste derpaa til Norge for at
aflægge Beretning om sin Virksomhed til Kongen og opnaa større Hæder og
Ære hos ham.

73. Kort efter at Gissur var afrejst fra Island, ankom en ny Mand af
Sturlungeslægten til Landet, nemlig Sturlas yngre Broder Tord
Sighvatsson, sædvanlig kaldet Tord Kakale. Han søgte nu at samle alle
de efterlevende af Sturlungerne og deres Venner for at kæmpe mod
Kolbein Unge. Og det kom i de følgende Aar til vældige Kampe imellem
dem, bl. a. et stort Søslag i Hunebugten (1244), hvori Kol-bein dog
havde Overtaget. Men da Tord straks efter samlede nye Folk, sendte
Kolbein (1245) Bud til ham om, at de begge skulde rejse til Norge og
lade Kong Hakon dømme dem imellem. Men inden dette kunde ske, døde
Kolbein den samme Sommer.

Paa dette Tidspunkt var Gissur imidlertid vendt tilbage til Island, og
det kom saa til Kampe imellem ham og Tord. Men ogsaa de blev dog
tilsidst enige om, at de begge skulde rejse til Norge og overlade til
Kong Hakon at afgøre deres Mellemværende.

Da de kom til Norge, sammenkaldte Kongen en større Raadsforsamling, og
de talte her hver for sig udmærket for deres Sag. Men man mente at
kunne skønne, at Kongen paa alle Punkter, hvor dette kunde lade sig
gøre, snarest tog Gissurs Parti.

Paa dette Tidspunkt (1247) kom der imidlertid en pavelig Legat,
Kardinal Vilhelm, til Norge for at krone Hakon, og Kongen lod da baade
Gissur og Tord føre deres Sag for sig i Kardinalens Nærværelse og lod
Folk forklare ham alle Omstændigheder ved deres Strid. Kardinalen
syntes, at Gissur havde den største Skyld og vilde ikke høre Tale om
andet, end at Tord blev sendt til Island* men Gissur holdt tilbage i
Norge. Han fandt det raadeligst, at kun én Mand blev sat til at styre
Landet, dersom der skulde blive Udsigt til Fred. Dette Raad fulgte saa
Kongen, og Tord drog til Island, hvor han i tre Aar var omtrent
enevældig i Landet. Men da den ene af de norske Biskopper paa Island,
som var en ivrig Tilhænger af Hakon, fandt, at Tord mere arbejdede for
at befæste sin egen Magtstilling end for at bringe Landet under Kongen,
blev han (1250) kaldt tilbage til Norge, hvor han nogle Aar senere
(1256) døde af Slag.

Der var paa denne Tid mange Høvdinger og for-nemme Islændere i Norge,
og man kunde længe ikke blive rigtig enig om, hvem der skulde afløse
Tord Kakale. Kongen satte dog størst Pris paa Gissur og en Sønnesøn af
Tord Sturlason, Torgils Bødvarsson, sædvanlig kaldet Torgils Skarde (o:
med Skaar, i Læben), der var Kongens Hirdmand og i alle Retninger en
brav Mand. Ved denne Tid overdrog baade Oddeslægten og flere andre
islandske Høvdinger deres Godedømmer til Kongen, og han selv regnede
sig som Ejer af saa vel Snorre Sturlasons Godedømmer som hans
efterladte Formue. Enden paa Forhandlingerne blev da, at baade Gissur
og Torgils blev (1252) sendt til Island for at overtage Styrelsen i de
Herreder, som Kongen regnede for sine. Med dem fulgte ogsaa den
norskfødte Biskop paa Island, Henrik, og de var alle tre ved en fælles
Overenskomst bundet til at støtte hverandre og arbejde for Kongens Sag.
Torgils blev forlenet med Borgarfjorden (i Vestfjerdingen), medens
Gissur havde sine egne Godedømmer i Sydfjerdingen og desuden blev
forlenet med Størstedelen af Nordfjerdingen.

Gissur bosatte sig saa (1253) paa Gaarden Flugumyr i Skagefjorden, idet
han bortjog den Mand derfra, som Tord Kakale havde sat til at varetage
sit Høvdingeskab i Skagefjorden. Han hed Eyjolf Ofse (o: Voldsomhed) og
var gift med en Datter af Sturla Sighvatsson. Men Eyjolf vilde ikke
finde sig heri; han besluttede at tage Hævn derfor og indebrændte ved
et natligt Overfald Gissur og hele hans Husstand det samme Aar. Der
omkom her 25 Mennesker, deriblandt Gissurs Hustru og Sønner, medens
Gissur selv paa en højst ejendommelig Maade slap levende ud af
Ruinerne.

Der blev ikke noget godt Samarbejde mellem Gissur og Torgils. Torgils
betragtede det som sin Æres-pligt at holde sine Løfter over for Kongen,
medens Gissur ikke lagde sig videre i Selen for at fremme Kongens Sag
og var alt andet end tro mod Torgils. Biskop Henrik, der var meget
ivrig for Kongens Sag og overmaade voldsom i sin Fremfærd, bandlyste
dem begge skiftevis, naar han var utilfreds med deres Optræden, ligesom
han ogsaa gjorde med flere andre Høvdinger. Men tilsidst fik Biskoppen
sat igennem, at Gissur (1254) blev kaldt til Norge og her holdt
tilbage. Derefter forligtes Biskoppen og Torgils, som begge var lige
trofaste Venner af Kongen, og de havde nu i nogen Tid hele Magten paa
Nordlandet.

I Aaret 1255 sendte Kongen en af sine Tillidsmænd, Ivar Engleson, til
Island, for at denne sammen med begge Biskopperne skulde arbejde for
hans Sag. Og det lykkedes ham (i Foraaret 1256) med Torgils's og Biskop
Henriks Støtte at faa alle Bønder i Skagefjorden og Øfjorden samt
Størstedelen af Bønderne i hele Nordfjerdingen til at gaa ind paa at
betale Kongen Skat. Men i Syd- og Vestfjerdingen fik han intet som
helst udrettet, hvad man gav Gissurs Venner Skylden for. Kongen satte
da Torgils over Øfjorden og flere andre Herreder, som han beholdt,
indtil han ved et Overfald blev dræbt i Januar 1258.

74. Efter Torgils Skardes Død var Gissur alene tilbage af de Høvdinger,
som Hakon havde anvendt til at fremme sine Planer paa Island. Men han
var ogsaa den, som Kongen i Grunden holdt mest af. Hakon mindede ham da
ogsaa tit om, at de var Frænder, idet Gissur jo saa vel gennem sin
Stamfader Gissur Hvide (S. 126) som gennem sin Moder, der var en
Datterdatter af Jon Loftsson (S. 139), langt ude var beslægtet med den
norske Kongefamilie. Kongen viste ham derfor stor Hæder, selv om han
syntes, atGissur ikke havde ydet hans Planer paa Island saa kraftig en
Støtte, som han kunde have ønsket.

Gissur havde nu opholdt sig 4 Aar i Norge, hvor han havde haft et
Embede som Kongens Sysselmand i Trondhjem. Han udtalte jævnlig overfor
Hakon, at det nok kunde lade sig gøre at faa hele Island til at
underkaste sig Kongen og betale ham Skat, dersom Sagen fik en
Forkæmper, der havde saa høj en Rang, at Indbyggerne fandt det
stemmende med deres Værdighed at tjene under ham. Kongen havde jo
hidtil fulgt det Princip, at lade de Høvdinger, som han fik i sit Garn,
afstaa deres Godedømnier, og han havde saaledes efterhaailden faaet
Raadighed over hele Nordfjerdingen, en stor Del af Sydfjerdingen og en
Del (Borgarfjorden) af Vestfjerdingen. Og da han nu fik Efterretning om
Torgils Skardes Død, forlenede han Gissur med alle de nævnte Herreder
og udnævnte ham samtidig til Jarl og gav ham en Lur og et Banner som
Tegn paa hans Magt og høje Værdighed. Saa skulde Gissur til Gengæld faa
de Høvdinger, der endnu ikke havde underkastet sig Kongen, til at gøre
dette og betale ham Skat. Og saaledes udrustet drog Gissur til Island
(1258).

Den følgende Vinter opholdt Gissur sig i sit Arvegodedømme paa
Sydlandet, hvor han holdt store og prægtige Gilder, og hvor 30 Mænd
blev hans haandgangne Mænd, nogle som Hirdmænd og andre som »Gæster«
(den lavere Hirdmandsklasse), saaledes s<fm Skik var ved Hirden i
Norge. Og han gav dem at forstaa, at hans haandgangne Mænd skulde have
alle de samme Titler og Rettigheder hos Kongen i Norge, som de havde
hos ham selv, hvad der fristede mange. Men dette viste sig dog senere
at være usandt. Samtidig søgte Jarlen gennem Udsendinger at befæste sin
Stilling i Nordfjerdingen, og det følgende Foraardrog han selv derhen
og købte en slor Gaard, Reynistad (i Skagefjorden), hvor han bosatte
sig. Men han berørte aldrig sine Løfter om at faa Indbyggerne til at
betale Skat til Kongen, da han vidste, at et saadant Forhold ikke var
velset. Han gjorde i det hele taget ikke ret meget for at fremme
Kongens Planer og opnaaede heller ikke store Resultater i saa
Henseende.

Men Kong Hakon havde sine Spejdere ude og holdt sig nøje underrettet om
alt, hvad Jarlen foretog sig, thi han nærede ikke synderlig Tillid til
ham. Da Jarlen i Sommeren 1258 vendte hjem til Island, lod han ham
ledsage af en af sine Hirdmænd for at holde Øje med ham. Og senere
sendte han i Stilhed med andre Skibe flere Tillidsmænd og Spejdere i
samme Hensigt.

Der gik nu to Aar saaledes, at det ikke engang var lykkedes Jarlen at
underlægge sig alle de Herreder, han var blevet forlenet med af Kongen,
endsige mere. Og Spørgsmaalet om Skatten havde han aldrig berørt. Dette
fandt Kongen var et kummerligt Resultat og tilsendte derfor Altinget
(1260) Breve om sine Skattekrav, der blev overbragt af to af Kongens
Hirdmænd. Der var ikke synderlig Stemning for at gaa ind paa dem; men
Jarlen, der kom tilstede paa Altinget, støttede dog selvfølgelig
Hirdmændenes Krav, skønt paa en noget anden Maade, end Brevene lød paa.
Sydlandets Beboere protesterede imod Skatten, skønt Jarlen netop havde
størst Magt i disse Herreder, og man mente ogsaa, at de næppe vilde
have udtalt sig saa skarpt imod Skatten, hvis de havde troet, at det
var meget imod Jarlens Vilje. Resultatet blev derfor, at man afslog at
gaa ind paa Kongens Skattekrav, og med det Budskab rejste hans
Sendemænd hjem til Norge.Da Kongen fik Underretning herom, indsaa han
at det aldrig vilde lykkes ham at underlægge sig hele Landet og faa
sine Skattekrav sat igennem ved Gissurs Bistand alene. Han besluttede
sig derfor til den følgende Sommer (1261) at sende endnu en af sine
Hirdmænd, Hallvard Guldsko, med Breve til Island. Hallvard var en klog
Mand og røgtede sit Ærinde med stor Behændighed. Han talte først med
Jarlen og gjorde ham kraftige Forestillinger angaaende Kongens Sag.
Derpaa forligte han flere Høvdinger, der laa i Strid med hverandre, for
at stifte Fred, og lovede alle dem Venskab og Æresbevisninger, som
vilde gaa Kongen til Haande, mens han paa forskellig Vis gjorde
Stillingen vanskelig for Jarlen. Paa den anden Side holdt han Møder med
Almuen i flere Herreder og talte for, at man skulde gaa ind paa Kongens
Skattekrav, og lovede til Gengæld forskellige Fordele og forøgede
Rettigheder. Og Resultatet af hans Overtalelser blev, at saa vel
Høvdinger som Bønder fra de Fjerdinger, Nord-, Vest- og Sydfjergdingen
(med Undtagelse af Oddeslægten) i 1262 tilsvor Kongen Overhøjhedover
Landet og en evindelig Skar. for ham selv og hans Arvinger. Det
følgende Aar (1263) sluttede Oddeslaegten sig hertil og i 1264 ogsaa
hele Østfjydingen. Der blev herom oprettet en fra islandsk Side
opsigelig Overenskomst, som endnu findes bevaret. Den gaar nu under
Navnet »Den gamle Overenskomst« (Gamli sáttmáli), og dens enkelte
Bestemmelser har senere under Islændernes Frihedskampe været Genstand
for flere forskellige Fortolkninger.

75. Island var altsaa nu fra at være en selvstændig og uafhængig
Fristat kommet under en Konges St^re, hvad der, saaledes som Forholdene
havde udviklet sig, ogsaa synes at have været den eneste Udvejtil at
stifte Fred i Landet. Men forskellige af den opretlede Overenskomsts
Bestemmelser blev ikke overholdt fra Kongens Side, uden at islænderne
dog over for den stærke Kongemagt havde Kraft nok til at forhindre det.
Der skete derfor i den nærmest følgende Tid en fuldstændig Omvæltning i
Landets F_orfatningsforhold, saa vel i dets Administration som i dets
Lovgivning. Fristatens gamle Lovbog, Graagaasen, blev efter nogle Aars
Forhandlinger afskaffet og (1281) erstattet af en ny Lovbog efter norsk
Mønster, Jons,bo.gen (opkaldt efter dens Overbringer, Lovmand Jon
Einarsson), af hvilken enkelte Afsnit har været gældende paa Island
helt ned til vore Dage.

Al den Magt, som Goderne tidligere var Indehavere af, var nu samlet hos
Kongen. I Stedet for den gamle Inddeling i Tinglag kom nu en Inddeling
i 12 Sysler, med bestemte geografiske Grænser, og i Stedet for de frie
og uafhængige Goder Sysselmænd, der som Repræsentanter for Kongemagten
blev udnævnt af Kongen. Vaartingsdomstolene bortfaldt og Domsmagten i
Herrederne gik over til Sysselmændene, der altsaa blev
Underretsdommere, men tillige fik del Hverv at fuldbyrde de idømte
Straffe, hvad der jo tidligere havde været overladt til Domhaveren.

Den øverste indenlandske Administration skulde ifølge Overenskomsten
være hos Jarlen som Kongns Stiedfortræ slaxui. Efter Gissur Jarls Død
(1268)

blev der dog ikke udnævnt nogen ny Jarl, men Landels Styrelse blev
foreløbig overdraget til to kongelige Ombudsmænd, indtil der i 1279
under Navn af Hirdstyrer blev udnævnt en Statholder for hele Landet,
hvilken Ordning derefter blev staaende.

Altinget vedblev at staa, men i en helt ændret Skikkelse. De særlige
Domstole paa Altinget, de 4Fjerdingsretter og Femterretten bortfaldt,
idet baade Domsmagten og Lovgivningsmagten (ligsom i Norge)

blev forenet hos en Institutio, Lovretten, som nu altsaa blev baade
dømmende og lovgivende, medens den tidligere kun havde været
lovgivende. Og i Stedet for en af Lovretten valgt Lovsigemand kom nu,
først en af Kongen udnævnt Lovmand, og senere (fra 1277) to Lovmænd,
den ene for Syd-og Østlandet, den anden for Nord- og Vestlandet.
Lovmændene var, foruden Formænd for Lovretten, Dommere, saa vel hjemme
i Herrederne, ved Siden af Sysselmændene, som paa Altinget i Forening
med Lovretten, hvor de var Overretsdommere, medens den højeste
Domsmyndighed var hos Kongen og hans Raad i Norge.

Ogsaa Lovrettens Sammensætning undergik ved Godernes Bortfald en
væsentlig Forandring. Thi i Stedet for at være en stor Forsamling paa
144 Medlemmer kom den nu til at bestaa af kun 36 Medlemmer.
Sysselmændene skulde nemlig fra hele Landet udvælge 84 Nævnsmænd til at
ledsage dem til Altinget, og her skulde saa Lovmændene i Forening med
Sysselmændene udtage 36 af disse til at tage Plads i Lovretten og blive
Lovrettemænd. Den saaledes indrettede Lovrette havde Domsmagt i
Forening med Lovmændene og Lovgivningsmagt i Forening med Kongen, som
dog efterhaanden fik den overvejende Indflydelse paa Lovgivningen.

76. Litteraturen. Den litterære Virksomhed fortsattes uafbrudt, saa vel
i selve Sturlungetiden (S. 146 —49) som efter Underkastelsen. Men de
litterære Frembringelser fik nu en anden Karakter og var ikke saa
originale og kunstnerisk udformede som den Bogavl, der frembragtes
under Fristatens Frihedsbanner. Foruden at man flittigt afskrev
dejeldre Sagaværker ogDigte og til Dels bearbejdede og udvidede dem ved
nye Indskud, lavede man nu store Samlerværker (f. Eks. den store og
berømte, Flatøbog der af Biskop Brynjolf Sveisson i 1622 blev skaenket
til

Kong Fredrik den TRedje), hvori man sammenstøbte Kongesagaer og
Familiesagaer eller mindre Sagaer om enkelte Islændere og deres
Oplevelser i Udlandet. Desuden begyndte man nu fortrinsvis at
beskæftige sig med forskellige Oldsagn og skrev en hel Række
forhistoriske og mytiske Fortidssagaer (»Fomaldarsagaer«), f. Eks.
»Hervørs Saga« (Tyrvingsagnet), »Rolv Krakes Saga«, »Ragnar Lodbrogs
Saga«, »Ørvar-Odds Saga», »Volsungers Saga« (deriblandt om Sigurd
Faavnesbane), »Fridtjofs Saga« o. s. v.1 Desuden skrev man en Mængde
Æven tyrsagaer og Ridderromaner, dels (og for det meste) oversatte,
dels opdigtede. Endelig oversatte man en Masse legendariske Sagaer
eller Helgensagaer.

Skjaldedigtningen horte op, og islandske Skjalde,

besogte ikke mere fremmede Fyrstehoffer, dels fordi Forbindelsen med
Udlandet nu ikke blev saa livlig som tidligere, og dels vel ogsaa paa
Grund af den tiltagende Sprogforskel, som gjorde det vanskeligt for
fremmede at nyde islandske Digte. De to sidste islanske Skjalde, der
besøgte og digtede om fremmede Fyrster, var de to Brødre Sturla
Tordsson (S. 148), der digtede om Kong Magnus Hakonsson (samt om dennes
Fader Kong Hakon) og om Birger Jarl i Sverrig (d. 1266), Olaf
Hvideskjald (1210— 1259), der digtede baade om norske og svenske
Fyrster (Kong Erik Eriksson, d. 1250) og om Kong Valdemar Sejr (d.
1241), hos hvem han opholdt sig i

1 Oversættelse af disse Sagaer findes udgivet i 3 Bind af Det kgl.
nord. Oldskriftselskab under Titlen: »Nordiske Fortidssagaer«.længere
Tid, og der synes at have bestaaet et stort Venskab imellem ham og
Kongen.

De gamle Skjaldekvad blev nu afløst af Helgenkvad, af hvilke der blev
digtet mange, til Dels særdeles betydelige, samt af en helt ny Digtart,
der kaldtes »Rimjex<<. Det var en Versifikation af Sagaer, dels
indenlandske, dels udenlandske Æventyrsagaer, altsaa en Slags episke
Digte, Sagaer sat paa Rim, uden at Digteren dog underkastede det
foreliggende Stof nogen anden digterisk Behandling end at omsætte det
til Vers. Det var dog Skik at indlede hver enkelt Rime eller Sang med
nogle Strofer, der i Modsætning til den paafølgende Omdigtning af selve
Sagaen var Digterens eget originale Paafund, og som kunde indeholde et
større eller mindre lyrisk Element. De enkelte Vers eller Strofer
bestod hyppigst af 4 Verslinier, men kunde dog indskrænkes til baade 3
og 2. De havde baade Enderim og Indrim, der imidlertid kunde

varieres paa højst forskellig Maade. Og Rimedigterne viste ofte en ikke
ringe Opfindsomhed i at udfinde nye Variationer for at gøre Versene
mere klingende og Afvekslingen større, saa at hver enkelt Rime (Sang)
kunde have sit eget Versemaal. Der opstod herved en ny Kunst digtning,
som med Hensyn til kunstige Versemaal ikke gav den gamle
Skjaldedigtning noget efter, men i formel Henseende i Tidens Løb
snarere overgik den. Ogsaa de gamle Skjaldeomskrivninger bevaredes i
Rimedigtningen og undergik her endda en ny Udvikling, idet de
efterhaanden varieredes i det uendelige. Derimod var Emnevalget hos
Rimedigterne ikke altid lige smagfuldt (hyppigst det modsatte) og
Behandlingen alt andet end aandfuld. Men det havde den gamle
Skjaldedigtning, paa ganske enkelte Undtagelser nær, heller aldrig
været, men nærmest haft sin Styrke i det formelle, i sin Rimkunst. 23.
Vinteraften i en islandsk Badstue (Folkestue), hvor en Mand læser
Sagaer og kvæder Rimer. (Efter Maleri af Prof. A. H. G. Schiøtt.)
﻿Formaalet med Rimedigtningen var at gøre Stoffet baade mere
underholdende og lettere at huske, idet det i Rimerne anvendte
Bogstavrim blev en kraftig Støtte for Hukommelsen. Dette Formaal
opnaaedes ogsaa i fuldt Maal, idet Rimerne efterhånden (lige til
Nutiden) blev den mest yndede Underholdningslitteratur, som man i
Hjemmene brugte til at forkorte Tiden med i de lange Vinteraftener. Der
blev da sat en enkelt Mand til at foredrage Rimerne med høj Røst for
Husets samlede Beboere, medens de andre sad og lyttede til, fuldt
beskæftiget med deres forskellige Arbejde. Men det var dog ikke
sjældent, at flere eller færre stemte i med, saa at en større eller
mindre Del af heleForsamlingen blev et syngende Kor, hvori den
foredragende nærmest virkede som Forsanger. Rimerne blev nemlig altid
foredraget i en halvt syngende Tone eller som man kaldte det »kvædet«
(messet), hvortil ogsaa den anvendte Versform fortrinlig egnede sig,
idet man ved Valget af denne særlig lagde an, paa klangfulde Rim, der
kunde kildre Øret. Rimedigtningen havde den allerstørste Betydning for
Bevarelsen af det islandske Sprog og Forstaaelsen af de gamle
Skjaldeomskrivninger.

Tingbod (búð) 58, 127, 128 Boldspil (knattleikr) 59, 97, 103 Bolig
67-80 Bomuldsstoffer 81 Bonde (bóndi) 16, 60, 155—156, 159

Bondebrydning (bóndaglíma) 97 Borde (borð) 70, 93 Borgerkrig 146, 150,
159 Boter (bótar) 87 Brandforsikring 66 Bredefjordsret (Breiðfiróinga-

dómr) 51 Brodering 104

Brudebænk (brúðarbekkr) 111 Brudeforhandlinger (mundar-

mål) 107 Brudefærd (brúðferð, brúðför)

110

Brudekøb (brúðkaup) 107 Brudelin (brúðarlín) 88, 111 Brudesum (mundr)
107—108, 115

1 De vedføjede Tal henviser til Sider.

